IPL 2021- Virat kohli's Royal challengers bangalorw will be most disappointed team after IPL suspended - Malayalam MyKhel\n» IPL 2021: സോറി കോലി, നിങ്ങള്‍ക്ക് ഇത്തവണയും യോഗമില്ല! സസ്‌പെന്‍ഷനില് ഷോക്കടിച്ചത് ആര്‍സിബിക്ക്\nPublished: Tuesday, May 4, 2021, 15:29 [IST]\nകൊവിഡ് വ്യാപനത്തെ തുടര്‍ന്നു ഐപിഎല്ലിന്റെ 14ാം സീസണ് അനിശ്ചിത കാലത്തേക്കു സസ്‌പെന്‍ഡ് ചെയ്യപ്പെട്ടപ്പോള് എട്ടു ഫ്രാഞ്ചൈസികളില് ഏറ്റവുമധികം നിരാശയുണ്ടാവുക റോയല് ചാലഞ്ചേഴ്‌സ് ബാംഗ്ലൂര് ക്യാംപിലാവും. കാരണം ആറ്റുനോറ്റ് നിന്ന ഐപിഎല് കിരീടം ഇത്തവണയെങ്കിലും സ്വന്തമാക്കാന് കഴിയുമെന്ന പ്രതീക്ഷയിലായിരുന്നു ആര്‍സിബി ക്യാപ്റ്റന് വിരാട് കോലി. ഇതിനു വേണ്ടി കാര്യങ്ങളെല്ലാം അവര്‍ക്കു അനുകൂലവുമായിരുന്നു.\nമുമ്പൊരു സീസണിലും കാണാന് കഴിഞ്ഞിട്ടില്ലാത്ത ആര്‍സിബി ടീമിനെയാണ് ഇത്തവണ ആരാധകര് കണ്ടത്. ശകതമായ മുന്‍നിര, കരുത്തുറ്റ മധ്യനിര, മൂര്‍ച്ചയേറിയ ബൗളിങ് നിര തുടങ്ങി എല്ലാം ഒന്നു ശരിയാക്കിയെടുത്തതായിരുന്നു അവര്. പക്ഷെ അപ്രതീക്ഷിത വില്ലനായെത്തിയ കൊവിഡ് എല്ലാ കണക്കുകൂട്ടലുകളും തെറ്റിച്ചിരിക്കുകയാണ്. അനിശ്ചിത കാലത്തേക്കു മാറ്റിവച്ചിരിക്കുന്ന ടൂര്‍ണമെന്റ് ഇനി നടക്കുമോയെന്ന കാര്യം പോലും സംശയത്തിലാണ്.\nമുമ്പൊരു സീസണിലും കണ്ടിട്ടില്ലാത്ത തുടക്കമായിരുന്നു ഇത്തവണ ആര്‍സിബിക്കു ലഭിച്ചത്. ഉദ്ഘാടന മല്‍രത്തില് നിലവിലെ ചാംപ്യന്‍മാരായ മുംബൈ ഇന്ത്യന്‍സിനെ തകര്‍ത്തുകൊണ്ടു തുടങ്ങിയ ആര്‍സിബിക്കു തുടര്‍ന്നുള്ള നാലു കളികകളിലും കാലിടറിയിട്ടില്ല. സണ്‍റൈസേഴ്‌സ് ഹൈദരാബാദ്, കൊല്‍ക്കത്ത നൈറ്റ്‌റൈഡേഴ്‌സ്, രാജസ്ഥാന് റോയല്‍സ് എന്നിവരെല്ലാം കോലിപ്പടയ്ക്കു മുന്നില് മുട്ടുമടക്കി. സീസണിലെ ആദ്യത്തെ നാലു മല്‍സരങ്ങളിലും അവര് ജയിച്ചത് ഇതാദ്യമായിട്ടായിരുന്നു.\nഒടുവില് വിജയരഥത്തില് നിന്നും ആര്‍സിബിയെ പിടിച്ചിറക്കാന് എംഎസ് ധോണി തന്നെ വേണ്ടിവന്നു. പക്ഷെ ഡല്‍ഹി ക്യാപ്പിറ്റല്‍സിനെതിരായ അടുത്ത കളിയില് ത്രില്ലിങ് വിജയവുമായി അവര് വീണ്ടും ട്രാക്കില് തിരിച്ചെത്തി. അവസാന കളിയില് പഞ്ചാബ് കിങ്‌സിനോടു തോറ്റെങ്കിലും ആര്‍സിബി പോയിന്റ് പട്ടികയില് മൂന്നാമതുണ്ട്. ഉറപ്പായും ഈ സീസണില് പ്ലേഓഫില് ആര്‍സിബിയുണ്ടാവുമെന്ന് ചൂണ്ടിക്കാണിക്കപ്പെടുകയും ചെയ്തിരുന്നു.\nആര്‍സിബിക്കൊപ്പം ഓസ്‌ട്രേലിയന് സൂപ്പര് ഓള്‍റൗണ്ടര് ഗ്ലെന് മാക്‌സ്വെല്ലിന്റെ ഗംഭീര തിരിച്ചുവരവിനു കൂടിയാണ് സസ്‌പെന്‍ഷന് ബ്രേക്കിട്ടിരിക്കുന്നത്. 14.5 കോടി രൂപയ്ക്കു ഈ സീസണില് ആര്‍സിബിയിലെത്തിയ മാക്‌സി യഥാര്‍ഥ ഫോമിലേക്കു തിരിച്ചെത്തിയത് കോലിയെയും സംഘത്തെയും ആവേശത്തിലാക്കിയിരുന്നു. പഴയ മാച്ച് വിന്നര് റോളിലേക്കു അദ്ദേഹം ഉയര്‍ന്നുകൊണ്ടിരിക്കെയാണ് ഇപ്പോള് സസ്‌പെന്‍ഷന്റെ രൂപത്തില് ഇതിനു അപ്രതീക്ഷിത അന്ത്യം കുറിച്ചിരിക്കുന്നത്. ടൂര്‍ണമെന്റ് ഇനി പുനരാരംഭിച്ചാലും മാക്‌സി ആര്‍സിബിക്കായി കളിക്കുമോയെന്ന കാര്യം സംശയമാണ്.\nഏഴു മല്‍സരങ്ങളില് നിന്നായി ആറിന്നിങ്‌സുകളില് നിനനും മാക്‌സി 37.16 ശരാശരിയില് 223 റണ്‍സെടുത്തിരുന്നു. രണ്ടു ഫിഫ്റ്റികളുള്‍പ്പെടെയാണിത്. 10 സിക്‌സറുകളും അദ്ദേഹം പറത്തി. കഴിഞ്ഞ സീസണില് പഞ്ചാബ് കിങ്‌സിലായിരിക്കെ ഒരു സിക്‌സര് പോലും നേടാനാവാതെ വലഞ്ഞ മാക്‌സിയാണ് ഇങ്ങനെയൊരു മാസ് തിരിച്ചുവരവ് നടത്തിയിരിക്കുന്നത്.\nബൗളിങ് വീക്ക്‌നെസും പരിഹരിച്ചു\nശക്തമായ ബാറ്റിങ് ലൈനപ്പ് എല്ലാ സീസണുകളിലും ആര്‍സിബിക്കുണ്ടായിരുന്നു. ബൗളിങായിരുന്നു എക്കാലവും അവരുടെ വീക്ക്‌നെസ്. എന്നാല് ഈ സീസണില് അതും പരിഹരിക്കാന് അവര്‍ക്കായിരുന്നു. ഹര്‍ഷല് പട്ടേല് ആര്‍സിബി പേസാക്രമണത്തിന്റെ അപ്രതീക്ഷിത കുന്തമുനയായി മാറിയപ്പോള് മുഹമ്മദ് സിറാജും പുതുതായെത്തിയ ന്യൂസിലാന്‍ഡ് പേസ് ബൗളിങ് ഓള്‍റൗണ്ടര് കൈല് ജാമിസണും മികച്ച പിന്തുണയേകി. പുതുതായെത്തിയ ഷഹബാസ് അഹമ്മദും പ്രതീക്ഷയേകുന്ന പ്രകടനമാണ് നടത്തിയത്.\n17 വിക്കറ്റുകളുമായി ഹര്‍ഷല് ഈ സീസണില് കൂടുതല് വിക്കറ്റുകളുമായി പര്‍പ്പിള് ക്യാപ്പിന് അവകാശി കൂടിയായിരുന്നു.\nRead more about: IPL 2021 royal challengers bangalore rcb virat kohli fans bcci ipl cricket sports news in malayalam ഐപിഎല് 2021 റോയല് ചാലഞ്ചേഴ്‌സ് ബാംഗ്ലൂര് ആര്‍സിബി\nStory first published: Tuesday, May 4, 2021, 15:29 [IST]


നാലു കാമുകിമാര് ഒരുമിച്ച് വീട്ടിലെത്തി; പൊരിഞ്ഞ വഴക്ക്; യുവാവ് വിഷം കഴിച്ച് ആത്മഹത്യയ്ക്ക് ശ്രമിച്ചു -\nകൊല്‍ക്കത്ത: ഒരേ സമയം നാലു യുവതികളുമായി പ്രണയിച്ചിരുന്ന യുവാവ് വിഷം കഴിച്ച് ജീവനൊടുക്കാന് ശ്രമിച്ചു.\nപശ്ചിമബംഗാളിലെ കുച്ഛ് ബിഹാറിലെ മതബംഗയിലെ ജോര്‍പത്കി എന്ന ഗ്രാമത്തിലാണ് സംഭവം. ജോര്‍പാട്കിയില് മെഡിക്കല് സ്റ്റോര് ജീവനക്കാരനായ സുബമോയ് കര് എന്ന യുവാവ് ആണ് വിഷം കഴിച്ച് ആത്മഹത്യയ്ക്ക് ശ്രമിച്ചത്.\nഅലസജീവിതം നയിച്ചിരുന്ന യുവാവ് ഒരേ സമയം നാലു യുവതികളുമായും പ്രേമത്തിലായിരുന്നു. രഹസ്യമായി തുടര്‍ന്നിരുന്ന നാല് പ്രണയ ബന്ധങ്ങളും കാമുകിമാര് തമ്മില് തമ്മില് അറിഞ്ഞതോടെയാണ് നാടകീയസംഭവങ്ങള് അരങ്ങേറിയത്.\nകാളീപൂജ ആഘോഷങ്ങള് കഴിഞ്ഞ് തിരികെ ജോലിക്ക് പോകാന് തയ്യാറെടുക്കുന്നതിനിടെ, നാലു കാമുകിമാരും ഒരുമിച്ച് ഇയാളുടെ വീട്ടിലേക്ക് എത്തുകയായിരുന്നു. വീട്ടിലെത്തിയ യുവാക്കള് സുബമോയ് കറിനെ വളഞ്ഞു. കബളിപ്പിക്കപ്പെട്ടതില് യുവതികള് യുവാവിനെ ചോദ്യം ചെയ്തു.\nതര്‍ക്കം വഴക്കിലേക്ക് നീണ്ടു. ബഹളം കേട്ട് അയല്‍വാസികളും മറ്റും കൂടിയതോടെ, വീട്ടിനകത്തെ മുറിയില് കയറി സുബമോയ് വിഷം കുടിക്കുകയായിരുന്നു. യുവാവ് വിഷം വഴിച്ച് ആത്മഹത്യയ്ക്ക് ശ്രമിച്ചെന്ന് മനസിലാക്കിയ നാട്ടുകാര് ഉടന് തന്നെ ഇയാളെ അടുത്തുള്ള മതബംഗ ആശുപത്രിയില് എത്തിച്ചു. ഇവിടെ നിന്നും ഇയാളെ കുച്ഛ്ബിഹാര് ജില്ല ആശുപത്രിയിലേക്ക് മാറ്റി.\nഇയാള് അപകടനില തരണം ചെയ്തതായി ആശുപത്രി അധികൃതര് സൂചിപ്പിച്ചു. സംഭവത്തെക്കുറിച്ച് പ്രതികരിക്കാന് സുബമോയിയുടെ വീട്ടുകാര് തയ്യാറായിട്ടില്ല. യുവാവിനെതിരെ യുവതികള് പൊലീസില് പരാതിയൊന്നും നല്‍കിയിട്ടില്ലെന്നാണ് റിപ്പോര്‍ട്ടുകള്.


'ഫയലുകള് കെട്ടിക്കിടക്കാന് അനുവദിക്കില്ല'; അദാലത്തിന് നാളെ തുടക്കമെന്ന് മന്ത്രി ശിവന്‍കുട്ടി | Minister Sivankutty says file adalat will start tomorrow\n'ഫയലുകള് കെട്ടിക്കിടക്കാന് അനുവദിക്കില്ല'; അദാലത്തിന് നാളെ തുടക്കമെന്ന് മന്ത്രി ശിവന്‍കുട്ടി\nഫയലുകളില് അതിവേഗ തീരുമാനം കൈക്കൊള്ളാനാണ് ഫയല് അദാലത്ത്.\n8 May 2022 3:08 PM GMT\nപൊതുവിദ്യാഭ്യാസ വകുപ്പിലെ ഫയലുകള് കെട്ടിക്കിടക്കാന് അനുവദിക്കില്ലെന്ന് മന്ത്രി വി ശിവന്‍കുട്ടി. സര്‍ക്കാര് സേവനങ്ങള് കൃത്യതയിലും വേഗത്തിലും പൊതുജനങ്ങളിലേക്കെത്തുക എന്നതാണ് സര്‍ക്കാരിന്റെ പ്രഖ്യാപിതനയമെന്നും മന്ത്രി വ്യക്തമാക്കി.\nഫയലുകള് കടലാസുകെട്ടുകളല്ല മനുഷ്യരുടെ ജീവിതം തന്നെയാണെന്ന ബോധ്യത്തിലാണ് സര്‍ക്കാര് പ്രവര്‍ത്തിക്കുന്നത്. ഇതുമായി ബന്ധപ്പെട്ട് നിരവധി പദ്ധതികള് സര്‍ക്കാര് ആവിഷ്‌കരിച്ചുവരുകയാണെന്നും മന്ത്രി അറിയിച്ചു.\nവിദ്യാഭ്യാസവകുപ്പിലെ ഫയല് അദാലത്തിന് നാളെ തുടക്കമാകുമെന്നും മന്ത്രി അറിയിച്ചു. രാവിലെ 10 മണിക്ക് മന്ത്രി പദ്ധതിയുടെ ഉദ്ഘാടനം നിര്‍വ്വഹിക്കും. വകുപ്പിലെ ഉപ ജില്ലാ വിദ്യാഭ്യാസ ഓഫീസു മുതല് ഡയറക്ടറേറ്റുതലം വരെയുള്ള ഓഫീസുകളില് നിരവധി ഫയലുകള് ഇനിയും തീരുമാനമാകാതെ നിലവിലുള്ളതായാണ് വിലയിരുത്തല്.\nസ്‌കൂള് തുറക്കുന്നതിനു മുന്നോടിയായുള്ള ഒരുക്കങ്ങളെന്ന നിലയില് ഇത്തരം ഫയലുകളില് അതിവേഗ തീരുമാനം കൈക്കൊള്ളാനാണ് ഫയല് അദാലത്ത് സംഘടിപ്പിക്കുന്നത്. വിദ്യാഭ്യാസവകുപ്പുമായി ബന്ധപ്പെട്ട ജീവനക്കാരുടെയും പൊതുജനങ്ങളുടെയും നിരവധി പ്രശ്‌നങ്ങള് അദാലത്തിലൂടെ പരിഹരിക്കപ്പെടുമെന്നും വകുപ്പ് അറിയിച്ചു.


റാഗിയും ചോളവും പച്ചക്കറിയും; പുഴമധ്യത്തിലെ മണ്‍തിട്ട അട്ടപ്പാടിയിലെ ഊരുകാര്‍ക്ക് കൃഷിയിടം | Agriculture Features\nറാഗിയും ചോളവും പച്ചക്കറിയും; പുഴമധ്യത്തിലെ മണ്‍തിട്ട അട്ടപ്പാടിയിലെ ഊരുകാര്‍ക്ക് കൃഷിയിടം\nDec 20, 2020, 05:23 PM IST\nഅടുത്ത മഴക്കാലമാകുമ്പോളേക്കും പുഴ വിട്ടുകൊടുക്കേണ്ടതിനാല് മൂന്നുമാസംകൊണ്ട് വിളവെടുക്കുന്ന കൃഷികളാണ് ചെയ്യുന്നത്.\n# നിമിഷ റോസ് ജോയ്\nഅട്ടപ്പാടി ചെമ്മണ്ണൂരില് ആദിവാസി കര്‍ഷകര് ഭവാനിപ്പുഴയില് കൃഷി ചെയ്തപ്പോള് | ഫോട്ടോ : മാതൃഭൂമി\nഅട്ടപ്പാടി മല്ലീശ്വരമുടിയുടെ താഴ്ഭാഗത്തൂടെ ഒഴുകുന്ന ഭവാനിപ്പുഴയുടെ തീരത്തെത്തിയാല് കാണാം കലര്‍പ്പില്ലാത്ത മണ്ണും വെള്ളവും കൃഷിയും. ഒഴുകുന്ന പുഴയുടെനടുവില് സുന്ദരമായൊരു കൃഷിയിടമാണ് ആദിവാസികള് ഒരുക്കിയിരിക്കുന്നത്. ഭവാനിപ്പുഴയുടെ നടുക്ക് മണ്ണുവന്നടിഞ്ഞ് രൂപപ്പെട്ട മണ്‍തിട്ടയില് റാഗിയും ചോളവും പച്ചക്കറിയും വിളയിക്കുകയാണ് അട്ടപ്പാടിയിലെ ആദിവാസി കര്‍ഷര്.\nകൃഷിക്കിരുവശവും പുഴ താഴേക്ക് ഒഴുകുന്നുമുണ്ട്. ഇന്നത്തെ കൃഷിയിടം മഴ പെയ്യുന്നതോടെ പൂര്‍ണമായും പുഴയായിമാറും. കനത്ത മഴവെള്ളപ്പാച്ചിലില് ഭവാനിപ്പുഴയില് ഏക്കറോളം സ്ഥലത്താണ് ഇത്തരത്തില് മണ്‍ത്തിട്ടകള് ഉണ്ടായിരിക്കുന്നത്. ചെമ്മണ്ണൂര്, പൊട്ടിക്കല് തുടങ്ങിയ ഊരുകാരുടെ നേതൃത്വത്തിലാണ് ചെമ്മണ്ണൂര് ഭാഗത്ത് കൃഷിയൊരുക്കുന്നത്.\nമഴവെള്ളത്തില് ഒഴുകിയെത്തുന്ന ചെളിയും മണ്ണും ഇവിടെ അടിയുന്നതിനാല് മേല്‍മണ്ണിന് കൂടുല് വളക്കൂറുണ്ട്. അടുത്ത മഴക്കാലമാകുമ്പോളേക്കും പുഴ വിട്ടുകൊടുക്കേണ്ടതിനാല് മൂന്നുമാസംകൊണ്ട് വിളവെടുക്കുന്ന കൃഷികളാണ് ചെയ്യുന്നത്. മണ്ണിന് അധികം ആഘാതമേല്‍പ്പിക്കാത്ത റാഗി അടക്കമുള്ള ആദിവാസി തനതുവിളകളായ ചെറുധാന്യങ്ങളും വിവിധ പച്ചക്കറികളും പുഴയുടെ നടുവില് വിളഞ്ഞുനില്‍ക്കുന്നു.\nരാത്രികാലങ്ങളില് കൃഷിയിടത്തില് എലിയുടെയും കാട്ടുപന്നിയുടെയും ശല്യമുള്ളതിനാല് കര്‍ഷകര്‍ക്ക് കാവല് കിടക്കാനുള്ള കാവചാളയും കൃഷിയിടത്തിലുണ്ട്. ഊരിലേക്കാവശ്യമായ ഭക്ഷണം വിഷമില്ലാതെ സ്വയം ഉണ്ടാക്കുകയാണ് ഊരുകാര്. ഊരിലുള്ളവര് മുഴുവന് ചേര്‍ന്ന് ഒരു കൂട്ടമായാണ് കൃഷിചെയ്യുന്നത്.\nപഞ്ചക്കാടുകള് പുഴയിലെ കൃഷിക്കുപുറമേ പഞ്ചക്കാടുകള് എന്നുവിളിക്കുന്ന കൃഷിസ്ഥലങ്ങളിലാണ് കൂടുതലും കൃഷി. വര്‍ഷങ്ങളോളം കൃഷിചെയ്യാത്തഭാഗത്തെ കാടുതെളിച്ച് വിത്തെറിയും. ഇത്തവണ ചെയ്യുന്ന ഇടത്ത് രണ്ടും മൂന്നും വര്‍ഷം കഴിഞ്ഞാല് മാത്രമേ വീണ്ടും കൃഷിയൊരുക്കൂ. ഇത് മണ്ണിന്റെ സന്തുലിതാവസ്ഥ നിലനില്‍ത്തുന്നതിനും മണ്ണില് വളക്കൂറ് വര്‍ധിക്കുന്നതിനും കാരണമാകുന്നു.\nഊരിലേക്കാവശ്യമായ ഭക്ഷ്യധാന്യങ്ങളാണ് ഇങ്ങനെ കൃഷിചെയ്യുന്നത്. ഊരിലെ ആവശ്യം കഴിഞ്ഞുള്ളതുമാത്രം വില്‍ക്കും. കൂടുതലും, ഊരുകളില് സാമൂഹിക അടുക്കള നടത്തുന്ന കുടുംബശ്രീക്കാണ് നല്‍കുക. കൃഷിക്കൊപ്പം ആടുമാടുകളെയും ഊരുകാര് വളര്‍ത്തുന്നുണ്ട്.\nContent Highlights: Attappady tribal farmers cultivating on the Islet of the Bhavani river


myanmar leader aan san suki freed by military junta090ആങ്‌സാ\nയാങ്കൂണ്: അഭിപ്രായസ്വാതന്ത്ര്യത്തിനും ജനാധിപത്യമൂല്യങ്ങള്‍ക്കുമായി ശബ്ദമുയര്‍ത്തിയതിന് വീട്ടുതടങ്കലിലടക്കപ്പെട്ട ആങ്‌സാന് സൂകിക്ക് ഒടുവില് മോചനം. സൂക്കിയെ മോചിപ്പിച്ചതായും അവരുടെ വീടിനുമുമ്പിലെ പട്ടാള ബാരക്കുകള് നീക്കിയതായും മ്യാന്‍മര് പോലീസ് അറിയിച്ചു.\n15 വര്‍ഷമായി തുടരുന്ന വീട്ടുതടങ്കല് കാലാവധി ഇന്ന് അവസാനിച്ചതോടെയാണ് സൂകിയെ മോചിപ്പിക്കാന് പട്ടാളഭരണകൂടം തീരുമാനിച്ചത്. തിരഞ്ഞെടുപ്പു കഴിഞ്ഞാലുടന് സൂകിയെ മോചിപ്പിക്കുമെന്ന് പട്ടാളഭരണകൂടം നേരത്തേ വ്യക്തമാക്കിയിരുന്നു.\nസൂകിയുടെ തടവ് നേരത്തേ അവസാനിക്കേണ്ടതായിരുന്നു. എന്നാല് അവര് താമസിക്കുന്ന വസതിയിലേക്ക് അമേരിക്കന് പൗരന് കയറിയെന്ന് പറഞ്ഞ് പട്ടാളഭരണകൂടം തടങ്കല്‍കാലാവധി ദീര്‍ഘിപ്പിക്കുകയായിരുന്നു. സൂകിയുടെ കീഴിലുള്ള നാഷണല് ലീഗ് ഫോര് ഡെമോക്രസി കഴിഞ്ഞ തിരഞ്ഞെടുപ്പ് ബഹിഷ്‌ക്കരിച്ചിരുന്നു.


kerala visit Archives - Pathram Online\nതിരുവനന്തപുരം: പ്രധാനമന്ത്രി നരേന്ദ്ര മോദി കേരളം സന്ദര്‍ശിക്കുന്നു. ഞായറാഴ്ച ബിപിസിഎല് പ്ലാന്റ് ഉദ്ഘാടനത്തിനായാണ് പ്രധാനമന്ത്രി സംസ്ഥാനത്ത് എത്തുന്നത്. കൊച്ചിയില് നടക്കുന്ന ബിജെപി യോഗത്തിലും അദ്ദേഹം പങ്കെടുക്കും. ചെന്നൈ സന്ദര്‍ശന ശേഷമാണ് പ്രധാനമന്ത്രി കേരളത്തില് വിമാനമിറങ്ങുക. സംസ്ഥാനത്തെ മുതിര്‍ന്ന നേതാക്കളുമായി മോദി കൂടിക്കാഴ്ച നടത്തും. ഞായറാഴ്ച...\nപ്രധാനമന്ത്രി പ്രളയക്കെടുതി വിലയിരുത്തുന്നു; തിരുവനന്തപുരത്ത് നിന്ന് ഹെലികോപ്ടറില് കൊച്ചിയിലേക്ക് പുറപ്പെട്ടു\nകൊച്ചി: പ്രളയക്കെടുതി വിലയിരുത്താന് പ്രധാനമന്ത്രി നരേന്ദ്ര മോദി തിരുവനന്തപുരത്ത് നിന്ന് വ്യോമമാര്‍ഗം കൊച്ചിയിലേക്ക് പുറപ്പെട്ടു. മുഖ്യമന്ത്രി പിണറായി വിജയന്, കേന്ദ്രമന്ത്രി അല്‍ഫോണ് കണ്ണന്താനം, റവന്യൂ മന്ത്രി ഇ.ചന്ദ്രശേഖരന്, ചീഫ് സെക്രട്ടറി, റവന്യൂ സെക്രട്ടറി തുടങ്ങിയവരും പ്രധാനമന്ത്രിയ്‌ക്കൊപ്പമുണ്ട്. ഹെലികോപ്റ്റര് മാര്‍ഗം പ്രളയബാധിത പ്രദേശങ്ങളിലെ സ്ഥിതിഗതികള് വിലയിരുത്തും....\nകൊഞ്ചു മുളകിട്ട് ചുട്ടത്, ആട്ടിറച്ചിയുടെ വാരിയെല്ലിന്റെ കെബാബ്, കറുത്ത കോഴിയുടെ കാല് ഗ്രാമ്പു ഇട്ടു പുകച്ചത്; കേരള സന്ദര്‍ശനത്തിനെത്തിയ ക്രിസ് ഗെയിലിന്റെ മെനു കേട്ടാല് നിങ്ങള് ഞെട്ടും\nLATEST NEWS May 2, 2018 0\nവിശ്വ വിഖ്യാത ക്രിക്കറ്റ് താരം ക്രിസ് ഗെയ്‌ലും കുടുംബവും കേരളത്തിലെത്തിയത് മാധ്യമങ്ങളും സോഷ്യല് മീഡിയയും ഏറെ ആഘോഷിച്ചിരിന്നു. ഹൗസ് ബോട്ടില് കായല് യാത്ര നടത്തിയ ഗെയ്ലിനു വേണ്ടിയൊരുക്കിയ ഭക്ഷണങ്ങളെക്കുറിച്ചും വാര്‍ത്തകള് വന്നിരുന്നു. ഇപ്പോള് ക്രിസ് ഗെയിലിനായി ഒരുക്കിയ വിഭവങ്ങളുടെ പട്ടിക പുറത്തുവിട്ടിരിക്കുകയാണ് ക്രിസും കുടുംബവും...


എന്നും കരുത്തേകുന്ന സ്‌മരണ - കോടിയേരി ബാലകൃഷ്ണൻ എഴുതുന്നു | Articles | Deshabhimani | Tuesday Sep 8, 2020\nകോടിയേരി ബാലകൃഷ്ണൻUpdated: Tuesday Sep 8, 2020\nസിപിഐ എം സംസ്ഥാന സെക്രട്ടറിയായിരുന്ന സ. ചടയൻ ഗോവിന്ദൻ നമ്മെ വിട്ടുപിരിഞ്ഞിട്ട്- ഇന്നേക്ക്- 22 വർഷം പൂർത്തിയാകുന്നു. കേരളത്തിൽ കമ്യൂണിസ്റ്റ-്- പാർടിയും ഇടതുപക്ഷ പ്രസ്ഥാനവും വളർത്തിയെടുക്കുന്നതിൽ നിർണായക പങ്കുവഹിച്ചവരിൽ ഒരാളാണ് അദ്ദേഹം. വളരെയേറെ പിന്നോക്കാവസ്ഥയിലുള്ള സാമൂഹ്യസാഹചര്യത്തിൽനിന്നാണ് അദ്ദേഹം പാർടി പ്രവർത്തനത്തിലേക്ക്- കടന്നുവന്നത്-. ഏറ്റവും നിർധനരായ ജനവിഭാഗത്തെ സംഘടിപ്പിച്ചായിരുന്നു രാഷ്ട്രീയപ്രവർത്തനം ആരംഭിച്ചത്-. ഒരു കമ്യൂണിസ്റ്റുകാരൻ എങ്ങനെ ജീവിക്കണമെന്നുള്ളതിന് ഉത്തമ മാതൃകയായിരുന്നു അദ്ദേഹം. ലാളിത്യം ജീവിതവ്രതമായിരുന്നു.\n1948ൽ പാർടി സെല്ലിൽ അംഗമായ ചടയൻ, 1979ൽ കണ്ണൂർ ജില്ലാ സെക്രട്ടറിയായി. 1985ൽ സംസ്ഥാന സെക്ര-ട്ട-റി-യറ്റ് അംഗമായി. 1996 മെയ്- മുതൽ മരണംവരെ സംസ്ഥാന സെക്രട്ടറിയായും പ്രവർത്തിച്ചു. പാർലമെന്ററിരംഗത്തും തന്റേതായ വ്യക്തിമുദ്ര പതിപ്പിച്ചു. തൊഴിലാളിവർഗപ്രസ്ഥാനം കെട്ടിപ്പടുക്കുന്നതിൽ അനിതരസാധാരണമായ മാതൃകയാണ് അദ്ദേഹം കാട്ടിയത്-. കാർക്കശ്യമാർന്ന അച്ചടക്കവും ലളിതജീവിതവും അദ്ദേഹത്തിന്റെ സവിശേഷതയായിരുന്നു. ഇന്നത്തെ കണ്ണൂർ ജില്ലയിലെ ചിറക്കൽ താലൂക്കിലെ ഇരിക്കൂർ ഫർക്കയിലെ കമ്യൂണിസ്റ്റ്- പ്രസ്ഥാനത്തിന്റെ ഐതിഹാസികമായ സമരാനുഭവങ്ങളിലൂടെയാണ് ചടയൻ ഗോവിന്ദനെന്ന കമ്യൂണിസ്റ്റ്- പോരാളി വളർന്നുവന്നത്-.\nകമ്യൂണിസ്റ്റ്- കർഷകപ്രസ്ഥാനങ്ങളുടെ എണ്ണമറ്റ സമരങ്ങൾ നടന്ന പ്രദേശമായിരുന്നു ചിറക്കൽ താലൂക്ക്-. പുരകെട്ടി മേയാനുള്ള പുല്ല് പറിച്ചെടുക്കാനുള്ള സമരം, വിളവെടുപ്പു സമരം, കലംകെട്ടു സമരം തുടങ്ങിയവയെല്ലാം അതിന്റെ ഭാഗമായിരുന്നു. ഇത്തരം സമരങ്ങൾക്കു പിന്നിൽ കമ്യൂണിസ്റ്റുകാരായതുകൊണ്ടുതന്നെ അവർക്കെതിരെ ഭരണകൂട ഏജൻസികൾ ഭീകരമർദനമാണ് അഴിച്ചുവിട്ടത്-. പൊലീസ്- ഗുണ്ടാവാഴ്-ചയെ ചെറുത്ത്- കണ്ടക്കൈയിൽ കൃഷിക്കാർ നടത്തിയ ഉജ്വലസമരം അദ്ദേഹത്തെ ആവേശംകൊള്ളിച്ചു. അതുതന്നെയാണ് മുഴുവൻസമയ രാഷ്ട്രീയപ്രവർത്തകനെ രൂപപ്പെടുത്തുന്നതിന് വഴിത്തിരിവായ സംഭവവും. പ്രാഥമിക വിദ്യാഭ്യാസംമാത്രമുണ്ടായിരുന്ന അദ്ദേഹം സാമൂഹ്യപ്രശ്-നങ്ങളുടെ കുരുക്കഴിക്കുന്ന വിദഗ്-ധനായ സാമൂഹ്യ ശാസ്-ത്രജ്ഞനായി മാറിയത്- ജനങ്ങളിൽനിന്ന് പഠിക്കുകയെന്ന കമ്യൂണിസ്റ്റ്-ചര്യയിലൂടെയാണ്. വീട്ടിലെ പ്രയാസങ്ങളാൽ ചെറുപ്പത്തിൽത്തന്നെ അദ്ദേഹത്തിന് തൊഴിലെടുക്കേണ്ടിവന്നു. വിദ്യാഭ്യാസം മുന്നോട്ടു-കൊണ്ടുപോകാൻ കഴിഞ്ഞില്ല. നന്നേ ചെറുപ്പത്തിൽത്തന്നെ ബാലസംഘത്തിലേക്ക്- ആകർഷിക്കപ്പെട്ടു. ഉപജീവനത്തിനായി നെയ്-ത്തുതൊഴിലിൽ ഏർപ്പെട്ടിരുന്ന സമയത്തും രാഷ്ട്രീയകാര്യങ്ങളിൽ താൽപ്പര്യം നിലനിർത്തി. അതുവഴി നെയ്-ത്തുതൊഴിലാളി സംഘങ്ങളുടെ പ്രവർത്തനങ്ങളിൽ ഭാഗഭാക്കായി. ഏത് കോണിലൂടെ നോക്കിയാലും സമരോജ്വലമായ ജീവിതമാണ് സഖാവ് നയിച്ചതെന്നു കാണാം.\nകലാസാംസ്-കാരിക പ്രവർത്തനങ്ങളെ രാഷ്ട്രീയായുധമായി ഉപയോഗപ്പെടുത്തേണ്ടതിന്റെ പ്രാധാന്യവും ചടയന്റെ ജീവിതം കാണിച്ചുതരുന്നുണ്ട്-. സ്വന്തം നാട്ടിലും പരിസരത്തും വായനശാലയും ക്ലബ്ബും രൂപീകരിക്കുക തുടങ്ങിയ കലാസാംസ്-കാരിക പ്രവർത്തനങ്ങൾ വ്യാപിപ്പിക്കുന്നതിന് ഏറെ ശ്രദ്ധിച്ചു. തോപ്പിൽ ഭാസിയുടെയും മറ്റും നാടകങ്ങൾ അവിടത്തുകാർക്ക്- പരിചയപ്പെടുത്തി. നല്ല നാടകനടനെന്ന പെരുമകൂടി ലഭിച്ചിരുന്നു. 1948ൽ കോൺഗ്രസുകാർ നടത്തിയ കമ്യൂണിസ്റ്റ്- വേട്ടയുടെ ഘട്ടത്തിൽ റക്കയുടെ കോലൂരി കൈയിലെടുത്ത്- പ്രതിരോധഭടനായും അദ്ദേഹം മാറി. പിന്നീട്-, സഖാവുൾപ്പെടെയുള്ളവർക്ക്- പൊലീസ്- വേട്ടയെ നേരിടേണ്ടതായിവന്നു. ചടയൻ ഉൾപ്പെടെയുള്ള പലരുടെയും വീടുകൾ പൊലീസും കോൺഗ്രസ്- ഗുണ്ടകളും റെയ്-ഡ്- നടത്തുകയും അടിച്ചുതകർക്കുകയും ചെയ്-തു.1945ൽ അതിരൂക്ഷമായ ഭക്ഷ്യക്ഷാമത്തിന്റെ ഘട്ടത്തിൽ ജന്മിമാരും മറ്റും പൂഴ്-ത്തിവച്ച നെല്ല് പിടിച്ചെടുത്ത്- ജനങ്ങൾക്ക്- വിതരണം നടത്തുന്ന സമരത്തിനും നേതൃത്വം നൽകി. മിച്ചഭൂമി സമരത്തിന്റെ സംഘാടകനായും സഖാവുണ്ടായിരുന്നു.\nഅടിയന്തരാവസ്ഥയ്-ക്കെതിരായ പ്രതിഷേധപ്രകടനത്തിന് കണ്ണൂരിൽ സി കണ്ണനൊപ്പം ചടയനും നേതൃത്വം നൽകി. അന്നത്തെ പൊലീസ്- ലാത്തിച്ചാർജിൽ അടിയേറ്റു. കൂടാതെ, നിരവധിതവണ എതിരാളികളുടെ കായികാക്രമണവും നേരിടേണ്ടതായി വന്നു. ചടയന്റെ ഓർമ പുതുക്കുന്ന ഈ വേള സംസ്ഥാനം അതിപ്രധാനമായ രാഷ്‌ട്രീയഘട്ടത്തിലാണ്. മോഡി ഭരണം കോവിഡ്‌കാലത്തും കൂടുതൽ ജനവിരുദ്ധമായിരിക്കയാണ്. കോർപറേറ്റ്–- മൂലധനശക്തികൾക്ക് രാജ്യത്തിന്റെ ആകാശവും കടലും ഭൂമിയും വിറ്റുതുലയ്‌ക്കുന്നു, അടിയറ വയ്‌ക്കുന്നു. കോവിഡ്–- 19ന്റെ വ്യാപനത്തിൽ ലോകത്തിലെ രണ്ടാമത്തെ രാജ്യമായി ഇന്ത്യ മാറി. ഇത് നമുക്ക് ഒട്ടും അഭിമാനകരമല്ല. ഏറെ അപകടകരമാണ്. ഇന്ത്യൻ സമ്പദ്‌ഘടനയാകട്ടെ ഇതുവരെ ദർശിക്കാത്ത വലിയ സാമ്പത്തികത്തകർച്ചയിലാണ്. ലോകരാജ്യങ്ങളുടെ ശരാശരി വളർച്ചനിരക്കിലെ ഇടിവ് 12 ശതമാനമാണെങ്കിൽ ഇന്ത്യയിലത് 24 ശതമാനമാണ്. ഈ സാഹചര്യത്തിലും എൽഡിഎഫ് ഭരണമുള്ള കേരളം ജനക്ഷേമത്തിലും വികസനത്തിലും മാതൃകയാകുന്നു.\nലോക്‌ഡൗൺകാലത്ത് പ്രഖ്യാപിച്ച 20,000 കോടി രൂപയുടെ പാക്കേജിനു പുറമെ നൂറുദിനംകൊണ്ട് നൂറിനം കർമപരിപാടി മുഖ്യമന്ത്രി പ്രഖ്യാപിച്ചു. ഇത് സമ്പദ്‌ഘടനയെ ചലിപ്പിക്കും. സാധാരണക്കാരോടുള്ള കൂറ് സർക്കാരിന് എത്രമാത്രം ഉണ്ടെന്ന് തെളിയിക്കുന്നതാണ് ഭവനരഹിതരായ എല്ലാ കുടുംബങ്ങൾക്കും അടച്ചുറപ്പുള്ള ഭവനം നൽകുന്ന ലൈഫ് പദ്ധതി. അതിൽ ഇതിനകം രണ്ടേകാൽ ലക്ഷത്തിലധികം കുടുംബത്തിന് വീട് നൽകി. നൂറു ദിവസത്തിനുള്ളിൽ കാൽലക്ഷം ഭവനംകൂടി നൽകും. യുഡിഎഫ് ഭരണകാലത്ത് ക്ഷേമപെൻഷൻ 600 രൂപയായിരുന്നു. അതും കിട്ടുന്നത് വല്ലപ്പോഴുംമാത്രവും. എൽഡിഎഫ് ഭരണത്തിൽ മാസം 1300 രൂപയാക്കി സാമൂഹ്യക്ഷേമ പെൻഷൻ. അതിപ്പോൾ 1400 രൂപയാക്കുകയും മാസംതോറും കിട്ടാനുള്ള സംവിധാനം ഉണ്ടാക്കുകയുമാണ്. ക്ഷേമപെൻഷൻ കിട്ടുന്നവരുടെ എണ്ണം ഇപ്പോൾ 58 ലക്ഷമാണ്. മുൻ സർക്കാരിന്റെ കാലത്തേക്കാൾ 20 ലക്ഷം കൂടുതൽ. എല്ലാ കുടുംബത്തിനും മാസംതോറും ഭക്ഷ്യകിറ്റ് കൊടുക്കും. ഇതും റേഷനുംകൂടിയാകുമ്പോൾ സംസ്ഥാനത്ത് ഒരു കുടുംബവും പട്ടിണി കിടക്കേണ്ടിവരില്ല.\nരാജ്യത്ത് ആദ്യമായി ഒരു സംസ്ഥാനത്ത് പച്ചക്കറിക്ക് താങ്ങുവില വരുന്നു. നവംബർ ഒന്നിന് 24 -ഇനം പച്ചക്കറിക്കാണ് താങ്ങുവിലയും സംഭരണ–- വിതരണ സംവിധാനവും നിലവിൽ വരാൻ പോകുന്നത്. പരമ്പരാഗത വ്യവസായമേഖലയും മത്സ്യമേഖലയും സംരക്ഷിക്കാനും വളർത്താനുമുള്ള പദ്ധതികളുമുണ്ട്. ആതുരാലയങ്ങളും പൊതുവിദ്യാലയങ്ങളും ആധുനികവൽക്കരിക്കാനും മെച്ചപ്പെടുത്താനും തുടർനടപടിയുമുണ്ട്. മാലിന്യമുക്ത കേരളത്തിനായി 2100 കോടി രൂപയുടെ ഖരമാലിന്യ മാനേജ്‌മെന്റ് പദ്ധതി നടപ്പാക്കും. കൊച്ചി മെട്രോയുടെ ഒന്നാംഘട്ടം പൂർത്തിയാക്കി. ഗെയിൽ പദ്ധതി, നാലുവരി ദേശീയപാത ഉൾപ്പെടെ മുൻ സർക്കാർ ഉപേക്ഷിച്ച പദ്ധതികൾ യാഥാർഥ്യമാകുന്നു.\nനൂറു ദിനത്തിലെ നൂറു പരിപാടിയിൽ ഏറ്റവും ശ്രദ്ധേയമായതാണ് ശ്രീനാരായണ ഗുരുവിന്റെ നാമധേയത്തിൽ കൊല്ലം ആസ്ഥാനമായി സ്ഥാപിക്കുന്ന ഓപ്പൺ സർവകലാശാല. ഒക്ടോബർ രണ്ടിന് ഗാന്ധി ജയന്തി ദിനത്തിൽ ഈ സർവകലാശാല നിലവിൽ വരുമ്പോൾ ഏതു പ്രായക്കാർക്കും ഉപരിപഠനത്തിനുള്ള സൗകര്യമാകും. വിദ്യകൊണ്ട് പ്രബുദ്ധരാകുക എന്ന ഗുരുവിന്റെ സന്ദേശം അക്ഷരാർഥത്തിൽ നടപ്പാക്കുകയാണ്. കാസർകോട്ട് ആരംഭിച്ച കേന്ദ്ര സർവകലാശാലയ്‌ക്ക് ശ്രീനാരായണ ഗുരുവിന്റെ പേര് നൽകുമെന്ന വാഗ്‌ദാനം കേന്ദ്രസർക്കാർ കാറ്റിൽ പറത്തി. എന്നാൽ, കേരള നവോത്ഥാനത്തിന്റെ പിതാവായ ഗുരുവിനോടുള്ള അർഹമായ ആദരവാണ് എൽഡിഎഫ് സർക്കാർ കാട്ടുന്നത്.\nകോവിഡിനെ പ്രതിരോധിക്കുന്നതിലും മഹാമാരിക്കാലത്ത് നാടിനെ മാന്ദ്യത്തിൽനിന്ന് രക്ഷിക്കാനും വിശപ്പകറ്റാനും കേരളം ലോക മാതൃകയാണ്. അതിലേക്ക് സംസ്ഥാനത്തെ നയിച്ച എൽഡിഎഫ് ഭരണത്തിന് തുടർച്ച ഉണ്ടാകരുത് എന്ന ഗൂഢരാഷ്‌ട്രീയ ലക്ഷ്യത്തോടെ കോൺഗ്രസ്–- മുസ്ലിംലീഗ്– -ബിജെപി പ്രതിപക്ഷം അരാജക പരിപാടികൾ നടപ്പാക്കിവരുകയാണ്. ഒരു വിഭാഗം മാധ്യമങ്ങളുടെ കൂട്ടുമുണ്ട്. സർക്കാരിനും സിപിഐ എമ്മിനും എതിരെ അപവാദവും നുണയും പ്രചരിപ്പിക്കുന്നു. അതിനൊപ്പം നാടിന്റെ സമാധാനം തകർക്കാൻ കൊലക്കത്തിക്ക് കോൺഗ്രസ് മൂർച്ച കൂട്ടിയിരിക്കുന്നു.\nകോൺഗ്രസിന്റെ ഹീനമായ നെറികേടുകൾ ഇങ്ങനെ അരങ്ങ് തകർക്കുകയാണെങ്കിലും ഭൂമിയോളം ക്ഷമയിലാണ് സിപിഐ എമ്മും ഡിവൈഎഫ്‌ഐയും കമ്യൂണിസ്റ്റ് അനുഭാവികളും. ‘കൊലയ്‌ക്കു കൊല’, ‘ചോരയ്‌ക്കു ചോര’ എന്ന നയം സിപിഐ എം സ്വീകരിക്കില്ല.\nഡിവൈഎഫ്‌ഐ പ്രവർത്തകരായ വെഞ്ഞാറമൂട്ടിലെ മിഥിലാജിനെയും ഹഖ് മുഹമ്മദിനെയും തിരുവോണനാളിൽ കൊലക്കത്തിക്ക് ഇരയാക്കിയത് അതാണ് വ്യക്തമാക്കുന്നത്. കൊലപാതകത്തിന് അറസ്റ്റിലായവർ കോൺഗ്രസിന്റെ അറിയപ്പെടുന്ന പ്രാദേശിക നേതാക്കളോ പ്രവർത്തകരോ ആണ്. കോൺഗ്രസ് ബന്ധം പുറത്തുവന്നിട്ടും പ്രതികളെ പരസ്യമായി സംരക്ഷിക്കുകയാണ് കെപിസിസി നേതൃത്വം. രക്തസാക്ഷികളെ വ്യക്തിഹത്യചെയ്‌തും കരുതിക്കൂട്ടി നടത്തിയ കൊലപാതകത്തെ വക്രീകരിച്ചും പ്രതികളെ രക്ഷിക്കാനുള്ള തരംതാണ പ്രവർത്തനമാണ് പ്രതിപക്ഷ നേതാവും കെപിസിസി പ്രസിഡന്റും എംപിമാരും ഉൾപ്പെടുന്ന കോൺഗ്രസ് നേതാക്കൾ നടത്തുന്നത്. ഇതിനു പുറമെ മഹിളാ നേതാവിന്റെ വീട് മകനെക്കൊണ്ട് അർധരാത്രി കല്ലെറിഞ്ഞ് ഗ്ലാസ് തകർത്ത് ‘മാർക്‌സിസ്റ്റ് ആക്രമണ’ വ്യാജകഥ സൃഷ്ടിച്ചു. അതിന് ഉമ്മൻചാണ്ടിയുടെ ഒത്താശയും ഉണ്ടായി.\nകോൺഗ്രസിന്റെ ഹീനമായ നെറികേടുകൾ ഇങ്ങനെ അരങ്ങ് തകർക്കുകയാണെങ്കിലും ഭൂമിയോളം ക്ഷമയിലാണ് സിപിഐ എമ്മും ഡിവൈഎഫ്‌ഐയും കമ്യൂണിസ്റ്റ് അനുഭാവികളും. ‘കൊലയ്‌ക്കു കൊല’, ‘ചോരയ്‌ക്കു ചോര’ എന്ന നയം സിപിഐ എം സ്വീകരിക്കില്ല. സമാധാന കേരളത്തിനാണ് എൽഡിഎഫ് നിലകൊള്ളുന്നത്. കോൺഗ്രസ് നേതൃത്വത്തിന്റെ അറിവോടെ പ്രാദേശിക കോൺഗ്രസ് ഗുണ്ടാസംഘം നടത്തിയ ഇരട്ടക്കൊലപാതകത്തിലെ പ്രതികളെയും ഗൂഢാലോചനക്കാരെയും നിയമത്തിനു മുന്നിൽ കൊണ്ടുവരാൻ സംസ്ഥാന പൊലീസിന് കഴിയും. ഇത്തരം കൊലക്കേസുകൾ അന്വേഷിക്കുന്നതിനും ശിക്ഷ ഉറപ്പാക്കുന്നതിനും സിബിഐയേക്കാൾ മികവ് കേരള പൊലീസിനുണ്ട്. എന്നാൽ, കേസിൽ പ്രതികളായി വരാൻ സാധ്യതയുള്ള കോൺഗ്രസ് നേതാക്കളെ രക്ഷപ്പെടുത്താൻവേണ്ടിയാണ് സിബിഐ അന്വേഷിക്കുക എന്ന ആവശ്യം കെപിസിസിയും പ്രതിപക്ഷവും ഉന്നയിക്കുന്നത്. എൽഡിഎഫ് സർക്കാരിനെതിരെയുള്ള ബിജെപി–- യുഡിഎഫ് ചങ്ങാത്തത്തിന്റെ വിയർപ്പ് ഗന്ധം ഈ ആവശ്യത്തിൽ പരക്കുന്നുണ്ട്.\nഎൽഡിഎഫ് സർക്കാരിനെതിരെ ചട്ടം ലംഘിച്ച് പ്രവർത്തിക്കാനും ഫയൽ മരവിപ്പിക്കാനും ഫയൽവിവരങ്ങൾ ചോർത്താനും കെപിസിസി പ്രസിഡന്റ് നടത്തിയ ഇടപെടലുകൾ നിയമവാഴ്‌ചയെ വെല്ലുവിളിക്കുന്നതാണ്. കോൺഗ്രസ് അനുകൂല സംഘടനാ പ്രവർത്തകരെ വിളിച്ചുകൂട്ടി സർക്കാർവിരുദ്ധ പ്രവർത്തനത്തിന് നിർദേശം കൊടുത്തതിലൂടെ പ്രതിപക്ഷം വരുന്ന നിയമസഭാ തെരഞ്ഞെടുപ്പുകളെയും തദ്ദേശ തെരഞ്ഞെടുപ്പുകളെയും എത്രമാത്രം ഭയക്കുന്നെന്ന് വ്യക്തമാകുന്നു. കോവിഡിനെ പിടിച്ചുകെട്ടാനുള്ള പ്രവർത്തനങ്ങളെയും സർക്കാരിന്റെ നൂറുദിന പരിപാടിയെയും അട്ടിമറിക്കാൻ കോൺഗ്രസ് അനുകൂല സർക്കാർ ഉദ്യോഗസ്ഥരെ ‘അഞ്ചാംപത്തി’കളാക്കാനുള്ള കെപിസിസി ആഹ്വാനം ജീവനക്കാർ തള്ളും. ഇത്തരം നെറികെട്ട നടപടികൾക്ക് പ്രബുദ്ധ കേരളം കനത്ത പ്രഹരം നൽകും. അതിലേക്ക് ജനങ്ങളെ അണിനിരത്താനും എൽഡിഎഫ് സർക്കാരിന് കരുത്ത് പകരാനും ചടയൻ ഗോവിന്ദന്റെ ഉജ്വല സ്‌മരണ പ്രചോദനമേകും.


വാഹനമോടിക്കാം, അഞ്ചു പൈസ ചെലവില്ലാതെ | Electric Scooter Can Run On No Cost\nവാഹനമോടിക്കാം, അഞ്ചു പൈസ ചെലവില്ലാതെ\nഎൻ.പി.സി.രംജിത് February 23, 2021 09:52 AM IST\nഅത്ഭുതപ്പെടേണ്ട. സംഗതി സിംപിളാണ്. ഇലക്ട്രിക് വാഹനവും സോളർ പ്ലാന്റുമുണ്ടെങ്കിൽ യാത്രാ ചെലവ് ഭാരമാവുകയേയില്ല. പെട്രോൾ, ഡീസൽ വില വർധനയിൽ വിയർത്തു നിൽക്കുന്നവർക്ക് ഇലക്ട്രിക് വാഹനങ്ങൾ നൽകുന്ന ആശ്വാസം ചെറുതല്ല. ഇലക്ട്രിക് സ്കൂട്ടറുകളും കാറുകളും ഓട്ടോകളുമെല്ലാം വിപണിയിൽ തരംഗമായി മാറുകയാണ്. താരതമ്യേന ശേഷി കുറഞ്ഞ ലെഡ് ആസിഡ് ബാറ്ററികൾക്കു പകരം ലിഥിയം അയോൺ ബാറ്ററികൾ എത്തിയതോടെയാണ് ഇലക്ട്രിക് വാഹനങ്ങളുടെ തലവര മാറിയത്.\nഒറ്റ ചാർജിൽ 60 മുതൽ 120 വരെ കിലോമീറ്റർ ദൂരം സഞ്ചരിക്കാവുന്ന സ്കൂട്ടറുകൾ വിപണിയിലുണ്ട്. വീട്ടിലെ സാധാരണ പ്ലഗ്ഗിൽ കണക്ട് ചെയ്തുപോലും ചാർജ് ചെയ്യാം. ഫുൾ ചാർജാവാൻ വേണ്ടത്4–5മണിക്കൂർ. വൈദ്യുതി ഉപയോഗം വളരെക്കുറവ്. ബാറ്ററിക്ക് മൂന്നു വർഷം വരെ റിപ്ലേസ്മെന്റ് വാറണ്ടി. എങ്ങനെ നോക്കിയാലും ലാഭകരമാണ് ഇലക്ട്രിക് സ്കൂട്ടറുകൾ. വീട്ടിൽ നിന്നോ ചാർജിങ് സ്റ്റേഷനുകളിൽ നിന്നോ ചാർജ് ചെയ്യുമ്പോൾ യാത്രാ ചെലവ് കിലോമീറ്ററിന് ഏകദേശം 50 പൈസ ! ഇനിയത് വീട്ടിലെ സോളർ പ്ലാന്റിൽ നിന്നാണെങ്കിലോ? ചെലവ് പൂജ്യം! ഒരു കിലോവാട്ടുള്ള സോളർ പ്ലാന്റ് സ്ഥാപിക്കുന്നതിനുള്ള ചെലവ് ഓൺഗ്രിഡിന് ഏകദേശം 65000 രൂപ, ഓഫിഗ്രിഡിന് 80000 രൂപ എന്നിങ്ങനെ ലഭ്യമാകാൻ (കമ്പനികൾക്ക് അനുസൃതമായി മാറ്റം വരാം) തുടങ്ങിയതോടെ ഇലക്ട്രിക് വാഹനങ്ങൾക്കൊപ്പം സോളർ പ്ലാന്റും എന്ന സാധ്യത പ്രയോജനപ്പെടുത്താൻ കൂടുതൽപ്പേർ മുന്നോട്ടുവരുന്നുണ്ട്.\nഹീറോ ഇലക്ട്രിക്, ഒഖിനാവ, ടിവിഎസ്, ബജാജ്, ആതർ എനർജി, ആംപിയർ, പ്യു‍ർ ഇവി, ബെൻ‌ലിങ് തുടങ്ങി ഒട്ടേറെ കമ്പനികളാണ് ഇലക്ട്രിക് സ്കൂട്ടർ വിപണിയിൽ സജീവമായിരിക്കുന്നത്. പെട്രോൾ സ്കൂട്ടറുകളുമായി താരതമ്യപ്പെടുത്തുമ്പോൾ കാര്യമായ സർവീസ് ആവശ്യമില്ലെന്നതും മികച്ച വാറണ്ടി ലഭിക്കുന്നുവെന്നതും ഉപഭോക്താവിന് നേട്ടമാണ്. 40 കിലോമീറ്ററിൽ താഴെ വേഗമുള്ളവയ്ക്കാണെങ്കിൽ റജിസ്ട്രേഷനും ആവശ്യമില്ല.\nആദ്യകാല ഇലക്ട്രിക് വാഹനങ്ങൾ ഉപയോഗിച്ച് ഉപേക്ഷിക്കേണ്ടി വന്നവരുടെ അനുഭവങ്ങൾ പലരെയും പിന്നോട്ടടിപ്പിച്ചിരുന്നു. എന്നാൽ ഇന്ധന വിലയിലെ കുതിച്ചു കയറ്റം പുതുതലമുറയിലെ ഇലക്ട്രിക് വാഹനങ്ങളെക്കുറിച്ച് മനസ്സിലാക്കാൻ ഉപഭോക്താക്കളെ നിർബന്ധിതരാക്കി. സംസ്ഥാനത്ത് കെഎസ്ഇബി നേരിട്ട് ചാർജിങ് സ്റ്റേഷനുകൾ ആരംഭിച്ചതോടെ ഇലക്ട്രിക് കാറുകൾ വാങ്ങാനും കൂടുതൽ പേർ മുന്നോട്ടു വരുന്നുണ്ട്. ടാറ്റ നെക്സോൺ, ടാറ്റ ടിഗോർ, മഹീന്ദ്ര വെരീറ്റോ, ഹ്യുണ്ടായ് കോന, എംജി സെഡ്എക്സ് തുടങ്ങി മുൻനിര കമ്പനികളെല്ലാം ഇലക്ട്രിക് മോഡലുകൾ വിപണിയിലെത്തിച്ചതോടെ കാർ വിപണിയിലും മത്സരം മുറുകുകയാണ്. ഒറ്റ ചാർജിങ്ങിൽ 400 കിലോമീറ്റർ വരെ ഓടാവുന്ന കാറുകൾ വിപണിയിലുണ്ട്. മട്ടന്നൂരിൽ സംസ്ഥാന സർക്കാർ തന്നെ ഇലക്ട്രിക് വാഹന നിർമാണ കേന്ദ്രം തുടങ്ങുമെന്ന പ്രഖ്യാപനവും പ്രതീക്ഷ പകരുന്നതാണ്.ശബ്ദമോ കുലുക്കമോ ഇല്ലാതെ ശാന്തമായി ഓടുന്ന ഇലക്ട്രിക് ഓട്ടോകളും ജനപ്രിയമായിക്കഴിഞ്ഞു.\nരാജ്യത്തെമ്പാടും ഇലക്ട്രിക് വിപ്ലവം\nപെട്രോൾ വാഹനങ്ങൾ ഉപേക്ഷിച്ച് ഇലക്ട്രിക് വാഹനങ്ങളിലേക്കു മാറാൻ ഡൽഹിയിൽ ‘സ്വിച്ച് ഡൽഹി’ എന്ന പേരിൽ പ്രചാരണം തുടങ്ങിയിരിക്കുകയാണ്.ബൈക്കിന് ഒരു കിലോവാട്ട് ബാറ്ററിക്കു 5000 രൂപയെന്ന നിലയിൽ പരമാവധി 30,000 രൂപ വരെ സബ്സിഡി നൽകുന്നുണ്ട്. പഴയ സാധാരണ ബൈക്ക് ഡീ–റജിസ്റ്റർ ചെയ്തു പുതിയ ഇ–ബൈക്ക് വാങ്ങുന്നവർക്ക് 5000 രൂപയുടെ അധിക ആനുകൂല്യവും പ്രഖ്യാപിച്ചു.\nബെംഗളൂരുവിൽ ഇ–വാഹന ചാർജിങ്ങിന് സ്വാപ്പിങ് നെറ്റ്‌വർക് തുടങ്ങുന്നത് ചാർജിങ് സമയത്തെക്കുറിച്ചുള്ള ആശങ്കകൾക്കും വിരാമമിടുന്ന നടപടിയാണ്. 110 സ്വാപ്പിങ് സ്റ്റേഷനുകളാണ് ആദ്യഘട്ടത്തിൽ തുറക്കുന്നത്. സൺ മൊബിലിറ്റിയുടെ നേതൃത്വത്തിൽ ആരംഭിച്ച ബെംഗളൂരുവിലെ ആദ്യ ബാറ്ററി സ്വാപിങ് സ്റ്റേഷൻ മുഖ്യമന്ത്രി യെഡിയൂരപ്പ ഡിസംബറിൽ ഉദ്ഘാടനം ചെയ്തു. ഇലക്ട്രിക് വാഹനങ്ങൾക്കായി ബെംഗളൂരുവിലെ വൈദ്യുതി വിതരണ കമ്പനിയായ ബെസ്കോം പലയിടങ്ങളിലായി ചാർജിങ് സ്റ്റേഷനുകൾ തുറന്നിട്ടുണ്ട്. എന്നാൽ കുറഞ്ഞതു 15 മിനിറ്റെങ്കിലും ചാർജിങ്ങിനു വേണ്ടിവരുമെന്നത് പോരായ്മയാണ്. വാഹനത്തിലെ ബാറ്ററി മാറ്റി പകരം പൂർണമായും ചാർജുള്ള ബാറ്ററി2മിനിറ്റിനകം ഘടിപ്പിക്കുന്നതാണ് ബാറ്ററി സ്വാപ്പിങ്. മറ്റു വാഹനങ്ങൾ പെട്രോൾ പമ്പിൽ കയറുന്നതുപോലെ ഇലക്ട്രിക് വാഹനങ്ങൾ ഉപയോഗിക്കുന്നവർക്കും കാത്തിരിപ്പില്ലാതെ യാത്ര തുടരാം.\nഇലക്ട്രിക് വാഹനങ്ങൾക്കായി പ്രത്യേകം ചാർജിങ് സ്റ്റേഷനുകൾക്കു പകരം രാജ്യത്തെ എല്ലാ പെട്രോൾ പമ്പുകളിലും ഇലക്ട്രിക് വാഹന ചാർജിങ് കിയോസ്ക് സ്ഥാപിക്കാൻ ഗതാഗത മന്ത്രാലയം ആലോചിക്കുന്നുണ്ട്. ഇലക്ട്രിക് വാഹനങ്ങൾ പ്രോത്സാഹിപ്പിക്കുന്നതിനുള്ള ഫെയിം (ഫാസ്റ്റർ അഡോപ്ഷൻ ആൻഡ് മാനുഫാക്ചറിങ് ഓഫ് ഹൈബ്രിഡ് ആൻഡ് ഇലക്ട്രിക് വെഹിക്കിൾസ് ഇൻ ഇന്ത്യ) പദ്ധതിയുടെ ഭാഗമായാണ് ഇത്.\nEnglish Summary: Electric Scooter Can Run On No Cost


ഖത്തറില് മലയാളി യുവാവ് കോവിഡ് ബാധിച്ച് മരിച്ചു |Qatar malayali covid death\nHome Newsfeed ഖത്തറില് മലയാളി യുവാവ് കോവിഡ് ബാധിച്ച് മരിച്ചു\nഖത്തറില് മലയാളി യുവാവ് കോവിഡ് ബാധിച്ച് മരിച്ചു\nദോഹ: മലപ്പുറം കോട്ടക്കല് സ്വദേശി ഖത്തറില് കോവിഡ് ബാധിച്ചു മരിച്ചു. പറപ്പൂര് തൂമ്പത്ത് മൂസയുടെയും ഇത്തീമയുടെയും മകന് മൊയ്തീന് കുട്ടി(43) ആണ് മരിച്ചത്. കോവിഡ് ബാധിച്ചതിനെ തുടര്‍ന്ന് രണ്ടാഴ്ച്ചയായി ഐസിയുവില് ആയിരുന്നു.\nഖത്തറിലെ ആര്‍ക്കോണ് കമ്പനിയില് എച്ച്ആര് ആന്റ് അഡ്മിനിസ്‌ട്രേറ്റീവ് ഓഫിസര് ആയി ജോലി നോക്കുകയായിരുന്നു മൊയ്തീന് കുട്ടി. ഭാര്യ ഫെബിന ദേവര് കോവില്, മകന് സുഹാന് തൂമ്പത്ത്, സഹോദരന് മന്‍സൂര് എന്നിവര് ഖത്തറിലുണ്ട്.\nഖബറടക്കം ഇന്ന് അസര് നമസ്‌കാരാനന്തരം ഖത്തറില് നടക്കും.\nPrevious articleയാത്രാവിലക്ക് ഏര്‍പ്പെടുത്തുന്നതിന് തൊട്ടു മുമ്പായി ഇന്ത്യയിലെ അതിസമ്പന്നര് ലണ്ടനില് പറന്നിറങ്ങി\nNext articleഓസ്‌കാറില് ചരിത്രം കുറിച്ച് ‘നൊമാഡ്‌ലാന്‍ഡ്’; ആന്റണി ഹോപ്കിന്‍സ് നടന്, മെക്‌ഡോര്‍മന്‍ഡ് നടി


സ്ലീപ്പര്‍ക്ലാസ്സ്: August 2007\nഇറച്ചിക്കോഴിക്കച്ചവടക്കാരന്റെ വീട്ടിലെ വളര്‍ത്തുകോഴി ഇറച്ചിക്കോഴി കൂട്ടിനകത്തേക്ക് എത്തിനോക്കി. തടിച്ചു വെളുത്ത മുട്ടന് കോഴികള്. തന്നെത്തന്നെ നോക്കിനിന്ന ഇറച്ചിക്കോഴിയോട് വളര്‍ത്തുകോഴി പരിഭവം പറഞ്ഞു.എനിക്ക് വല്ലോം കിട്ടണോങ്കി വീട്ടമ്മ കനിയണം. ഇല്ലെങ്കി പറമ്പിലെ പുഴൂനേം പാറ്റേനേം പിടിക്കണം. നിങ്ങക്കിവിടെ കുശാല് തന്നെ. ചുമ്മാതല്ല വെളുത്ത് തടിച്ചിരിക്കുന്നത്. നൂറുകിലോ ഇറച്ചിക്കുള്ള ഓഡര് രാവിലെ കിട്ടിയതു മുതല് ഇറച്ചിക്കോഴി ജലപാനം കഴിച്ചിട്ടില്ല. പേടികൊണ്ട് അതിന്റെ തൂവലുകള് കൊഴിഞ്ഞു. അതിലൊന്ന് സമ്മാനിച്ച് ഇറച്ചിക്കോഴി പറഞ്ഞു: എന്റെ ഓര്‍മ്മയ്‌ക്ക്.പെട്ടെന്ന് കച്ചവടക്കാരന് അകത്തു വന്നു. വ്യസനപ്പെട്ടിരിക്കുന്ന കോഴിയെ തൂക്കിയെടുക്കുമ്പോള് അത് കരയാന് പാടുപെട്ടു. ത്രാസിന്റെ കനിവില്, ഇറച്ചിക്കോഴി വീണ്ടും കൂട്ടിനകത്ത് വന്നു. 'നീയെന്തിനാ നിലവിളിച്ചത്?''ദിവാസ്വപ്‌നം കണ്ടതാ' - ഇറച്ചിക്കോഴി പറഞ്ഞൊപ്പിച്ചു. അതിന്റെ വിറയല് അടങ്ങിയിരുന്നില്ല. ' ഓ, എനിക്കും ദിവാസ്വപ്‌നം കാണാന് വലിയ ഇഷ്ടവാ. ഈയിടെയൊന്നും പക്ഷെ കാണാറേയില്ല. നിന്റെയൊരു ഭാഗ്യമേ!' വളര്‍ത്തുകോഴി പോകുന്ന പോക്കില് ഇറച്ചിക്കോഴിയുടെ സമ്മാനത്തൂവലിനെ പുച്ഛത്തോടെ വലിച്ചെറിഞ്ഞു കളഞ്ഞു.\nPosted by എസ്.ആര്.ലാല് at 5:16 PM 1 comment:\nപത്താം ക്‌ളാസ് തോറ്റപ്പോള് കൊത്തപ്പണിക്ക് പോയി. മേലനങ്ങി പണിയണം. മേശിരിയൊരു മൊരടന്.\nവെറുത്ത്, ആയാസരഹിതമായ ജോലിയിലേയ്‌ക്ക് ചുവടുമാറ്റി. നിയന്ത്രിക്കാനാരുമില്ല. പക്ഷെ, ഉറക്കമൊഴിയണം. പോലീസിന്റെ കയ്യിപ്പെട്ടാ നരകം. പിടിക്കുമെന്നായപ്പോ നാടുവിട്ടു.\nവര്‍ഷങ്ങള് താടിയെയും മുടിയെയും നീട്ടി വെളുപ്പിച്ചു. കാഷായവേഷം കെട്ടി തിരികെ വന്നു. തല്ലാനോടിച്ച നാട്ടുകാര് തന്നെ മുന്നിട്ടിറങ്ങി ഇരിപ്പിടം സജ്ജമാക്കി. ഇപ്പൊ സുഖവഴി. ദര്‍ശനം നല്‍കാന് കൂടി സമയമില്ല.\nപിടിക്കാന് ഓടിച്ചൊരു ഏമാന്നാണ് ക്യൂവിന്റെ ഇടയ്‌ക്ക് വെയിലത്ത് നിന്ന് ഞെരിവട്ടം കൊള്ളുന്നത്. രാവിലെയുള്ള നില്‍പ്പാണേ, അയാള്‍ക്ക് തൊട്ടുമുമ്പ് ദര്‍ശനം നിര്‍ത്തിവച്ചു. ബാക്കിയുള്ളവര്‍ക്കിനി അടുത്ത ദിവസം.\nഇത്തരം ചെറിയ പ്രതികാരങ്ങളില്ലെങ്കില് പിന്നെന്ത് ആത്മീയ ജീവിത സുഖം?.\nPosted by എസ്.ആര്.ലാല് at 5:08 PM 1 comment:\nതന്റെ മരണവാര്‍ത്ത സ്വന്തം ചാനലില് മിന്നമറയുന്നതു കണ്ട് എം. ഡി. ഞെട്ടി. ശവസംസ്‌കാരം രാവിലെ 11 നെന്നു കൂടി പഹയന്മാര് തീരുമാനിച്ചു കഴിഞ്ഞു. ചാനലിന്റെ ചീഫ് ലൈവായി ചര്‍ച്ചിക്കുന്നതിന് താഴെയാണീ പരാക്രമം. ലൈവൊടുങ്ങി. ഉടന് ചീഫിനെ വിളിച്ച് രണ്ട് പച്ചത്തെറിയങ്ങ് അടത്തിട്ടു. നിനക്കെന്താടാ ഞാന് ചത്തുകാണാനിത്ര താല്‍പര്യം?. നിനക്കൊന്ന് അന്വേഷിക്കാന് മേലായിരുന്നോ, ഫ്‌ളാഷടിച്ച് വിടണേന്ന് മുമ്പ്?. ദേ, ഇത് കണ്ടിട്ട് ബാക്കിയുള്ളോന്മാരും എഴുതിക്കാണിച്ചു തുടങ്ങി - ഞാന് ചത്തു മണ്ണടഞ്ഞെന്ന്.\nചാനല് ചീഫ് കാര്യം വിശദീകരിച്ചു:സാറ് നമ്മുടെ ചാനലിന്റേ എം.ഡി.യാണെന്ന് ഓര്‍ക്കണം. മറ്റേവനെങ്കിലും ഈ വാര്‍ത്ത ഫ്‌ളാഷാക്കിയെന്ന് വച്ചോ; സാറ് തട്ടിപ്പോയിരുന്നെങ്കില് ചാനലിന്റെ ചീഫ് എന്നു പറഞ്ഞ് ഞാന് ജീവിച്ചിരുന്നിട്ട് കാര്യമുണ്ടോ?. അതല്ലേ ആക്‌സിഡന്റെന്ന് കേട്ടയുടന് നമ്മളെടുത്തങ്ങ് വീശിയത്. ഇനീപ്പം മരിച്ചില്ലാന്നും പറഞ്ഞൊരു ഫ്‌ളാഷ്ടിക്കാം. എങ്ങനെയുണ്ടെന്റെ പ്രൊഫഷണലിസം?.\nതാനാണ് അപരാധം ചെയ്‌തതെന്ന് ബോധ്യമായതോടെ എം. ഡി. മനസ്സിലൊരു സോറി പറഞ്ഞ്, ഒടിഞ്ഞ കൈ കൊണ്ട് ഫോണ് കട്ട് ചെയ്‌തു.\nPosted by എസ്.ആര്.ലാല് at 4:12 PM 1 comment:


സ്ഥാനം ഒഴിയുന്നതില് നിരാശയില്ല, സതീശന് പൂര്‍ണ പിന്തുണ; ചെന്നിത്തല – Kerala News Hunt\nതിരുവനന്തപുരം: മുഖ്യമന്ത്രി പിണറായി വിജയന്‍റെ ഒരു സര്‍ട്ടിഫിക്കറ്റും തനിക്ക് ആവശ്യമില്ലെന്ന് കോണ്‍ഗ്രസ് നേതാവ് രമേശ് ചെന്നിത്തല. പ്രതിപക്ഷ ധര്‍മം നിര്‍വഹിച്ചു. സ്ഥാനം ഒഴിയാന് നേരത്തെ തീരുമാനിച്ചതാണെന്നും ചെന്നിത്തല വ്യക്തമാക്കി.\nകെ.പി.സി.സിയിലെ അഴിച്ചുപണി സംബന്ധിച്ച് ഹൈക്കമാന്‍ഡ് തീരുമാനമെടുക്കും. വി.ഡി സതീശനെ പ്രതിപക്ഷ നേതാവായി തെരഞ്ഞെടുത്തതില് സന്തോഷമുണ്ട്. സതീശന് എല്ലാവിധ പിന്തുണയും നല്‍കും. പ്രതിസന്ധിഘട്ടങ്ങളില് ശക്തമായി മുന്നോട്ട് നയിക്കാന് വി.ഡി സതീശന് കഴിയട്ടെയെന്നും അദ്ദേഹം പറഞ്ഞു.\nപ്രതിപക്ഷ നേതൃസ്ഥാനത്ത് നിന്ന് മാറ്റുന്നുവെന്ന വിവരം കോണ്‍ഗ്രസ് നേതാവ് മല്ലികാര്‍ജുന് ഗാര്‍ഗെയാണ് അറിയിച്ചത്. ഹരിപ്പാട്ടെ ജനങ്ങള്‍ക്കൊപ്പം ഇനിയും നിലകൊള്ളുമെന്നും രമേശ് ചെന്നിത്തല വ്യക്തമാക്കി.\nന്യൂഡല്‍ഹി: രാജ്യത്ത് കോവിഡ് വാക്സിന് ക്ഷാമത്തിനൊപ്പം ബ്ലാക്ക് ഫംഗസിനുള്ള മരുന്നിന്റെ ലഭ്യതക്കുറവുണ്ടായത് മോദി സര്‍ക്കാരിനുണ്ടായ പരാജയമാണെന്ന് കോണ്‍ഗ്രസ് നേതാവ് രാഹുല് ഗാന്ധി. കോവിഡ് രണ്ടാം തരംഗത്തിനിടെ ഇന്ത്യയില് മാത്രം ബ്ലാക്ക് ഫംഗസ് രോഗബാധിതരുടെ എണ്ണം വര്‍ധിക്കുന്നതില് ആശങ്കയും രാഹുല് പ്രകടിപ്പിച്ചു. വാക്സിന് ക്ഷാമത്തിനും കോവിഡ് മരണനിരക്ക് ഉയരുന്നതിലും രാജ്യത്തിന്റെ സാമ്ബത്തികവളര്‍ച്ചാ നിരക്ക് കുറയുന്നതിലും സര്‍ക്കാരിനാണ് ഉത്തരവാദിത്വമെന്നും രാഹുല് സൂചിപ്പിച്ചു. കോവിഡ് ബാധിച്ച് മരിച്ചവര്‍ക്ക് ആദരാഞ്ജലി അര്‍പ്പിക്കുന്നതിനിടെ പ്രധാനമന്ത്രി ഒഴുക്കിയത് മുതലക്കണ്ണീരാണെന്നും […]\nകേരള എഞ്ചിനീയറിംഗ് പ്രവേശനം മാനദണ്ഡങ്ങളില് മാറ്റത്തിന് സാധ്യത; പ്രവേശന പരീക്ഷ കമ്മീഷണര്\nസ്‌പേസ് ടൂറിസത്തിന് വഴിയൊരുങ്ങുന്നു, 600 ടിക്കറ്റുകള് വിറ്റഴിച്ചു, ഇലോണ് മസ്‌കും ബഹിരാകാശത്തേക്ക്


തട്ടേക്കാട് പക്ഷി സങ്കേതത്തിൽ ഇടവേളക്ക് ശേഷം ബോട്ടിംഗ് പുനരാരംഭിച്ചു\n18 Jan, 2018 at 03:18 AM\nപെരിയാർ ജലാശയത്തിലൂടെയുള്ള ഉല്ലാസയാത്രക്കായി സാഞ്ചാരികളെ കാത്തിരിക്കുകയാണ് തട്ടേക്കാട്\nപക്ഷി നിരീക്ഷകരുടെയും വിനോദ സഞ്ചാരികളുടെയും പ്രിയപ്പെട്ട തട്ടേക്കാട് പക്ഷി സങ്കേതത്തിൽ ഒരു ഇടവേളക്ക് ശേഷം ബോട്ടിംഗ് പുനരാരംഭിച്ചു. പെരിയാർ ജലാശയത്തിലൂടെയുള്ള ഉല്ലാസയാത്രക്കായി സാഞ്ചാരികളെ കാത്തിരിക്കുകയാണ് തട്ടേക്കാട്. ജലയാത്രക്കൊപ്പം വനത്തിനുള്ളില് താമസത്തിനും സൌകര്യമുണ്ട്.\nപെരിയാറിലൂടെ സഞ്ചരിക്കുമ്പോള് തട്ടേക്കാടിന്റെ വന്യ സൌന്ദര്യത്തിനൊപ്പം വിവിധയിനം പക്ഷികളെ കൂടി കാണാനുള്ള അപൂർവ്വ അവസരമാണ് സഞ്ചാരികള്‍ക്ക് ലഭിക്കുക. സഞ്ചാരിക്കാള്‍ക്കായി വനം വകുപ്പ് ബോട്ട് യാത്ര പുനരാരംഭിച്ചിരിക്കുകയാണ്. ഇനി പ്രകൃതിയിലിത്തിരി നേരം ഇരിക്കേണ്ടവർക്ക് തട്ടേകാടേക്ക് സ്വാഗതം.\nകഴിഞ്ഞ എട്ട് മാസക്കാലമാണ് വെള്ളമില്ലാത്തതിനാൽ തട്ടേക്കാട് ബോട്ടിംഗ് നിലച്ചു കിടന്നത്. നിറഞ്ഞു തുളുമ്പുന്ന ജലാശയവും പച്ചവിരിച്ച ഇരുകരകളിലും ജലാശയത്തിലുമായി പ്രത്യക്ഷപ്പെടുന്ന പക്ഷി മൃഗാദികളും പെരിയാറിലൂടെയുള്ള ജലയാത്ര ആകർഷകമാക്കുന്നു. സ്വദേശികളും വിദേശികളുമായ മുന്നൂറോളം ഇനം പക്ഷികളാണ് തട്ടേക്കാടിന്റെ മുഖ്യ ആകർഷണം. ജലയാത്രക്കൊപ്പം വനത്തിനുള്ളില് താമസത്തിനും സൌകര്യമുണ്ട്. വലിയ നിരക്കുകളില്ലാതെ ഈ സൌകര്യങ്ങള് ഉപയോഗപ്പെടുത്താനാകും.


മുംബൈയില് നടപ്പാത തകര്‍ന്നു വീണ് അഞ്ച് മരണം : 34 പേര്‍ക്ക് പരുക്ക് • Suprabhaatham\nമുംബൈയില് നടപ്പാത തകര്‍ന്നു വീണ് അഞ്ച് മരണം : 34 പേര്‍ക്ക് പരുക്ക്\nമരിച്ചവരില് രണ്ടുപേരെ തിരിച്ചറിഞ്ഞു\nതകര്‍ന്നത് ബ്രിഹാമുംബൈ കോര്‍പറേഷന്റെ പാലം\nMarch 14, 2019 | 10:14 pm IST\nമുംബൈ: മുംബൈ നഗരത്തില് ഓവര് ബ്രിഡ്ജ് നടപ്പാത തകര്‍ന്നു വീണ് അഞ്ച് മരണം\n. 34 പേര്‍ക്ക് പരുക്ക്. ബ്രിഹാമുംബൈ മുന്‍സിപ്പല് കോര്‍പറേഷന് കീഴില് വരുന്നതാണ് തകര്‍ന്നു വീണ പാലം.\nമരിച്ചവരില് രണ്ടു പേരെ തിരിച്ചറിഞ്ഞു. അപൂര്‍വ പ്രഭു, രഞ്ജന താമ്പെ എന്നിവരെയാണ് തിരിച്ചറിഞ്ഞത്. ഇരുവരും ജി.ടി ആശുപത്രിയിലെ നഴ്‌സുമാരാണ്. ഡ്യൂട്ടിക്ക് പോകുന്നതിനിടെയാണ് ഇവര് അപകടത്തില്‍പെട്ടത്. ചത്രപതി ശിവജി മഹാരാജ് ടെര്‍മിനലും ബിടി ലെയ്‌നും ബന്ധിപ്പിക്കുന്ന ഓവര് ബ്രിഡ്ജാണ് തകര്‍ന്നു വീണത്.\nവൈകിട്ട് ഏഴരയോടെയായിരുന്നു പാലം തകര്‍ന്നു വീണത്. ഒരു വര്‍ഷത്തിനിടെ ഇത് രണ്ടാമതാണ് മുംബൈയില് പാലം തകര്‍ന്നു വീഴുന്നത്. കഴിഞ്ഞ വര്‍ഷം അവസാനം അന്ധേരിയിലെ ജികെ ഗോഘലെ ഓവര് ബ്രിഡ്ജും തകര്‍ന്നു വീണിരുന്നു. രണ്ട് പേര് മരിച്ചിരുന്നു.


ഇനി ഡ്രൈവിംഗ് ലൈസൻസ് എടുക്കാൻ റോഡ് ടെസ്റ്റ് ഇല്ല ,ജൂലൈ മാസം മുതൽ പുതിയ സംവിധാനം വരുന്നു -Accredited Driver Training Center - KL Scholarships\nHome Government news ഇനി ഡ്രൈവിംഗ് ലൈസൻസ് എടുക്കാൻ റോഡ് ടെസ്റ്റ് ഇല്ല ,ജൂലൈ മാസം മുതൽ പുതിയ സംവിധാനം വരുന്നു -Accredited Driver Training Center\n2021, ജൂൺ 14, തിങ്കളാഴ്‌ച\nഇനി ഡ്രൈവിംഗ് ലൈസൻസ് എടുക്കാൻ റോഡ് ടെസ്റ്റ് ഇല്ല ,ജൂലൈ മാസം മുതൽ പുതിയ സംവിധാനം വരുന്നു -Accredited Driver Training Center\nPosted By: KL Scholarships ജൂൺ 14, 2021 LeaveaReply\nഅക്രഡിറ്റഡ് ഡ്രൈവിങ് സ്കൂളിൽ പഠിക്കുന്നവർക്ക് റോഡ് ടെസ്റ്റ് ഇല്ലാതെ തന്നെ ലൈസൻസ് ലഭിക്കുമെന്ന വാർത്ത വന്നതോടെ ഇത്തരം കേന്ദ്രങ്ങൾ എവിടെയുണ്ടെന്നു തിരഞ്ഞു നടക്കുകയാണ് ആളുകൾ. നിലവിൽ ഒരു സംസ്ഥാനത്ത് ഒന്ന് എന്ന തരത്തിൽ ആണെങ്കിലും സർക്കാർ ഇനിയും ഇത്തരം കേന്ദ്രങ്ങൾ കൊണ്ടുവരാൻ തീരുമാനിച്ചിട്ടുണ്ട് . കേരളത്തിലെ മാതൃകാകേന്ദ്രം മലപ്പുറം ജില്ലയിലെ എടപ്പാൾ കണ്ടനകത്താണ്.\nഎന്താണ് അക്രഡിറ്റഡ‍് കേന്ദ്രത്തിന്റെ പ്രത്യേകത?\nഡോർ തുറക്കുന്നതു മുതൽ പാർക്കിങ് വരെ കേരളത്തിലെ റോഡിൽ വാഹനവുമായിറങ്ങുന്ന ഒരു ഡ്രൈവർ നേരിടേണ്ടിവരുന്നത് എന്തെല്ലാമാണോ അതെല്ലാം അക്രഡിറ്റഡ് കേന്ദ്രത്തിൽ കൃത്രിമമായി നിർമിച്ച് അവിടെയാണു പരിശീലനം നൽകുന്നത്. ഇതിൽ റോഡിലെ കയറ്റം, ഇറക്കം, വളവ്, ഗർത്തം, രാത്രി സമയങ്ങളിലെ വെളിച്ച വിന്യാസം തുടങ്ങിയവയെല്ലാം അതേപടി ഒരുക്കിയുള്ള ട്രാക്ക് ആണ് സജ്ജീകരിച്ചിട്ടുള്ളത്.\nഇനി മഴ, മഞ്ഞ് എന്നീ കാലാവസ്ഥാ വ്യതിയാനങ്ങളിലെ ഡ്രൈവിങ് സംബന്ധിച്ചും ഡ്രൈവർക്ക് അവബോധം നൽകും. കൂടാതെ ഓൺ റോഡ്, ഓഫ് റോഡ് പരിശീലനവും ഒപ്പം ലഭിക്കും. ഡ്രൈവിങ് സീറ്റിലിരുന്ന് ക്ലച്ചും ഗിയറും ആക്സിലറേറ്ററും ഉപയോഗിക്കാൻ മാത്രം പഠിക്കുന്നതിനു പകരം, വാഹനത്തിന്റെ ഡോർ തുറക്കുന്നതു മുതൽ ഓയിലും വെള്ളത്തിന്റെ തോതും പരിശോധന, കണ്ണാടികളുടെ പ്രവർത്തനം നിരീക്ഷിക്കുക, സീറ്റ് ബെൽറ്റ്ൻതെ ശരിയായ ഉപയോഗം, സിഗ്നലുകളുടെ പ്രവർത്തനം, കയറ്റത്തിലും ഇറക്കത്തിലും നിർത്തിയ ശേഷം വാഹനം എടുക്കുന്നത്, പാർക്കിങ് സമയത്ത് പാലിക്കേണ്ട നിയമങ്ങൾ, ശ്രദ്ധിക്കേണ്ട കാര്യങ്ങൾ എന്നിവയെല്ലാം ഇവിടെ കൃത്യമായി പഠിപ്പിക്കും.\nഡ്രൈവിങ് സ്‌കൂളല്ല, മറിച്ച് ഇത് ഒരു റിസർച് സെന്റർ പോലെ ആണ്.\n2014ൽ ആണ് എടപ്പാൾ കണ്ടനകത്തെ കെഎസ്ആർടിസിയുടെ 13 ഏക്കർ സ്ഥലം 30 വർഷത്തേക്ക് പാട്ടത്തിന് എടുത്ത് ഇവിടെ ഡ്രൈവർ ട്രെയിനിങ് ആൻഡ് റിസർച് സെന്ററിന് തുടക്കമിട്ടത്. 17 കോടി രൂപയാണ് ഇതിനായി വകയിരുത്തിയത്. ഓഫിസ്, കന്റീൻ, പരിശീലന കേന്ദ്രം, ക്ലാസ് മുറികൾ, ഹോസ്റ്റൽ, ഡ്രൈവിങ് ട്രാക്ക് എന്നിവയെല്ലാം സജ്ജീകരിച്ചു. കൂടാതെ ട്രാക്ക് നിർമാണവും അനുബന്ധ സംവിധാനങ്ങളും ഇനിയും കുറച്ച് പൂർത്തീകരിക്കേണ്ടതുണ്ട്.\nഅശ്രദ്ധമായി ഡ്രൈവിങ് നടത്തി പിഴയൊടുക്കുന്നവർക്കുള്ള പരിശീലന ക്ലാസുകളാണ് നിലവിൽ ഇവിടെ നടക്കുന്നത്. അപകടത്തിൽപെടുന്ന വാഹനങ്ങളുടെ ഡ്രൈവർമാർക്കും ഇവിടെ നിശ്ചിത ദിവസം നിർബന്ധിത പരിശീലനം നൽകുന്നുണ്ട്. ഇതിനു പുറമേ പുതിയതായി ലൈസൻസിന് അപേക്ഷിക്കുന്നവർ ഇവിടത്തെ ക്ലാസിൽ പങ്കെടുത്തതായി തെളിയിക്കുന്ന രേഖയും സമർപ്പിക്കണം.\nരാജ്യത്ത് കൂടുതൽ അക്രഡിറ്റഡ് ഡ്രൈവിങ് പരിശീലന കേന്ദ്രങ്ങൾ ആരംഭിക്കുന്നതോടെ നിലവിലെ ഡ്രൈവിങ് രീതികൾ തന്നെ മാറും. സ്വകാര്യ പക്കളത്തത്തിൽ ആകും ഇത്തരം കേന്ദ്രങ്ങൾ തുടങ്ങുക. ഇതിനായി3ഏക്കർ സ്ഥലം, വർക്‌ഷോപ്, ഡ്രൈവിങ് സിമുലേറ്റർ, ടെസ്റ്റ് ട്രാക്ക് എന്നിവയെല്ലാം ഒരുക്കണം. അതിനായി നിശ്ചിത ഫീസ് ഇതിനായി ഈടാക്കും.


ബ്രഹ്മാണ്ഡ ചിത്രം 'മരക്കാര് അറബി കടലിന്റെ സിംഹം' 2020 മാര്‍ച്ചില് തിയറ്ററിലേക്ക്\nബ്രഹ്മാണ്ഡ ചിത്രം ‘മരക്കാര് അറബി കടലിന്റെ സിംഹം’ 2020 മാര്‍ച്ചില് തിയറ്ററിലേക്ക്\nJanam TV Web Desk Aug 17, 2019, 08:59 am IST\nമോഹന്‍ലാല് നായകനായിയെത്തുന്ന ബ്രഹ്മാണ്ഡ ചിത്രം മരക്കാര് അറബി കടലിന്റെ സിംഹം ചിത്രീകരണം പൂര്‍ത്തിയായി. സോഷ്യല് മീഡിയ യിലൂടെയാണ് റിലീസ് ഡേറ്റ് പുറത്ത് വിട്ടത്.\n100 കോടി ബജറ്റില് ഒരുങ്ങുന്ന ചിത്രത്തിന്റ സംവിധാനം പ്രിയദര്‍ശനാണ് നിര്‍വഹിക്കുന്നത്. ചിത്രത്തിന്റെ അവസാന ഘട്ട പോസ്റ്റ് പ്രൊഡക്ഷന് വര്‍ക്കുകളിലാണുളളത്.\nഒപ്പം എന്ന ചിത്രത്തിന്റെ വിജയത്തിനു ശേഷമാണ് പ്രിയദര്‍ശനും മോഹന്‍ലാലും വീണ്ടും ഒന്നിച്ചിരിക്കുന്നത്. മൂന്ന് ഭാഷകളിലാണ് സിനിമ പ്രദര്‍ശനത്തിന് എത്തുക.\nകുഞ്ഞാലി മരക്കാര് നാലാമനായാണ് ലാലേട്ടന് ചിത്രത്തില് വേഷമിടുന്നത്. വമ്പന് താരനിര അണിനിരക്കുന്ന ചിത്രത്തില് മധുവാണ് കുഞ്ഞാലി മരക്കാര് ഒന്നാമനായി എത്തുന്നത്. കാലാപാനിക്ക് ശേഷം ലാലിനൊപ്പം പ്രഭുവും ഒരു പ്രധാന വേഷത്തില് എത്തുന്നുണ്ട്.\nമഞ്ജു വാര്യര് നായികയാവുന്ന ചിത്രത്തില് ആക്ഷന് കിംഗ് അര്‍ജുന്,സുനില് ഷെട്ടി, സിദ്ധിഖ്, ബാബുരാജ്, കീര്‍ത്തി സുരേഷ്, കല്യാണി പ്രിയദര്‍ശന്,പ്രണവ് മോഹന്‍ലാല്, ഷിയാസ് കരീം തുടങ്ങിയവരും അഭിനയിക്കുന്നുണ്ട്. ഹൈദരാബാദിലെ റാമോജി റാവു ഫിലിം സിറ്റിയിലെ കൂറ്റന് സെറ്റിലായിരുന്നു സിനിമയുടെ ചിത്രീകരണം നടന്നിരുന്നത്.\nഇളയരാജ, എംജി ശീകുമാര്,രാജേഷ് മുരുകേഷന് തുടങ്ങിയവര് ചേര്‍ന്നാണ് സിനിമയ്ക്ക് സംഗീതമൊരുക്കുന്നത്.കോണ്‍ഫിഡന്റ് ഗ്രൂപ്പും ആശീര്‍വാദ് സിനിമാസും ചേര്‍ന്ന് നിര്‍മ്മിക്കുന്ന ചിത്രത്തില് ചൈന ബ്രിട്ടണ് രാജ്യങ്ങളിലെ തിയ്യേറ്റര് ആര്‍ട്ടിസ്റ്റുകളും ഭാഗമാകുന്നുണ്ട്.\nബാഹുബലിയുടെ കലാസംവിധായകനായ സാബു സിറിളാണ് സിനിമയ്ക്ക് വേണ്ടി ഹൈദരാബാദില് കൂറ്റന് സെറ്റുകള് ഒരുക്കിയിരുന്നത്.


കോവിഡ്: പ്രതിരോധ നിയമങ്ങള് ലംഘിക്കുന്നവര്‍ക്കെതിരെ കര്‍ശന നടപടി: യുഎഇ - Express Kerala\nയു.എ.ഇ: കോവിഡ് പ്രതിരോധ നിയമങ്ങള് ലംഘിക്കുന്നവര്‍ക്കെതിരെ കര്‍ശന നടപടിയുമായി യുഎഇ. നിയമ ലംഘകരെ നാട് കടത്തുമെന്ന് ഉള്‍പ്പെടെയുള്ള കടുത്ത നടപടികള് കൈകൊള്ളുമെന്നാണ് അധികൃതര് മുന്നറിയിപ്പ് നല്‍കുന്നത്.\nചിലര് വീട്ടിലിരിക്കാതെ തുടര്‍ച്ചയായി പുറത്തിറങ്ങുന്നത് ശ്രദ്ധയില്‍പ്പെട്ടതുകൊണ്ടാണ് ഈ തീരുമാനം. മറ്റുള്ളവരുടെ സുരക്ഷ കൂടി അപകടത്തിലാക്കുന്ന ഇത്തരക്കാര്‍ക്ക് അവരുടെ തൊഴില് നഷ്ടമാകുമെന്നും നാടുകടത്തല് ഉള്‍പെടെയുളള നിയമ നടപടി നേരിടേണ്ടി വരുമെന്നും ദുബായ് പൊലീസിലെ ഉന്നത ഉദ്യോഗസ്ഥന് വ്യക്തമാക്കി.\nവീട്ടിലിരിക്കണമെന്ന് പറയുന്നത് പലരും ഇപ്പോഴും തമാശയായി കാണുകയാണ്. പുറത്തിറങ്ങാനുള്ള അനുമതി ദുരുപയോഗം ചെയ്യുന്നവരുമുണ്ട്. മരുന്ന് വാങ്ങാന് അപേക്ഷ നല്‍കിയിട്ട് കൂട്ടുകാരെയും കുടുംബക്കാരെയും കാണാന് പോകുന്നവരുണ്ട്.\nപെര്‍മിറ്റ് അനുവദിക്കുന്ന വ്യക്തി ഈ സമയത്ത് എന്ത് ചെയ്യുന്നു എന്ന് പൊലീസിന് വ്യക്തമായി അറിയാന് കഴിയും. അതുകൊണ്ട് അടിയന്തര കാര്യങ്ങള്‍ക്ക് മാത്രമേ പെര്‍മിറ്റിന് അപേക്ഷിക്കാന് പാടുള്ളൂ.\nസമൂഹ മാധ്യമങ്ങളില് തെറ്റായ സന്ദേശം നല്‍കുന്നവര്‍ക്കെതിരെയും ശിക്ഷ കടുപ്പിച്ചിട്ടുണ്ട്. അധികാരികളെ കളിയാക്കികൊണ്ടുള്ള വീഡിയോയോ പ്രചരിപ്പിക്കുകയല്ല മറിച്ച് ഈ സമയം ക്രിയാത്മകമായി ഉപയോഗിക്കുകയാണ് വേണ്ടതെന്നും ദുബായ് പൊലീസ് അറിയിച്ചു.\nപലയിടങ്ങളിലും ഫ്‌ളാറ്റുകളുടെയും മറ്റും മുകളില് കൂട്ടം കൂടിയിരിക്കുന്നത് ശ്രദ്ധയില്‍പ്പെട്ടതായി അധികൃതര് അറിയിച്ചു. വീട്ടിലിരിക്കാതെ പുറത്തിറങ്ങുന്നവരെ പിടികൂടാന് ഹെലികോപ്റ്റര് നിരീക്ഷണവും ഏര്‍പ്പെടുത്തിയിട്ടുണ്ട്.\nuae Strict action will be taken against those who violate the Covid defense laws


മാസ്സ് ലുക്കിൽ ചാക്കോച്ചൻ: അള്ള് രാമേന്ദ്രന്റെ കിടിലൻ ടീസർ/ വീഡിയോ\n26 Dec 2018 1:24 AM GMT\nകുഞ്ചാക്കോ ബോബൻ നായകനാകുന്ന പുതിയ സിനിമയാണ് അള്ളു രാമചന്ദ്രൻ. ബിലഹരിയാണ് ചിത്രം സംവിധാനം ചെയ്യുന്നത്. ചിത്രത്തിന്റെ ഫസ്റ്റ്‍ലുക്ക് ടീസർ അണിയറപ്രവര്‍ത്തകര് പുറത്തുവിട്ടു. ആഷിഖ് ഉസ്മാൻ ആണ് ചിത്രം നിർമിക്കുന്നത്.\nസ്ഥിരം ഫാമിലി, റൊമാന്റിക് ഹീറോയിൽ നിന്നും വ്യത്യസ്തമായി ഒരു മാസ്സ് അപ്പീൽ സാധ്യതയുള്ള കഥാപാത്രമായിരിക്കും കുഞ്ചാക്കോ ബോബന്റേതെന്നാണ് ടീസർ സൂചിപ്പിക്കുന്നത്. ഒരു വർക് ഷോപ്പ് ഉടമയായ രാമചന്ദ്രന്റെ കഥയാണ് അള്ള് രാമേന്ദ്രനിലൂടെ പറയുന്നത്. ചിത്രത്തിൽ കുഞ്ചാക്കോ ബോബൻ ഇന്നേവരെ കാണാത്ത വ്യത്യസ്ത ഗെറ്റപ്പിലാണ് എത്തുന്നത്.\nബിലഹരിയുടെ സംവിധാനത്തില് ഒരുങ്ങുന്ന ചിത്രത്തില് കൃഷ്‍ണശങ്കറും പ്രധാന വേഷത്തിലെത്തുന്നു. ജിംഷി ഖാലിദ് ക്യാമറ കൈകകാര്യം ചെയുന്ന ചിത്രത്തിന്റെ സംഗീതസംവിധാന നിര്‍വഹിക്കുന്നത് ഷാൻ റഹ്‌മാനാണ്. വളരെ കുറഞ്ഞ ചിലവില് സിനിമയൊരുക്കി ശ്രദ്ധേയനായ സംവിധായകനാണ് ബിലഹരി. വെറും ഇരുപത്തയ്യായിരം രൂപയ്‍ക്ക് പോരാട്ടം എന്ന സിനിമ പൂര്‍ത്തിയാക്കിയാണ് ബിലഹരി ശ്രദ്ധ നേടുന്നത്.\nAllu ramendran Ashiq usman Bilahari krishna shankar Kunchako Boban teaser


പോരാട്ടത്തിനൊടുവില് അരൂജയിലെ കുട്ടികള് പരീക്ഷയെഴുതി; കഴിഞ്ഞുപോയ പരീക്ഷകള് എന്തു ചെയ്യുമെന്ന ആശങ്ക ബാക്കി| finally students of Arooja wrote their exams – News18 Malayalam\nപോരാട്ടത്തിനൊടുവില് അരൂജയിലെ കുട്ടികള് പരീക്ഷയെഴുതി; കഴിഞ്ഞ പരീക്ഷകള് എന്തു ചെയ്യുമെന്ന ആശങ്ക ബാക്കി\nസമരത്തിനും കോടതി നടപടികള്‍ക്കുമിടയില് രണ്ടു പരീക്ഷ ഇതിനകം കഴിഞ്ഞു\nLast Updated : March 04, 2020, 16:53 IST\nകൊച്ചി: ഹൈക്കോടതി ഉത്തരവുമായി കൊച്ചി അരൂജാസ് സ്‌കൂള് വിദ്യാര്‍ത്ഥികള് സി.ബി.എസി.ഇ പത്താംക്ലാസ് പരീക്ഷ എഴുതി. നിയമ യുദ്ധത്തിനു ശേഷം മൂന്നു പരീക്ഷ എഴുതാനുള്ള അവസരമാണ് ലഭിച്ചത്.\nഇന്നലെ രാത്രിയാണ് പരീക്ഷയെഴുതാനുള്ള ഹാള് ടിക്കറ്റ് വിദ്യാര്‍ത്ഥികള്‍ക്ക് ലഭിച്ചത്. കോടതി വിധിയിത്തിയപ്പോള് മുതല് രാപകല് ഭേദമെന്യേ പഠനത്തിരക്കിലായിരുന്നു വിദ്യാര്‍ത്ഥികള്. സമരം നടത്തിയും കോടതി കയറിയും രണ്ടാഴ്ച നഷ്ടപ്പെട്ടെങ്കിലും ആത്മവിശ്വാസത്തോടെയാണ് വിദ്യാർഥികൾ പരീക്ഷാ ഹാളില് എത്തിയത്. സയന്‍സ് പരീക്ഷ എളുപ്പമായിരുന്നുവെന്ന് വിദ്യാര്‍ത്ഥികള് പറഞ്ഞു.\nമൂന്നു പരീക്ഷകള് എഴുതാനാണ് ഹൈക്കോടതി നിലവില് അനുമതി നല്‍കിയിരിയ്ക്കുന്നത്. എന്നാൽ ഇതുകൊണ്ടും ആശങ്ക അവസാനിയ്ക്കുന്നില്ലെന്ന് രക്ഷാകര്‍ത്താക്കള് പറയുന്നു. സമരത്തിനും കോടതി നടപടികള്‍ക്കുമിടയില് രണ്ടു പരീക്ഷ ഇതിനകം കഴിഞ്ഞുപോയിരിയ്ക്കുന്നു. ഈ പരീക്ഷകള് കൂടി എഴുതാന് അനുമതി ലഭിച്ചിരുന്നെങ്കിൽ കുട്ടികളുടെ ഒരു വര്‍ഷം നഷ്ടമാവില്ലായിരുന്നു.\nAlso read: കാരുണ്യ പ്രവർത്തനമായിരുന്നില്ല, ചികിത്സക്കായി വാങ്ങിയിരുന്നത് ലക്ഷങ്ങൾ; പുതുജീവൻ മാനസികകേന്ദ്രത്തിനെതിരെ കൂടുതൽ ആരോപണങ്ങൾ\nകഴിഞ്ഞുപോയ പരീക്ഷകള് അനുവദിയ്ക്കണമെന്നാവശ്യപ്പെട്ട് അരൂജാസ് മാനേജ്‌മെന്റ് നല്‍കിയ ഹര്‍ജി ഹൈക്കോടതിയുടെ പരിഗണനയിലാണ്. പരീക്ഷാ ഫലവും കോടതിയുടെ അന്തിമ തീര്‍പ്പിന് വിധേയമാവും പ്രസിദ്ധീകരിയ്ക്കുക. 23 നാണ് ഇനി കേസ് ഹൈക്കോടതി പരിഗണിയ്ക്കുന്നത്.\nFirst published: March 04, 2020, 16:46 IST


കരിഞ്ചന്തകളുടെ എല്ലാ സാധ്യതകളും അടയ്ക്കും; വാങ്ങുന്ന റേഷന് സാധനങ്ങളുടെ വിവരങ്ങള് ഇനിമുതല് മൊബൈലില് സന്ദേശമായി ലഭിക്കും - BIGNEWSLIVE | Latest Malayalam News\nകാര്‍ഡുടമകള്‍ക്ക് വാങ്ങുന്ന ഉത്പന്നങ്ങളുടെ പേരും അളവും തുടങ്ങി വിശദ്ദമായ വിവരങ്ങള് മൊബൈലില് സന്ദേശമായി ലഭിക്കും\nകൊച്ചി: എടിഎമ്മില് നിന്ന് പണമെടുക്കുമ്പോള് സന്ദേശം ലഭിക്കുന്നതുപോലെ റേഷന്‍കടകളില് നിന്നും സാധനങ്ങള് വാങ്ങിയാല് ഇനി മൊബൈല് നമ്പറിലേക്ക് സന്ദേശം വരും. റേഷന് സാധനങ്ങള് കരിഞ്ചന്തയിലേക്ക് കടത്തുന്നത് കര്‍ശനമായി തടയാന് വേണ്ടിയാണ് പുതിയ സംവിധാനം. കാര്‍ഡുടമകള്‍ക്ക് വാങ്ങുന്ന ഉത്പന്നങ്ങളുടെ പേരും അളവും തുടങ്ങി വിശദ്ദമായ വിവരങ്ങള് മൊബൈലില് സന്ദേശമായി ലഭിക്കും.\nഈ മാസം മുതല് സംവിധാനം നടപ്പാക്കും. പുതിയ റേഷന്‍കാര്‍ഡിന് അപേക്ഷിക്കുമ്പോള് ഫോണ് നമ്പര് നല്‍കിയവര്‍ക്കാണ് സന്ദേശം അയക്കുന്നത്. മൊബൈല് നമ്പര് രേഖപ്പെടുത്താത്തവര്‍ക്ക് ഈ സന്ദേശം ലഭിക്കില്ല. മുമ്പ് മാസം തോറും ലഭിക്കുന്ന സാധനങ്ങളുടെ കൃത്യമായ വിവരം സന്ദേശമായി അയക്കാറുണ്ട്. സ്‌പെഷ്യല് സാധനങ്ങളുടെ വിവരങ്ങളും അറിയിച്ചിരുന്നു.\nവാങ്ങുന്ന സാധനങ്ങളുടെ വിവരവും ഉപഭോക്താക്കള്‍ക്ക് ലഭിക്കുന്നതോടെ റേഷന് തട്ടിപ്പ് പൂര്‍ണ്ണമായും തടയാനാകും. റേഷന്‍സാധനങ്ങള് കരിഞ്ചന്തയിലേക്ക് കടത്തുന്നതായി വ്യാപക പരാതി ഉയര്‍ന്നിരുന്നു. ഇതേതുടര്‍ന്നാണ് പുതിയ പദ്ധതി നടപ്പാക്കുന്നത്. റേഷന് കാര്‍ഡ് നമ്പര്, കാര്‍ഡിന്റെ വിഭാഗം, ഉപഭോക്താവിന്റെ പേര്, വാങ്ങിയ സാധനങ്ങള്, തൂക്കം, വാങ്ങിയ തിയ്യതി എന്നിവയാണ് സന്ദേശമായി ലഭിക്കുക.\nഡൊണാള്‍ഡ് ട്രംപിനെതിരെ ലൈംഗിക ആരോപണവുമായി എഴുത്തുകാരി


കനല്: ഫാന്‍സ് അസോസിയേഷന് എന്ന കുലംകുത്തികള്\nഫാന്‍സ് അസോസിയേഷന് എന്ന കുലംകുത്തികള്\nവെള്ളിത്തിരയില് നായകന് ആയുധരഹിതനായി കിടക്കുമ്പോള് സ്‌ക്രീനിലേക്ക് കത്തിയെറിഞ്ഞ് കൊടുത്ത് ഏതോ തമിഴന്റെ വിവരമില്ലായ്മയെക്കുറിച്ച് മലയാളി ഫലിതം പറയാറുണ്ടായിരുന്നു. അങ്ങനെ സംഭവിച്ചിട്ടുണ്ടാകില്ല. ചിലപ്പോള് മലയാളി കഥ മെനഞ്ഞതാകാം. മലയാളിയുടെ മുന്നില് തമിഴന് കക്കൂസ് വൃത്തിയാക്കുന്നവനും വിറക് കീറുന്നവനുമൊക്കെയായിരുന്നു. ബസ്സില്‍പോലും ചിലപ്പോള് വൃത്തിയില്ലാത്തതുകൊണ്ട് കയറ്റാറില്ല. അടിമയെപ്പോലെ തമിഴന് നമ്മുടെ അടുക്കളപ്പുറം തേടിവന്നു. നികൃഷ്ടജീവിയെപ്പോലെ പെരുമാറി.\nഎന്നാലും തമിഴന് സ്വന്തം നാടും ഭാഷയും സംസ്‌കാരവും കൈകോര്‍ത്ത് പിടിച്ചു. അവന് തമിഴ് മാത്രം സംസാരിച്ചു. നമ്മളെ കൊണ്ട് തമിഴ് കൊഞ്ചിക്കൊഞ്ചി പറയിപ്പിച്ചു. അവന്റെ നാട്ടു ബസ്സിലും നഗരബസ്സിന്റെയും ബോര്‍ഡുകള് തമിഴില് എഴുതിവെച്ചു. ഭാഷ പഠിച്ചിട്ട് ഞങ്ങള്‌ടെ നാട്ടില് വന്നാല് മതിയെന്നാണ് തമിഴന്റെ നിശ്ചയം.\nഅവര്‍ക്ക് സിനിമനടന്മാര് ദൈവപുത്രന്മാരായിരുന്നു. വിരശൂരനും തൊഴുന്നവനുമായി. തമിഴന് നടന്മാരെ പൂജിച്ചു. കട്ടൗട്ടുകള് ഉണ്ടാക്കി തെരുവോരങ്ങളില് നിരത്തിവെച്ചു. കട്ടൗട്ടിന്റെ തലയിലൂടെ പാല് ഒഴിച്ചു. ചെണ്ട മുട്ടി ആര്‍ത്ത് വിളിച്ചു ടാക്കീസുകള് ഉത്സവപ്പറമ്പുകളാക്കി. നടന്മാര് രാഷ്ട്രീയ ഗോദയില് ഇറങ്ങിയപ്പോള് പിറകില് അണിനിരന്നു. മുഖ്യമന്ത്രിമാരാക്കി നിര്‍ത്തി. അവര് ചെയ്ത തെറ്റുകള് ചിലപ്പോള് പൊറുത്തു കൊടുത്തു. ചിലപ്പോള് പകരം വീട്ടി. ഇപ്പോള് ജയലളിത- കരുണാനിധി-\nഅന്നേരം മലയാളികള് തെരുവുകളില് ചര്‍ച്ച ചെയ്തു. (ആഗോളവത്കരണം)\nഅന്ന് മലയാളത്തിലും ഫാന്‍സുഅസോസിയേഷന് എത്തിയിരിക്കുന്നു. തമിഴന്റെ രീതികളൊക്കെ പിന്‍പറ്റുന്നു. തമിഴന് ഉപേക്ഷിച്ചത് പോലും. ഇന്ന് മലയാള സിനിമാ നടന്മാര് പോറ്റിവളര്‍ത്തുന്ന ഫാന്‍സുകാര് ടാക്കീസുകളില് ബഹളം വെക്കുന്നു. ഫാന്‍സുകാര് അന്യോന്യം തോല്‍പ്പിക്കുകയും ജയിപ്പിക്കുകയും ചെയ്യുന്നു. ഫാന്‍സുകള് ഉണ്ടാക്കുന്നതിന്റെ കാരണം നടന്മാരുടെ സാമ്രാജ്യം നിലനിര്‍ത്തുവാനാണ്. മമ്മൂട്ടിയും മോഹന്‍ലാലും ദിലീപുമൊക്കെ ഇതിന്റെ ഉപഭോക്താക്കളാണ്.\nഎന്നാല് ഇന്ന് ഫാന്‍സുകാര് എത്ര ലഹളയുണ്ടാക്കിയിട്ടും മഹാനടന്മാരുടെ സിനിമ പൊട്ടുന്നുണ്ട്. തെരുവുകളില് പുതിയ മുഖങ്ങളുടെ സിനിമാപോസ്റ്ററുകളാണ് കാണുന്നത്. പുതിയ സംവിധായകര്‍ക്ക് രാഷ്ട്രീയബോധം കുറവാണെങ്കിലും എഡിറ്റിംഗ്, ക്യാമറ, മറ്റ് സാങ്കേതികരീതികളൊക്കെ ഉപയോഗിച്ചു പുതിയ രംഗപ്രവേശനം ഉണ്ടാക്കിയിരിക്കുന്നു. അതാണ് മലയാള ചര്‍ച്ച. തമിഴ് സിനിമ പുതിയ സമവാക്യത്തിലേക്ക് നീങ്ങിയപ്പോള് മലയാള സിനിമ നിശ്ചലാവസ്ഥയിലായിരുന്നു. അന്നരമാണ് വെല്ലുവിളിയോടെ വന്നത്. ആ വരവാണ് പുതിയ സിനിമയുടെ രംഗപ്രവേശനം. ഇതൊരു തരംഗമാണ്. മഞ്ഞില്‍വിരിഞ്ഞ പൂവ് പോലെയെന്നാണ് മോഹന്‍ലാല് പറഞ്ഞത്. അതൊന്നുമല്ല. ചെറിയ ബജറ്റില് സിനിമാ സ്വപ്നമാണിത്.\nസിനിമയുടെ കഥയും ക്ലൈമാക്‌സുമൊക്കെ നിയന്ത്രിച്ചിരുന്നു. മമ്മൂട്ടിയും മോഹന്‍ലാലും കൂടിയുള്ള സിനിമാലോകം തിലകനെയും സുകുമാര് അഴീക്കോടിനെയും വേദനിപ്പിച്ചതിന്റെ അനുഭവപാഠമാണിത്. ആ തിലകന്റെ മനസ്സിന്റെ വേദന. അമ്മയെ ചോദ്യം ചെയ്തതിന് തിലകന്റെ കോലം മോഹന്‍ലാലിന്റെ ഫാന്‍സ് കത്തിച്ചു. മമ്മൂട്ടിയും ഫാന്‍സു സഹായികളായി. തിലകന്റെ ചോദ്യത്തിന് ഉത്തരം നല്‍കിയില്ല. വേദനയോടെയാണ് മരിച്ചത്. ആ വേദനയാണ് അമ്മയെ വേട്ടയാടുന്നത്. ഇന്ന് നമ്മുടെ സിനിമാനടന്മാര് പരസ്യചിത്രങ്ങളില് അഭിനയിക്കുന്നതിന്റെ കാരണം ഞാന് ഇവിടെയുണ്ട് എന്ന് അറിയിക്കാനാണ്. എന്നാല് പരസ്യചിത്രങ്ങളില് അഭിനയിക്കുന്നവരുടെ കഞ്#ികുടി മുട്ടിച്ചു. ബ്രാന്‍ഡ് അംബാസിഡര് എന്ന രീതിയില് സിനിമാ നടന്മാരുടെ രംഗപ്രവേശനം പിന്നെ ആ കമ്പനിയുടെ പരസ്യത്തില് മറ്റുള്ളവരെക്കൊണ്ടു വരില്ലായെന്ന് ഉറപ്പുണ്ടാക്കാനാണ്.\nPosted by Eyya Valapattanam at 10:31 AM\nEyya Valapattanam said...\nവെള്ളിത്തിരയില് നായകന് ആയുധരഹിതനായി കിടക്കുമ്പോള് സ്‌ക്രീനിലേക്ക് കത്തിയെറിഞ്ഞ് കൊടുത്ത് ഏതോ തമിഴന്റെ വിവരമില്ലായ്മയെക്കുറിച്ച് മലയാളി ഫലിതം പറയാറുണ്ടായിരുന്നു.\nഇവരുടെയൊക്കെ പിന്നാലെ നടന്ന് സമയം കളയുന്നവരെയൊർത്ത് സഹതപിക്കുന്നു\nഈ തിരനോട്ടം നന്നായി..


കട്ടപ്പ ബാഹുബലിയെ കൊന്നത് എന്തിനാണെന്ന് ജപ്പാന്‍കാര്‍ക്കും റഷ്യക്കാര്‍ക്കും അറിയാം! | Bahubali to release in Japan - Malayalam Filmibeat\n» കട്ടപ്പ ബാഹുബലിയെ കൊന്നത് എന്തിനാണെന്ന് ജപ്പാന്‍കാര്‍ക്കും റഷ്യക്കാര്‍ക്കും അറിയാം!\nകട്ടപ്പ ബാഹുബലിയെ കൊന്നത് എന്തിനാണെന്ന് ജപ്പാന്‍കാര്‍ക്കും റഷ്യക്കാര്‍ക്കും അറിയാം!\nUpdated: Friday, December 29, 2017, 16:50 [IST]\nഇന്ത്യന് സിനിമയ്ക്ക് വിസ്മയമായി മാറിയ ബാഹുബലി ബോക്‌സ് ഓഫീസ് കളക്ഷനിലൂടെ ഞെട്ടിക്കുന്ന പ്രകടനമായിരുന്നു കാഴ്ച വെച്ചത്. ബോളിവുഡില് നിന്നും മറ്റ് സിനിമകളെ പിന്തള്ളി മുന്നില് നില്‍ക്കുന്ന സിനിമയുടെ കളക്ഷന് കഴിഞ്ഞ ദിവസം പുറത്ത് വിട്ടിരുന്നു. ഇപ്പോള് സിനിമ മറ്റൊരു റെക്കോര്‍ഡ് കൂടി നേടാന് പോവുകയാണ്.\nവെറുമൊരു കോഴിമുട്ടയ്ക്കുള്ളിലും ഷാജി പാപ്പൻ! തന്നെ ഞെട്ടിച്ച ആരാധകന് നന്ദിയുമായി ജയസൂര്യ!!\nബാഹുബലിയുടെ രണ്ടാം ഭാഗം ജപ്പാനിലും റഷ്യയിലും റിലീസ് ചെയ്യാന് പോവുകയാണ്. നിര്‍മാതാവാണ് ഇക്കാര്യം ട്വിറ്റിലൂടെ പുറത്ത് വിട്ടത്. ജപ്പാനില് ഡിസംബര് 29 ന് ഇന്നാണ് ബാഹുബലി എത്തുന്നത്. റഷ്യയില് ജനുവരി 11 നായിരിക്കുമെന്നുമാണ് പറയുന്നത്.\nരാജമൗലിയുടെ സംവിധാനത്തിലെത്തിയ ബാഹുബലി ഇന്ത്യന് സിനിമാ ലോകത്തിന് വലിയ സര്‍പ്രൈസായിരുന്നു നല്‍കിയത്. ആദ്യമായി 1000 കോടി കളക്ഷന് നേടിയ സിനിമ എന്ന പട്ടവും ബാഹുബലി സ്വന്തമാക്കിയിരുന്നു.\nഇന്ത്യയ്ക്ക് പുറമെ വിദേശത്തേക്കും സിനിമ റിലീസിനെത്തിയിരുന്നു. ചൈനയിലും ചിത്രം റിലീസ് ചെയ്തിരുന്നെങ്കിലും ജപ്പാനിലും റഷ്യയിലും കൂടി സിനിമ എത്തിക്കാനുള്ള ശ്രമത്തിലായിരുന്നു അണിയറ പ്രവര്‍ത്തകര്. അത്തരത്തില് ഇന്ന് ജപ്പാനിലേക്ക് സിനിമ എത്തിയിരിക്കുകയാണ്.\nസസ്‌പെന്‍സിന് വേണ്ടിയുള്ള കാത്തിരിപ്പ്\nകട്ടപ്പ ബാഹുബലിയെ എന്തിന് കൊന്നു? എന്നറിയാനായി പ്രേക്ഷകരെ രണ്ട് വര്‍ഷമായിരുന്നു രാജമൗലി കാത്തിരിപ്പിച്ചത്. ശേഷം ചിത്രത്തിന്റെ രണ്ടാം ഭാഗം കഴിഞ്ഞ ഏപ്രിലില് പുറത്തിറക്കുകയായിരുന്നു. സിനിമ സൂപ്പര് ഹിറ്റാവുകയും ചെയ്തു.\n1000 കോടി ക്ലബ്ബ്\nഇന്ത്യയില് നിന്നും ആദ്യമായി 1000 കോടി ക്ലബ്ബിലെത്തുന്ന സിനിമ എന്ന ചരിത്രം സ്വന്തമാക്കാന് ബാഹുബലിയ്ക്ക് കഴിഞ്ഞിരുന്നു. നിലവില് 1700 കോടിയാണ് മൊത്തം സിനിമയുടെ കളക്ഷന്.\n34 ദിവസം കൊണ്ട് 500 കോടി\nആദ്യ മൂന്ന് ദിവസം കൊണ്ട് 100 കോടി കളക്ഷന് നേടിയ സിനിമ നാലാമത്തെ ദിവസം 150 കോടിയായിരുന്നു നേടിയത്. വെറും ആറ് ദിവസം കൊണ്ട് 200 കോടിയിലെത്തിയ ബാഹുബലി കേവലം 34 ദിവസം കൊണ്ട് 500 കോടിയായിരുന്നു ബോളിവുഡില് നിന്നും മാത്രം സ്വന്തമാക്കിയത്.\nRead more about: news bahubali prabhas മലയാളം സിനിമ ബാഹുബലി മോഹന്‍ലാല് പ്രഭാസ് പ്രതിഫലം കളക്ഷന്


ചെസ്സ് ടൈറ്റൻസ് - വിക്കിപീഡിയ\nവിൻഡോസ് വിസ്റ്റ/വിൻഡോസ്7ഹോം പ്രീമിയം, ബിസിനസ്സ്/പ്രൊഫഷണൽ, എന്റർപ്രൈസ്, അൾട്ടിമേറ്റ്\nഫ്രീസെൽ, ഹാർട്ട്സ്, മൈൻസ്വീപ്പർ, പർബിൾ പ്ലെയ്സ്, സോളിറ്റയർ, സ്പൈഡർ സോളിറ്റയർ\nമൈക്രോസോഫ്റ്റ് വിൻഡോസ് വിസ്റ്റ, വിൻഡോസ്7എന്നീ ഓപ്പറേറ്റിങ് സിസ്റ്റങ്ങളിൽ പ്രവർത്തിക്കുന്ന ഒരു ചെസ്സ് വീഡിയോ ഗെയിമാണ് ചെസ്സ് ടൈറ്റൻസ്. ഒബ്രോൺ മീഡിയയാണ് ഈ ഗെയിം വികസിപ്പിച്ചെടുത്തത്. വിൻഡോസ് 8ൽ ഒഴിവാക്കപ്പെട്ട ഈ ഗെയിം വിൻഡോസ് വിസ്റ്റയിലാണ് ആദ്യമായി ഉൾപ്പെടുത്തിയത്. അതിനുമുൻപ് തന്നെ ചെസ്സ് എന്ന പേരിലുള്ള മറ്റൊരു വീഡിയോഗെയിം മൈക്രോസോഫ്റ്റ് എന്റട്ടെയ്ൻമെന്റ് പായ്ക്ക് 4-ൽ ഉൾപ്പെടുത്തിയിരുന്നു.\nവിൻഡോസ് എയ്റോക്ക് അനുയോജ്യമായ വിധത്തിലാണ് ഈ ഗെയിമിന്റെ ഗ്രാഫിക്സ്. 3ഡി സാങ്കേതികവിദ്യയിലാണ് ഈ ഗെയിം നിർമിച്ചിരിക്കുന്നത്. കളിക്കാരന്റെ ആവശ്യത്തിനനുസരിച്ച് ബോർഡ് ഏതു ദിശയിലേക്കും തിരിക്കാനുള്ള സൗകര്യവും, കരുക്കളുടെയും ബോർഡിന്റെയും തീമുകൾ മാറ്റാനുള്ള സൗകര്യവും ഇതിൽ ഉൾപ്പെടുത്തിയിട്ടുണ്ട്.\nമൗസോ, കീബോർഡോ, ഗെയിംപാഡുകളോ ഉപയോഗിച്ച് ഇത് കളിക്കാവുന്നതാണ്. കമ്പ്യൂട്ടറിനെതിരെയും, രണ്ടു കളിക്കാർ തമ്മിലും കളിക്കാനുള്ള സൗകര്യം ഇതിൽ ലഭ്യമാണ്. ബിഗിന്നർ, ഇന്റർമീഡിയേറ്റ്, അഡ്വാൻസ്ഡ് എന്നിങ്ങനെ3വ്യത്യസ്ത നിലവാരത്തിൽ കമ്പ്യൂട്ടറിനെതിരെ കളിക്കാൻ ഇതിൽ സാധിക്കും..\n↑ "For Seniors: Play Chess Titans onaWindows Computer - For Dummies". Dummies.com. ശേഖരിച്ചത് 2013-06-30.\n"https://ml.wikipedia.org/w/index.php?title=ചെസ്സ്_ടൈറ്റൻസ്&oldid=1846465" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 18:19, 15 ഒക്ടോബർ 2013.


CITU against Antony Raju - Samakalika Malayalam\nBy സമകാലിക മലയാളം ഡെസ്‌ക് | Published: 16th April 2022 12:04 PM |\nLast Updated: 16th April 2022 12:04 PM | A+A A- |\nതിരുവനന്തപുരം: കെഎസ്ആര്‍ടിസി പ്രതിസന്ധിയില് ഗതാഗതമന്ത്രി ആന്റണി രാജുവിനെതിരെ സിഐടിയു. തങ്ങള് കൂടി പ്രവര്‍ത്തിച്ചിട്ടാണ് ആന്റണി രാജു മന്ത്രിയാതെന്ന് കെഎസ്ആര്‍ടിഇഎ സംസ്ഥാന സെക്രട്ടറി ശാന്തകുമാര് പറഞ്ഞു. അധികാരം എന്നു ഉണ്ടാകില്ല. ശമ്പളം വിതരണം ചെയ്യാന് ഇനിയും കഴിഞ്ഞിട്ടില്ല. എന്നിട്ടാണ് ജീവനക്കാര്‍ക്കെതിരെ മന്ത്രി രംഗത്തു വരുന്നതെന്നും അദ്ദേഹം വിമര്‍ശിച്ചു.\nമന്ത്രി ആന്റണി രാജു കെഎസ്ആര്‍ടിസി എംഡിയുടെ വാക്കിനൊത്ത് പ്രവര്‍ത്തിക്കുകയാണ്. ആനപ്പുറത്തു കയറിയാല് പട്ടിയെ പേടിക്കേണ്ട എന്നു പറയുന്നതുപോലെ, മന്ത്രിപ്പണി കിട്ടിയാല് പിന്നെ ആജീവനാന്തകാലം അതില് തുടരാമെന്ന വ്യാമോഹത്തോടെയോ, അഹങ്കാരത്തോടെയോ തൊഴിലാളികളുടെ നെഞ്ചത്തുകയറാന് വന്നാല് അതു വകവെച്ചു കൊടുക്കാന് തങ്ങള് തയ്യാറാകില്ലെന്ന് ശാന്തകുമാര് പറഞ്ഞു.\nഅധികാരം കിട്ടിയതോടെ മന്ത്രി ഇപ്പോള് തൊഴിലാളികള്‍ക്കെതിരായിരിക്കുകയാണ്. കെഎസ്ആര്‍ടിസി ശമ്പള വിതരണം ഉറപ്പാക്കേണ്ട ചുമതല മന്ത്രിക്കുമുണ്ട്. കേരളത്തിലെ മറ്റൊരു വകുപ്പുകളിലും ജീവനക്കാര്‍ക്ക് ശമ്പളം കിട്ടാത്ത അവസ്ഥയില്ല. മന്ത്രിയെന്ന നിലയില് അദ്ദേഹം ഇടപെട്ട് ശമ്പളം വിതരണം ചെയ്യാനുള്ള സാഹചര്യം ഒരുക്കേണ്ടതാണ്.\nഈ ആഘോഷവേളയില്‍പ്പോലും, ഈ മാസം 15 കഴിഞ്ഞിട്ടും കഴിഞ്ഞമാസത്തെ ശമ്പളം വിതരണം ചെയ്യാന് കഴിഞ്ഞിട്ടില്ല. ഇതില് ഇടപെടാന് മന്ത്രിക്ക് ബാധ്യതയുണ്ട്. പകരം സമരം ചെയ്താല് ശമ്പളം കിട്ടുമോയെന്നാണ് മന്ത്രി ചോദിച്ചത്. സമരം കേരളത്തില് മാറ്റിവെക്കാന് കഴിയുന്നതല്ല. സമരങ്ങളുടെ ഫലമാണ് ഈ സര്‍ക്കാര് അടക്കമെന്ന് ശാന്തകുമാര് പറഞ്ഞു.\nഅതുകൊണ്ട് മന്ത്രിയുടെ ആ നിലപാട് അംഗീകരിക്കാനാകില്ല. ശമ്പളം വിതരണം ചെയ്യുന്നതില് മാനേജ്‌മെന്റിന്റെ കയ്യില് നില്‍ക്കുന്നില്ലെങ്കില്, ഇടപെട്ട് ശമ്പളം വിതരണം ചെയ്യാന് ആവശ്യമായ നടപടികള് മന്ത്രി സ്വീകരിക്കണം. കെഎസ്ആര്‍ടിസിയിലെ പ്രശ്‌നങ്ങള്‍ക്ക് കാരണം തൊഴിലാളികളുടെ കുഴപ്പം കൊണ്ടല്ല. ഡീസല് വില വര്‍ധനവ്, സ്‌പെയര് പാര്‍ട്‌സ് വില വര്‍ധന തുടങ്ങിയ പല കാരണങ്ങളാണ് കെഎസ്ആര്‍ടിസി പ്രതിസന്ധിക്ക് കാരണം. മാനേജ്‌മെന്റ് എടുക്കുന്ന നിലപാടുകളും പ്രതിസന്ധിക്ക് ആക്കം കൂട്ടുന്നുവെന്നും ശാന്തകുമാര് പറഞ്ഞു.\nksrtc കെഎസ്ആര്‍ടിസി സമകാലിക മലയാളം Kerala News ഗതാഗതമന്ത്രി സിഐടിയു Latest News ആന്റണി രാജു Latest Kerala varthakal Kerala news Kerala Antony Raju ശാന്തകുമാര് santhakumar CITU ksrtea


കാഞ്ഞിരോട്: ബീമാപള്ളിയില് നടന്നത് ആസൂത്രിത പൊലീസ് അതിക്രമം -ഗീലാനി\nബീമാപള്ളിയില് നടന്നത് ആസൂത്രിത പൊലീസ് അതിക്രമം -ഗീലാനി\nതിരുവനന്തപുരം: ബീമാപള്ളി വെടിവെപ്പുമായി ബന്ധപ്പെട്ട ജുഡീഷ്യല് കമീഷന് റിപ്പോര്‍ട്ട് സര്‍ക്കാര് പുറത്തുവിടണമെന്ന് മനുഷ്യാവകാശ പ്രവര്‍ത്തകനും ദല്‍ഹി യൂനിവേഴ്സിറ്റി പ്രഫസറുമായ എസ്.എ.ആര്. ഗീലാനി. റിപ്പോര്‍ട്ട് പൂഴ്ത്തിവെച്ചിരിക്കുന്ന കാലത്തോളം നിരാലംബരായി തീര്‍ന്ന ഇരകള് വീണ്ടും പീഡിപ്പിക്കപ്പെടുന്ന സാഹചര്യം ഉണ്ടാകും. ‘വംശീയ ജനാധിപത്യത്തിനെതിരെയുള്ള ഓര്‍മപ്പെടുത്തലാണ് ബീമാപള്ളി’ എന്ന തലക്കെട്ടില് എസ്.ഐ.ഒ നടത്തിയ പ്രതിഷേധ സംഗമം ഗാന്ധിപാര്‍ക്കില് ഉദ്ഘാടനം ചെയ്യുകയായിരുന്നു ഗീലാനി.\nപൊലീസിന്‍െറ ആസൂത്രിത അതിക്രമമാണ് ബീമാപള്ളിയില് നടന്നതെന്നാണ് മനുഷ്യാവകാശ സംഘടനകള് നടത്തിയ അന്വേഷണത്തില് ബോധ്യമായത്. എന്നാല് വര്‍ഗീയ സംഘര്‍ഷമാണെന്നാണ് പൊലീസ് ഉണ്ടാക്കിയ കഥ. സംഭവിച്ചതെന്താണെന്ന് ജുഡീഷ്യല് കമീഷന് റിപ്പോര്‍ട്ടില് വ്യക്തമാണ്. പക്ഷേ, അത് പൂഴ്ത്തിവെച്ചിരിക്കുകയാണ്. ലോകത്തെ ഏറ്റവും വലിയ ജനാധിപത്യ രാഷ്ട്രമെന്ന് പറയുന്ന ഇന്ത്യയില് മനുഷ്യാവകാശ ലംഘനങ്ങള് എങ്ങനെ കൈകാര്യം ചെയ്യുന്നുവെന്നത് ശ്രദ്ധേയമാണ്. ഇന്ദിരഗാന്ധി വധവുമായി ബന്ധപ്പെട്ട് 150ഓളം സിഖുകാര് കൊല്ലപ്പെടുകയും നിരവധി പേര് ജയിലിലടയ്ക്കപ്പെടുകയും ചെയ്തു. അവരിലാര്‍ക്കും മനുഷ്യാവകാശങ്ങള് ലഭിച്ചില്ല. കശ്മീരില് 17ഉം 18ഉം വര്‍ഷങ്ങളായി ഭര്‍ത്താക്കന്മാര് എവിടെയെന്നറിയാതെ കഴിയുന്ന പകുതി വിധവകളായ സ്ത്രീകള് നിരവധിയാണ്. പിതാക്കളെവിടെയെന്ന് അവരുടെ മക്കള് ചോദിക്കുന്നു. ഭര്‍ത്താക്കന്മാരെ അന്വേഷിച്ച് ന്യൂദല്‍ഹി ജന്തര്‍മന്തറില് പ്രതിഷേധ സമരത്തിനൊരുങ്ങിയ കുടുംബാംഗങ്ങളെ ആട്ടിയോടിച്ചു. ദല്‍ഹി പ്രസ്ക്ളബില് പോലും അവര്‍ക്ക് ഇടം നല്‍കിയില്ല.\nഭരണഘടന അനുശാസിക്കുന്ന ജനാധിപത്യാവകാശങ്ങള് പരസ്യമായി ലംഘിക്കപ്പെടുന്നു. മാധ്യമങ്ങളും അതിന് കൂട്ടുനില്‍ക്കുന്നു. ന്യൂനപക്ഷ ക്ഷേമം ഉറപ്പാക്കിയാല് മാത്രമേ ജനാധിപത്യം പൂര്‍ണമാകൂ. അവകാശ നിഷേധങ്ങള്‍ക്കെതിരെ ക്രിയാത്മകമായി പോരാടണം. അവകാശങ്ങള് ചോദിച്ച് വാങ്ങണം. ചോദ്യങ്ങള് ഉയരുന്നിടത്തുമാത്രമേ അര്‍ഹമായ അവകാശങ്ങള് ലഭിക്കുകയുള്ളൂവെന്നും അദ്ദേഹം ഓര്‍മിപ്പിച്ചു.\nബീമാപള്ളിയില് നടന്നത് ഏകപക്ഷീയമായ പൊലീസ് വെടിവെപ്പായിരുന്നുവെന്ന് അധ്യക്ഷ പ്രസംഗത്തില് എസ്.ഐ.ഒ സംസ്ഥാന പ്രസിഡന്‍റ് എസ്. ഇര്‍ഷാദ് പറഞ്ഞു. ചരിത്രത്തിലെ വ്യാജ ഏറ്റുമുട്ടലുകളുടെ പട്ടികയില് ബീമാപള്ളി വെടിവെപ്പും ചേര്‍ക്കപ്പെടും. കുറ്റവാളികള് ആരാണെന്ന് വ്യക്തമായിട്ടും അവര് രക്ഷപ്പെടുന്ന സാഹചര്യമാണ് ഭരണം ഒരുക്കുന്നത്. എന്നാല് സമൂഹം കുറ്റവാളിയാക്കപ്പെട്ടവര്‍ക്ക് ഇനി രക്ഷപ്പെടാന് കഴിയില്ളെന്നും അദ്ദേഹം പറഞ്ഞു. ജമാഅത്തെ ഇസ്ലാമി സംസ്ഥാന സമിതി അംഗം ടി.കെ. ഫാറൂഖ്, കെ.കെ. കൊച്ച്, അഡ്വ. ഷാനവാസ്, വര്‍ഷ ബഷീര്, അഷ്റഫ് കടയ്ക്കല്, റെനി ഐലിന്, കെ. ഷാഹിര്, അബ്ദുല് അസീസ് തുടങ്ങിയവര് സംസാരിച്ചു.


Homeസമകാലികം(CURRENT AFFAIRS)CURRENT AFFAIRS QUESTIONS AND ANSWERS IN MALAYALAM (സമകാലികം) -2020 MARCH\nCURRENT AFFAIRS QUESTIONS AND ANSWERS IN MALAYALAM (സമകാലികം) -2020 MARCH\nPSC WINNERS 11:50 AM\nകറന്റ് അഫയേഴ്‌സ് (സമകാലികം) 2020 മാർച്ച്: ചോദ്യോത്തരങ്ങള്\n1. കോവിഡ് -19 പകർച്ചവ്യാധികൾക്കിടയിൽ വീട്ടിലിരിക്കാൻ ആളുകളെ പ്രോത്സാഹിപ്പിക്കുന്നതിനായി ഏത് സംഘടനയാണ് ‘StayHomeIndiaWithBooks’ എന്ന പേരിൽ ഒരു കാമ്പെയ്‌ൻ ആരംഭിച്ചത്?\nഉത്തരം: നാഷണൽ ബുക്ക് ട്രസ്റ്റ്\nലോക്ക് ഡൗണ് കാലഘട്ടത്തില് ആളുകളുടെ വായനാശീലം വളര്‍ത്താന് സൗജന്യമായി ബുക്ക് ഡൗണ്‍ലോഡ് ചെയ്യാനുള്ള അവസരമാണ് എന്.ബി.ടി ഒരുക്കിയിരിക്കുന്നത്. മലയാളം, ഇംഗ്ലീഷ്, ഹിന്ദി, ആസാമീസ്, ബംഗ്ല, ഗുജറാത്തി, ഒഡിയ, മറാത്തി, മിസോ, തമിഴ്, പഞ്ചാബി തുടങ്ങിയ വിവിധ ഭാഷകളിലെ 100-ലേറെ പുസ്തകങ്ങള് ഇങ്ങനെ വായിക്കാം.\n2. ലോക നാടകദിനം എന്നാണു\nഉത്തരം: മാര്‍ച്ച് 27\nലോകനിലവാരമുള്ള രംഗകലാപ്രവര്‍ത്തകരുടെ കൂട്ടായ്മയോടെ 1948ല് പാരീസില്‍വെച്ച് യുനെസ്‌കോയുടെ നേതൃത്വത്തില് രൂപം നല്‍കിയ അന്തര്‍ദേശീയ തിയ്യറ്റര് ഇന്‍സ്റ്റിറ്റിയൂട്ടിന്റെ ആഭിമുഖ്യത്തിലാണ് 1962 മുതല് ലോക നാടകദിനം ആചരിച്ചുവരുന്നത്.\n3. കൊറോണ വൈറസ് അണുബാധയുടെ സാധ്യത കണ്ടെത്താൻ ഇന്ത്യൻ സർക്കാർ ആരംഭിച്ച മൊബൈൽ ആപ്ലിക്കേഷന്റെ പേരെന്താണ്?\nഉത്തരം: Corona Kavach\nകേന്ദ്ര ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയവും കേന്ദ്ര ആരോഗ്യ-കുടുംബക്ഷേമ മന്ത്രാലയവും സംയുക്തമായി വികസിപ്പിച്ചെടുത്ത ഈ ആപ്ലിക്കേഷൻ ഒരു വ്യക്തിയുടെ സ്ഥാനം ഉപയോഗിക്കുന്നുണ്ടോ എന്ന് വിലയിരുത്താൻ ഉപയോഗിക്കുന്നു.\n4. 2020 മാർച്ചിൽ 27 നോർത്ത് അറ്റ്ലാന്റിക് ട്രീറ്റി ഓർഗനൈസേഷന്റെ (നാറ്റോ) 30-ാമത്തെ അംഗമായി ചേർന്ന രാജ്യത്തിന്റെ പേര്.\nഉത്തരം: നോർത്ത് മാസിഡോണിയ\nനാറ്റോ സഖ്യകക്ഷികൾ 2019 ഫെബ്രുവരിയിൽ നോർത്ത് മാസിഡോണിയയുടെ പ്രവേശന പ്രോട്ടോക്കോളിൽ ഒപ്പുവച്ചു, അതിനുശേഷം 29 ദേശീയ പാർലമെന്റുകളും രാജ്യത്തിന്റെ അംഗത്വം അംഗീകരിക്കുന്നതിന് വോട്ട് ചെയ്തു.\n5. രാജ്യത്ത് COVID-19 ന്റെ വ്യാപനത്തെ ചെറുക്കാൻ ഏത് ഇന്ത്യൻ സായുധ സേനയുടെ സംരംഭമാണ് ‘ഓപ്പറേഷൻ നമസ്‌തേ’?\nഉത്തരം: ഇന്ത്യന് ആര്‍മി\nരാജ്യത്താകമാനം എട്ട് കൊറോണ ക്വാറന്റൈന് കേന്ദ്രങ്ങളാണ് സൈന്യം നിലവില് സജ്ജമാക്കിയിരിക്കുന്നത്. കരസേന മേധാവി എം.എം. നര്‍വാനെയാണ് സൈനിക പദ്ധതി വെളിപ്പെടുത്തിയത്.\n6. രാജ്യസഭയിലേക്ക് രാഷ്ട്രപതി രാംനാഥ് കോവിദ് നാമനിര്‍ദേശം ചെയ്ത സുപ്രീംകോടതി മുന് ചീഫ് ജസ്റ്റിസ്\nഉത്തരം: രഞ്ജന് ഗൊഗോയ്\nനവംബര് 17നാണ് രഞ്ജന് ഗൊഗോയ് സുപ്രീംകോടതി ചീഫ് ജസ്റ്റിസ് പദവിയില് നിന്ന് വിരമിച്ചത്. 2001ല് ഗുവാഹത്തി ഹൈക്കോടതിയിലാണ് ന്യായാധിപന് എന്ന നിലയിലുളള ഔദ്യോഗിക ജീവിതം ആരംഭിക്കുന്നത്. 2010 ല് ഇദ്ദേഹത്തെ പഞ്ചാബ്, ഹരിയാന ഹൈക്കോടതിയിലേക്ക് സ്ഥലംമാറ്റി. 2011ല് പഞ്ചാബ് ഹരിയാന ഹൈക്കോടതിയുടെ ചീഫ് ജസ്റ്റിസായ രഞ്ജന് ഗൊഗോയ് 2012ലാണ് സുപ്രീംകോടതി ജഡ്ജിയായി സ്ഥാനക്കയറ്റം നേടിയത്. 2018 ഒക്ടോബര് മൂന്നിനാണ് 46-ാമത്തെ ചീഫ് ജസ്റ്റിസായി ഇദ്ദേഹത്തെ നിയമിച്ചത്.\n7. സംസ്ഥാന ലൈബ്രറി കൗണ്‍സിലിന്റെ സാഹിത്യ പുരസ്‌കാരത്തിന് അര്‍ഹനായത്\nഉത്തരം: പ്രഭാ വര്‍മ്മ\nഅദ്ദേഹത്തിന്റെ ശ്യാമമാധവം എന്ന കവിതാ സമാഹാരമാണ് പുരസ്‌കാരത്തിന് അര്‍ഹമായത്. 50,000 രൂപയാണ് പുരസ്‌കാരത്തുക.\n8. സംസ്ഥാന ലൈബ്രറി കൗണ്‍സിലിന്റെ സമഗ്ര സംഭാവനയ്ക്കുള്ള ഐ.വി. ദാസ് പുരസ്‌കാരത്തിന് അര്‍ഹനായത്\nഉത്തരം: ഏഴാച്ചേരി രാമചന്ദ്രന്\nമികച്ച ഗ്രന്ഥശാല പ്രവര്‍ത്തകനുള്ള പി.എന്. പണിക്കര് പുരസ്‌കാരം (25,000രൂപ) സംസ്ഥാന ലൈബ്രറി കൗണ്‍സില് അംഗം ടി.പി വേലായുധന് ലഭിച്ചു. അര നൂറ്റണ്ടു പിന്നിട്ട മികച്ച ഗ്രന്ഥശാലയ്ക്കുള്ള ഇഎംഎസ് പുരസ്‌കാരം(50,000 രൂപ) കണ്ണൂര് ജില്ലയിലെ പായം ഗ്രാമീണ വായനശാലക്കു ലഭിച്ചു.\n9. അവയവ ദാനത്തിലും മാറ്റിവെക്കലിലും 2019ല് ഒന്നാമതെത്തിയ സംസ്ഥാനം?\n2019-ല് 449 രോഗികള്‍ക്കാണ് മഹാരാഷ്ട്രയില് അവയവ മാറ്റ ശസ്ത്രക്രിയ നടത്തിയത്. മുന്‍വര്‍ഷങ്ങളില് ആദ്യ സ്ഥാനങ്ങളില് ഇടംനേടിയിരുന്ന തമിഴ്‌നാടിനെയും തെലങ്കാനയെയും മറികടന്നാണ് മഹാരാഷ്ട്ര ഒന്നാമതെത്തിയത്.\n10. 'എനിക്കു മനോഹരമായ ഒരു ജീവിതം ലഭിച്ചുകഴിഞ്ഞു. ഇനി കൃത്രിമ ശ്വാസത്തിന്റെ ആവശ്യമില്ല. അത് ഏതെങ്കിലും ചെറുപ്പക്കാരുടെ ജീവന് രക്ഷിക്കാനായി ഉപയോഗിക്കൂ' - കൃത്രിമ ശ്വസനോപകരണം നിരസിച്ചുകൊണ്ട് ഇങ്ങനെ പറഞ്ഞതാര് ?\nഉത്തരം: സൂസന് ഹൊയ്‌ലാട്‌സ്\nബെല്‍ജിയത്തിലെ ആശുപത്രിയില് ചികിത്സയിലിരിക്കെയാണ് 90 കാരിയായ സൂസന്റെ മരണം. ഡോക്ടര്‍മാര് കൃത്രിമ ശ്വാസം നല്‍കാന് ശ്രമിച്ചെങ്കിലും സൂസന് തനിക്കത് വേണ്ടെന്ന് പറഞ്ഞ് നിരസിക്കുകയായിരുന്നു.\n11. വീടുകളില് നിരീക്ഷണത്തില് കഴിയുന്നവര് ഓരോ മണിക്കൂറിന്റെ ഇടവേളകളിലും സെല്‍ഫി എടുത്തയക്കണമെന്ന് പ്രത്യേക നിര്‍ദേശം നല്‍കിയ സംസ്ഥാനം?\nസമ്പര്‍ക്ക വിലക്കേര്‍പ്പെടുത്തി വീടുകളില് കഴിയാനാവശ്യപ്പെട്ടവര് അത് ലംഘിക്കുന്നുണ്ടോ എന്നറിയാനാണ് സെല്‍ഫി അയക്കാന് നിര്‍ദേശിച്ചിരിക്കുന്നത്. രാത്രി പത്ത് മുതല് രാവിലെ ഏഴ് വരെയുള്ള സമയമൊഴികെ ബാക്കിയുള്ള ഓരോ മണിക്കൂറും സെല്‍ഫികള് അയക്കണം. ക്വാറന്റൈനിലുള്ളവര് എവിടെയാണുള്ളതെന്ന് അറിയാനാണിത്. ഇതിനായി റവന്യൂ വകുപ്പ് പ്രത്യേക മൊബൈല് ആപ്പ് തയ്യാറാക്കിയിട്ടുണ്ട്. ഈ ആപ്പിലൂടെ ജിപിഎസ് സംവിധാനം വഴി ഫോട്ടോ അയക്കുന്നയാള് എവിടെയാണെന്ന് മനസിലാക്കാന് സാധിക്കും.\n12. 2020-ലെ ഏബേല് പുരസ്‌കാരം നേടിയതാരെല്ലാം?\nഉത്തരം: ഹിലെല് ഫര്‍സ്റ്റെന്‍ബര്‍ഗ്, ഗ്രിഗറി മാര്‍ഗുലിസ്\nഗണിതശാസ്ത്രരംഗത്തെ നൊബേല് പുരസ്‌കാരമായി കണക്കാക്കപ്പെടുന്ന പുരസ്‌കാരമാണ് ഏബേല്. ജറുസലേമിലെ ഹീബ്രു സര്‍വകലാശാലയിലെ അധ്യാപകനായിരുന്ന ഹിലെല് ഫര്‍സ്റ്റെന്‍ബര്‍ഗും (84) യു.എസിലെ യേല് സര്‍വകലാശാലയിലെ അധ്യാപകനായിരുന്ന ഗ്രിഗറി മാര്‍ഗുലിസുമാണ് (74) പുരസ്‌കാരം പങ്കിട്ടത്.\n13. കോവിഡ്-19 പ്രതിരോധത്തിനായി ഉപയോഗിക്കാന് അനുമതി നല്‍കിയ മരുന്ന്?\nഉത്തരം: ഹൈഡ്രോക്‌സി ക്ലോറോക്വിന്\nഇന്ത്യന് മെഡിക്കല് കൗണ്‍സില് രൂപവത്കരിച്ച നാഷണല് ടാസ്‌ക് ഫോഴ്‌സാണ് കോവിഡ്-19ന് ഹൈഡ്രോക്‌സി ക്ലോറോക്വില് പ്രതിരോധ മരുന്നായി നിര്‍ദേശിച്ചത്. മലേറിയയ്ക്ക് ഉപയോഗിക്കുന്ന പ്രതിരോധ മരുന്നാണിത്.\n14. മധ്യപ്രദേശിന്റെ പുതിയ മുഖ്യമന്ത്രിയായി ചുമതലയേറ്റതാര്?\nഉത്തരം: ശിവരാജ് സിങ് ചൗഹാന്\nമധ്യപ്രദേശ് മുഖ്യമന്ത്രിയായി ബി.ജെ.പി.യുടെ ശിവരാജ് സിങ് ചൗഹാന് അധികാരമേറ്റു. ഭൂരിപക്ഷം നഷ്ടപ്പെട്ട കോണ്‍ഗ്രസിന്റെ കമല്‍നാഥ് സര്‍ക്കാര് രാജിവെച്ചതിനെ തുടര്‍ന്നാണ് അദ്ദേഹം അധികാരമേറ്റത്.\n15. 2020-ലെ വേള്‍ഡ് ഹാപ്പിനെസ് റിപ്പോര്‍ട്ടില് എത്രാമതാണ് ഇന്ത്യയുടെ സ്ഥാനം?\nപോയവര്‍ഷം ഹാപ്പിനെസ് റിപ്പോര്‍ട്ടില് 140-ാമതായിരുന്നു ഇന്ത്യയുടെ സ്ഥാനം. സ്‌കാന്‍ഡിനേവിയന് രാജ്യങ്ങള് ഇത്തവണയും ആദ്യസ്ഥാനങ്ങളിലെത്തി. ഫിന്‍ലാന്‍ഡ്, ഡെന്‍മാര്‍ക്ക്, സ്വിറ്റ്‌സര്‍ലാന്‍ഡ്, ഐസ്‌ലാന്‍ഡ്, നോര്‍വേ എന്നിവ ആദ്യ അഞ്ചില് ഇടംനേടി.\n16. ലോക വനദിനമായി ആചരിക്കുന്നതെന്ന്?\nഉത്തരം: മാര്‍ച്ച് 21\nവനങ്ങളും ജൈവവൈവിധ്യവും എന്നതാണ് 2020-ലെ ലോക വനദിനത്തിന്റെ പ്രമേയ വിഷയം. 2013 മുതലാണ് ലോക വനദിനം ആചരിക്കാന് ആരംഭിച്ചത്.\n17. 2020-ലെ ലോക ജലദിനത്തിന്റെ പ്രമേയമെന്ത്?\nഉത്തരം: Water and Climate Change\nഎല്ലാവര്‍ഷവും മാര്‍ച്ച് 22-നാണ് ലോക ജലദിനമായി ആചരിക്കുന്നത്. ഐക്യരാഷ്ട്ര സഭയുടെ സുസ്ഥിര വികസന ലക്ഷ്യങ്ങളിലൊന്നാണ് ശുദ്ധജല ലഭ്യത ഉറപ്പാക്കുകയെന്നത്. ലോകത്താകമാനം 220 കോടി ജനങ്ങളാണ് ശുദ്ധജല ദൗര്‍ലഭ്യം അഭിമുഖീകരിക്കുന്നത്.\n18. 2020 ഏപ്രില് 1 മുതല് ഇന്ത്യയില് നിലവില് വരുന്ന അടിസ്ഥാന ആരോഗ്യ ഇന്‍ഷുറന്‍സ് പദ്ധതി?\nഉത്തരം: ആരോഗ്യ സഞ്ജീവനി\n5 ലക്ഷം രൂപവരെയുള്ള ചികിത്സാച്ചെലവുകള് ആരോഗ്യ സഞ്ജീവനിയില് ഉള്‍പ്പടുത്താം. 65 വയസ്സുവരെ പ്രായമുള്ളവര്‍ക്ക് പദ്ധതിയില് ചേരാം.\n19. സുപ്രീം കോടതിയിലെ വാദം വീഡിയോ കോണ്‍ഫറന്‍സിങ് വഴി നടത്താനായി തയ്യാറാക്കിയ ആപ്ലിക്കേഷന്?\nകൊറോണ വൈറസ് ബാധയുടെ പശ്ചാത്തലത്തിലും കോടതി നടപടികള് ഡിജിറ്റലാക്കുന്നതിന്റെയും ഭാഗമായാണ് വിദ്യോ ആപ്പ് പുറത്തിറക്കിത്.\n20. ഏഴ് വന്‍കരകളിലെയും ഉയരംകൂടിയ അഗ്നിപര്‍വതങ്ങള് കീഴടക്കി ലിംക ബുക്ക് ഓഫ് റെക്കോര്‍ഡ്‌സില് ഇടംനേടിയ ഇന്ത്യക്കാരന്?\nഉത്തരം: സത്യരൂപ് സിദ്ധാന്ത\nകൊല്‍ക്കത്തക്കാരനായ സത്യരൂപ് സിദ്ധാന്ത ഈ നേട്ടത്തിലെത്തുന്ന ആദ്യ ഇന്ത്യക്കാരനാണ്. ഏഴ് വന്‍കരകളിലെയും ഉയരംകൂടിയ കൊടുമുടികളും കീഴടക്കിയിട്ടുള്ള സത്യരൂപ് സിദ്ധാന്ത ഈ നേട്ടത്തിലെത്തുന്ന ഏറ്റവും പ്രായംകുറഞ്ഞയാള് കൂടിയാണ്. 37 വയസ്സാണ് അദ്ദേഹത്തിന്റെ പ്രായം.\n21. കൊറോണവൈറസ് മഹാമാരിയെ നേരിടുന്നതിന് അമേരിക്ക ഇന്ത്യക്ക് നല്‍കിയ ധനസഹായം\nഉത്തരം: 2.9 മില്യന് ഡോളര് (21.7 കോടി രൂപയിലധികം)\nകൊറോണവൈറസ് മഹാമാരിയെ നേരിടുന്നതിന് 64 രാജ്യങ്ങള്‍ക്ക് ധനസഹായം പ്രഖ്യാപിച്ച് അമേരിക്ക. 174 മില്യണ് ഡോളാറാണ് 64 രാജ്യങ്ങള്‍ക്കായി നല്‍കുക. ഫെബ്രുവരിയില് യുഎസ് പ്രഖ്യാപിച്ച 100 മില്യണ് ഡോളര് സഹായത്തിന് പുറമെയാണ് പുതിയ ധനസഹായം.\n22. 2020ലെ ലോക വൃക്കദിനമായി ആചരിച്ചതെന്ന്?\nഉത്തരം: മാര്‍ച്ച് 12\n2006 മുതല് എല്ലാവര്‍ഷവും മാര്‍ച്ചിലെ രണ്ടാമത്തെ വ്യാഴാഴ്ചയാണ് ലോക വൃക്കദിനമായി ആചരിക്കുന്നത്. 15-ാമത് വൃക്കദിനമാണ് ഇത്തവണത്തേത്. വൃക്കരോഗങ്ങളേയും ആരോഗ്യസംരക്ഷണത്തേയും കുറിച്ച് ബോധവത്കരണം നടത്തുകയെന്നതാണ് ഇതിന്റെ പ്രധാനോദ്ദേശ്യം.\n23. ഇത്തവണത്തെ (2019-20) രഞ്ജി ട്രോഫി ക്രിക്കറ്റ് കിരീടം നേടിയ ടീം?\nരഞ്ജി ട്രോഫി ഫൈനലില് ബംഗാളിനെതിരെ നേടിയ ഒന്നാം ഇന്നിങ്‌സിലെ 44 റണ് ലീഡിന്റെ അടിസ്ഥാനത്തിലാണ് സൗരാഷ്ട്ര വിജയികളായത്. സൗരാഷ്ട്രയുടെ ആദ്യ രഞ്ജി ട്രോഫി കിരീട നേട്ടമാണിത്. സൗരാഷ്ട്രയുടെ അര്‍പിത് വാസവദ ഫൈനലിലെ താരമായി. രഞ്ജി ട്രോഫി കിരീടം ഏറ്റവും കൂടുതല് നേടിയിട്ടുള്ളത് മുംബൈയാണ് - 41 തവണ.\n24. നാനാ ശങ്കര്‍സേഠിന്റെ പേരില് പുനര്‍നാമകരണം ചെയ്യുന്ന റെയില്‍വേ സ്റ്റേഷനേത്?\nഉത്തരം: മുംബൈ സെന്‍ട്രല് റെയില്‍വേ സ്റ്റേഷന്\nപുതിയ മാറ്റം വരുന്നതോടെ മുംബൈ സെന്‍ട്രല് റെയില്‍വേ സ്റ്റേഷന് 'നാനാ ശങ്കര്‍സേഠ് മുംബൈ സെന്‍ട്രല് റെയില്‍വേ സ്റ്റേഷന്' എന്നറിയപ്പെടും. 1845ല് ഇന്ത്യന് റെയില്‍വേ അസോസിയേഷന്റെ രൂപീകരണത്തിനും ഇന്ത്യയിലെ റെയില്‍വേ വികസനത്തിലും മുഖ്യ പങ്കുവഹിച്ചയാളാണ് നാനാ ശങ്കര്‍സേഠ്.\n25. 2020 മാര്‍ച്ച് 10 മുതല് മിനിമം ബാലന്‍സ് നിബന്ധന ഒഴിവാക്കിയ ബാങ്ക് ഏത്?\nഉത്തരം: സ്റ്റേറ്റ് ബാങ്ക് ഓഫ് ഇന്ത്യ\nമിനിമം ബാലന്‍സ് ഒഴിവാക്കിയതിനു പിന്നാലെ സേവിങ്‌സ് ബാങ്ക് അക്കൗണ്ടുകളിലെ പലിശനിരക്ക് എസ്.ബി.ഐ3ശതമാനമാക്കി കുറച്ചു. വായ്പാ പലിശനിരക്കുകളിലും കുറവു വരുത്തിയിട്ടുണ്ട്. 2020 മാര്‍ച്ച് 10 മുതല്‍ക്കാണ് മാറ്റങ്ങള് പ്രാബല്യത്തില് വന്നത്.\n26. 2021 സെന്‍സസിന്റെ ആദ്യഘട്ടം ആരംഭിക്കുന്നതെന്ന്?\nഉത്തരം: 2020 ഏപ്രില് 1\n2021ലെ ജനസംഖ്യാ കണക്കെടുപ്പ് രണ്ട് ഘട്ടങ്ങളായി നടക്കും. ആദ്യഘട്ടം 2020 ഏപ്രില് 1 മുതല് സെപ്റ്റംബര് 30 വരെ നടക്കും. 2021 ഫെബ്രുവരി9മുതല് 28 വരെയാണ് രണ്ടാംഘട്ടം.\n27. ടാറ്റാ പവറിന്റെ ബ്രാന്‍ഡ് അംബാസഡറായി നിയമിതനായ ക്രിക്കറ്റ് താരം?\nഉത്തരം: ഷാര്‍ദുല് ഠാക്കൂര്\nഇന്ത്യയിലെ ഏറ്റവും വലിയ ഊര്‍ജ്ജോത്പാദക കമ്പനിയാണ് ടാറ്റ പവര്. 1919ല് ദൊറാബ്ജി ടാറ്റ സ്ഥാപിച്ച കമ്പനിയുടെ ആസ്ഥാനം മുംബൈയിലാണ്.\n28. പുതുശ്ശേരി രാമചന്ദ്രന് താഴെപ്പറയുന്നവയില് ഏത് മേഖലയുമായി ബന്ധപ്പെട്ടയാളാണ്?\nകവി, ഭാഷാ ഗവേഷകന്, ചരിത്രകാരന്, അധ്യാപകന് തുടങ്ങിയ നിലകളില് മലയാളികളുടെ മനസ്സില് ഇടംനേടിയ പുതുശ്ശേരി രാമചന്ദ്രന് 2020 മാര്‍ച്ച് 14-നാണ് അന്തരിച്ചത്. എഴുത്തച്ഛന് പുരസ്‌കാരം ഉള്‍പ്പടെ ഒട്ടേറെ അംഗീകാരങ്ങള് നേടിയിട്ടുണ്ട്.\n29. ഇത്തവണത്തെ (2019-20) ഐ.എസ്.എല് കിരീടം നേടിയ ടീം ഏത്?\nഉത്തരം: അത്‌ലറ്റികോ ഡി കൊല്‍ക്കത്ത\nഇന്ത്യന് സൂപ്പര് ലീഗിന്റെ (ഐ.എസ്.എല്) ആറാമത് പതിപ്പായിരുന്നു ഇത്തവണ നടന്നത്. ഗോവയില് വച്ചുനടന്ന ഫൈനലില് അത്ലറ്റികോ ഡി കൊല്‍ക്കത്ത ചെന്നൈയിന് എഫ്.സി.യെ ഒന്നിനെതിരെ മൂന്ന് ഗോളുകള്‍ക്ക് പരാജയപ്പെടുത്തി. കൊല്‍ക്കത്തയുടെ മൂന്നാമത്തെ ഐ.എസ്.എല്. കിരീടമാണിത്.\n30. കൊറോണ വൈറസ് വ്യാപനത്തിന്റെ പശ്ചാത്തലത്തില് എല്ലാ സാമ്പത്തിക വിപണികളും അടച്ച ആദ്യ രാജ്യം?\nകൊറോണ വ്യാപനത്തിന്റെ പശ്ചാത്തലത്തില് എല്ലാ സാമ്പത്തിക വിപണികളെയും താത്ക്കാലികമായി നിര്‍ത്തിവച്ച ലോകത്തിലെ ആദ്യത്തെ രാജ്യമായി ഫിലിപ്പൈന്‍സ് മാറി. ഫിലിപ്പൈന് സ്റ്റോക്ക് എക്‌സ്‌ചേഞ്ചിന്റെയും ബാങ്കേഴ്‌സ് അസോസിയേഷന് ഓഫ് ഫിലിപ്പൈന്‍സിന്റെയും പ്രസ്താവനകളിലാണ് സാമ്പത്തിക അടച്ചുപൂട്ടല് സ്ഥിരീകരിച്ചത്. മാര്‍ച്ച് 17നാണ് ഫിലിപ്പൈന് സ്റ്റോക്ക് എക്‌സ്‌ചേഞ്ച് അടച്ചത്.\n31. സംസ്ഥാന സര്‍ക്കാരിന്റെ 2017ലെ സ്വാതി പുരസ്‌കാരം നേടിയതാര്?\nഉത്തരം: ഡോ. എല്. സുബ്രഹ്മണ്യം\nസംസ്ഥാന സര്‍ക്കാരിന്റെ പരമോന്നത സംഗീത പുരസ്‌കാരമായ സ്വാതി പുരസ്‌കാരം വയലിനിസ്റ്റ് ഡോ. എല്. സുബ്രഹ്മണ്യത്തിന്. 1988ല് പദ്മശ്രീയും 2001 പദ്മ ഭൂഷണും നല്‍കി രാജ്യം ആദരിച്ചിട്ടുണ്ട്. 2017-ലെ സ്വാതി പുരസ്‌കാരമാണിത്. രണ്ടുലക്ഷം രൂപയുടേതാണ് പുരസ്‌കാരം. 2020 മാര്‍ച്ച് നാലിനാണ് പുരസ്‌കാര പ്രഖ്യാപനം നടന്നത്.\n32. ഇന്ത്യന് കോസ്റ്റ് ഗാര്‍ഡില് ഡെപ്യൂട്ടി ഇന്‍സ്‌പെക്ടര് ജനറലായി നിയമിക്കപ്പെട്ട ആദ്യ വനിത?\nഉത്തരം: നുപൂര് കുല്‍ശ്രേഷ്ഠ\n1999ലാണ് നുപൂര് കുല്‍ശ്രേഷ്ഠ ഇന്ത്യന് കോസ്റ്റ് ഗാര്‍ഡില് ചേര്‍ന്നത്. വനിതാദിനമായ മാര്‍ച്ച് എട്ടിനാണ് അവര് കോസ്റ്റ ഗാര്‍ഡ് ഡി.ഐ.ജിയായി ചുമതലയേറ്റത്.\n33. യാത്രക്കാര്‍ക്ക് വിമാനത്തിനുള്ളില് വൈഫൈ സംവിധാനമൊരുക്കുന്ന ഇന്ത്യയിലെ ആദ്യ എയര്‍ലൈന് കമ്പനി?\nഅടുത്തിടെയാണ് കേന്ദ്രസര്‍ക്കാര് യാത്രക്കാര്‍ക്ക് വിമാനത്തിനുള്ളില് വൈഫൈ സംവിധാനം നല്‍കാന് അനുമതി നല്‍കിയത്. വൈഫൈ ഉപയോഗിക്കുമ്പോള് ഫോണ് ഫ്‌ളൈറ്റ് മോഡിലായിരിക്കണമെന്ന് നിര്‍ദേശമുണ്ട്. വിസ്താരയുടെ ബോയിങ് 787-9 എയര്‍ക്രാഫ്റ്റിലാണ് ആദ്യമായി ഈ സംവിധാനം ഏപ്പെടുത്തുക.\n34. മുകേഷ് അംബാനിയെ മറികടന്ന് ഏഷ്യയിലെ സമ്പന്നന്മാരുടെ പട്ടികയില് ഒന്നാമതെത്തിയതാര്?\nഉത്തരം: ജാക് മാ\nബ്ലൂംബെര്‍ഗ് ബില്യണയര് ഇന്‍ഡക്‌സ് പ്രകാരം ഇന്ത്യയിലെ ഏറ്റവും സമ്പന്നനാണ് മുകേഷ് അംബാനി. ലോകത്തിലെ സമ്പന്നന്മാരുടെ പട്ടികയില് 19-ാമതാണ് അംബാനിയുടെ സ്ഥാനം. ചൈനീസ് ഇ-കൊമേഴ്‌സ് കമ്പനിയായ അലിബാബയുടെ സ്ഥാപകനായ ജാക് മാ 18-ാമതാണ്. ആമസോണ് സി.ഇ.ഒ ജെഫ് ബെസോസ് തന്നെയാണ് ഇത്തവണയും ഒന്നാമത്. ബില്‍ഗേറ്റ്‌സാണ് പട്ടികയിലെ രണ്ടാമന്.\n35. ഇന്ത്യയുടെ പുതിയ ഫിനാന്‍സ് സെക്രട്ടറിയായി നിയമിതനായതാര്?\nഉത്തരം: അജയ് ഭൂഷണ് പാണ്ഡെ\nപ്രധാനമന്ത്രി നരേന്ദ്ര മോദി അധ്യക്ഷനായ കാബിനറ്റ് കമ്മിറ്റിയാണ് അജയ് ഭൂഷണ് പാണ്ഡെയെ പുതിയ ഫിനാന്‍സ് സെക്രട്ടറിയായി നിയമിച്ചത്. ഫെബ്രുവരിയോടെ കാലാവധി അവസാനിച്ച രാജിവ് കുമാറിനു പകരക്കാരനായാണ് അദ്ദേഹം നിയമിതനായത്. കേന്ദ്രധനകാര്യ മന്ത്രാലയത്തിനു കീഴിലാണ് ഫിനാന്‍സ് സെക്രട്ടറി പ്രവര്‍ത്തിക്കുന്നത്.\n36. പൊതുഗതാഗതം സൗജന്യമാക്കിയ ലോകത്തിലെ ആദ്യ രാജ്യമേത്?\nയൂറോപ്പിലെ ഏറ്റവും ചെറിയ ഏഴാമത്തെ രാജ്യമാണ് ലക്‌സംബര്‍ഗ്. 2020 ഫെബ്രുവരി 29 മുതല്‍ക്കാണ് ഇവിടെ പൊതുഗതാഗതം സൗജന്യമാക്കിയത്. റോഡുകളിലെ ട്രാഫിക് ജാം കുറയ്ക്കുകയെന്നതാണ് പദ്ധതിയുടെ പ്രധാന ലക്ഷ്യം.\n37. ഏത് ബാങ്കാണ് 2020 ഏപ്രില് ഒന്നുമുതല് കനറാ ബാങ്കില് ലയിക്കുന്നത്?\nഉത്തരം: സിന്‍ഡിക്കേറ്റ് ബാങ്ക്\n10 പൊതുമേഖലാ ബാങ്കുകളെ ലയിപ്പിച്ച് നാലെണ്ണമാക്കാന് കേന്ദ്ര സര്‍ക്കാര് കഴിഞ്ഞ വര്‍ഷം തീരുമാനിച്ചിട്ടുണ്ട്. ഓറിയെന്റല് ബാങ്ക് ഓഫ് കൊമേഴ്‌സ്, യുണൈറ്റഡ് ബാങ്ക് ഓഫ് ഇന്ത്യ എന്നിവ പഞ്ചാബ് നാഷണല് ബാങ്കിലും സിന്‍ഡിക്കേറ്റ് ബാങ്ക് കനറാ ബാങ്കിലും ആന്ധ്രാ ബാങ്ക്, കോര്‍പ്പറേഷന് ബാങ്ക് എന്നിവ യൂണഇയന് ബാങ്ക് ഓഫ് ഇന്ത്യയിലും അലഹബാദ് ബാങ്ക് ഇന്ത്യന് ബാങ്കിലും ലയിക്കും. ലയനം ഏപ്രില് ഒന്നുമുതല് നിലവില് വരും.\n38. ഇ-ഗവേണന്‍സിന്റെ ബോധവത്കരണാര്‍ഥം കേരള സര്‍ക്കാര് നടപ്പാക്കുന്ന ഡിജിറ്റല് സാക്ഷരതാ പദ്ധതി?\nഉത്തരം: I am also digital\nകേരള സംസ്ഥാന ഐ.ടി. മിഷന്റെയും സാക്ഷരതാ മിഷന്റെയും സംയുക്താഭിമുഖ്യത്തിലാണ് 'I am also digital' പദ്ധതി നടപ്പാക്കുന്നത്. ഡിജിറ്റല് സാങ്കേതികവിദ്യയുടെ സാധ്യതകള് പരിചയപ്പെടുത്തുക, സൈബര് കുറ്റകൃത്യങ്ങള് കുറയ്ക്കാനുള്ള ബോധവത്കരണം ശക്തിപ്പെടുത്തുക തുടങ്ങിയവയാണ് പദ്ധതിയുടെ ലക്ഷ്യം. തിരുവനന്തപുരം കോര്‍പ്പറേഷനിലാണ് പദ്ധതിയുടെ തുടക്കം.\n39. സമഗ്രസംഭാവനയ്ക്കുള്ള ബി.ബി.സിയുടെ കായിക പുരസ്‌കാരം നേടിയതാര്?\nഉത്തരം: പി.ടി. ഉഷ\n1980 മുതല് 1996 വരെ ഒളിമ്പിക് മത്സരങ്ങളില് ഇന്ത്യയെ പ്രതിനിധാനംചെയ്ത ഉഷയ്ക്ക് 1984-ല് ലോസ് ആഞ്ജലീസില് സെക്കന്‍ഡിന്റെ നൂറിലൊരംശത്തിനാണ് മെഡല് നഷ്ടമായത്. 1985 ഏഷ്യന് ചാമ്പ്യന്‍ഷിപ്പില് അഞ്ച് സ്വര്‍ണം നേടി. 2019ലെ ഇന്ത്യയിലെ ഏറ്റവും മികച്ച കായികതാരത്തിനുള്ള പുരസ്‌കാരം ബാഡ്മിന്റണ് താരം പി.വി. സിന്ധു നേടി.\n40. 2020ലെ ഐ.സി.സി വനിതാ ട്വന്റി20 ലോകകപ്പ് നേടിയ ടീം?\nഫെബ്രുവരി 21 മുതല് മാര്‍ച്ച് എട്ട് വരെ ഓസ്‌ട്രേലിയയിലായിരുന്നു ഇത്തവണത്തെ വനിതാ ട്വന്റി20 ലോകകപ്പ്. മെല്‍ബണഇല് നടന്ന ഫൈനല് മത്സരത്തില് ഓസ്‌ട്രേലിയ ഇന്ത്യയെ 85 റണ്‍സിന് തോല്‍പ്പിച്ചു. ഓസ്‌ട്രേലിയയുടെ ബെത്ത് മൂണി ടൂര്‍ണമെന്റിലെ താരമായി. ഐ.സി.സിയുടെ ഏതെങ്കിലും ലോകകപ്പ് ഫൈനലില് കളിക്കുന്ന പ്രായംകുറഞ്ഞ താരമെന്ന നേട്ടം ഇന്ത്യയുടെ ഷഫാലി വര്‍മ സ്വന്തമാക്കി.\n41. 2020 വനിതാ ട്വന്റി20 ലോകകപ്പ് സെമിയില് ഇന്ത്യയുടെ എതിരാളി?\nമറ്റൊരു സെമിയില്, നിലവിലെ ജേതാക്കളായ ഓസ്ട്രേലിയ ദക്ഷിണാഫ്രിക്കയെ നേരിടും. മാര്‍ച്ച് അഞ്ചിന് സിഡ്നിയിലാണ് സെമി മത്സരങ്ങള്. മാര്‍ച്ച് എട്ടിനാണ് ഫൈനല്.\n42. സംസ്ഥാന സര്‍ക്കാരിന്റെ ക്ഷേമപദ്ധതിയായ ലൈഫ് മിഷന്റെ ഉദ്ദേശ്യലക്ഷ്യമെന്ത്?\nഉത്തരം: സമ്പൂര്‍ണ പാര്‍പ്പിട സുരക്ഷ\nലൈഫ് മിഷന് വഴി രണ്ടുലക്ഷം വീടുകള് പൂര്‍ത്തിയായതിന്റെ പ്രഖ്യാപനം ഫെബ്രുവരി 29ന് തിരുവനന്തപുരം പുത്തരിക്കണ്ടം മൈതാനത്ത് മുഖ്യമന്ത്രി പിണറായി വിജയന് നിര്‍വഹിച്ചു. ലൈഫ് പദ്ധതിയുടെ മൂന്നാംഘട്ടത്തില് 1,06,925 ഗുണഭോക്താക്കള് അര്‍ഹരെന്നു കണ്ടെത്തിയിട്ടുണ്ട്. പ്രീഫാബ് സാങ്കേതികവിദ്യയിലാകും ഇവ നിര്‍മിക്കുക.\n43. ഹോളിവുഡിലെ പ്രൊഡക്ഷന് കമ്പനിയായ വാള്‍ട്ട് ഡിസ്‌നിയുടെ സി.ഇ.ഒ സ്ഥാനമൊഴിഞ്ഞതാര്?\nഉത്തരം: റോബര്‍ട്ട് ഐഗര്\nചീഫ് എക്‌സിക്യുട്ടീവ് പദവി ഒഴിയുന്ന ഐഗര് എക്‌സിക്യുട്ടീവ് ചെയര്‍മാന് പദവി ഏറ്റെടുക്കും. 2021 ഡിസംബര് 31 വരെയാണ് കാലാവധി. കമ്പനിയുടെ ഏതാണ്ട് 100 വര്‍ഷത്തെ ചരിത്രത്തിലെ ആറാമത്തെ സി.ഇ.ഒ. ആണ് സ്ഥാനമൊഴിയുന്ന ഐഗര്. 2005 മുതല് അദ്ദേഹം ഈ സ്ഥാനത്ത് തുടരുകയാണ്. ഡിസ്നി പാര്‍ക്സിന്റെ മേധാവി ബോബ് ചാപക് ആയിരിക്കും പുതിയ സി.ഇ.ഒ.\n44. ഐ.ക്യു. എയര് വിഷ്വലിന്റെ റിപ്പോര്‍ട്ട് പ്രകാരം ലോകത്തെ ഏറ്റവും മലിനമായ തലസ്ഥാനം?\nഅന്തരീക്ഷ വായുവിന്റെ ഗുണനിലവാരം പരിശോധിക്കുന്ന കമ്പനിയാണ് ഐക്യുഎയര് എയര്‍വിഷ്വല്. റിപ്പോര്‍ട്ട് പ്രകാരം ലോകത്തെ 30 മലിന നഗരങ്ങളില് ഇരുപത്തിയൊന്നും ഇന്ത്യയിലാണ്. ഗാസിയാബാദിലെ (യു.പി.) വായുവാണ് ശ്വസിക്കാന് ഒട്ടും കൊള്ളാത്തത്. ലോകത്തെ ഏറ്റവും ദുഷിച്ച വായുവുള്ള രാജ്യങ്ങളില് അഞ്ചാം സ്ഥാനത്താണ് ഇന്ത്യ. ബംഗ്ലാദേശ്, പാകിസ്താന്, മംഗോളിയ, അഫ്ഗാനിസ്താന് എന്നിവയാണ് ഒന്നുമുതല് നാലുവരെ സ്ഥാനത്തുള്ളത്.\n45. പ്രഥമ ഖേലോ യൂണിവേഴ്‌സിറ്റി ഗെയിംസില് ഒന്നാമതെത്തിയ സര്‍വകലാശാലയേത്?\nഉത്തരം: പഞ്ചാബ് സര്‍വകലാശാല\nഫെബ്രുവരി 22 മുതല് മാര്‍ച്ച് 01 വരെ ഒഡിഷ തലസ്ഥാനമായ ഭുവനേശ്വറിലെ കലിംഗ ഇന്‍സ്റ്റിറ്റ്യൂട്ട് ഓഫ് ഇന്‍ഡസ്ട്രിയല് ടെക്‌നോളജി യൂണിവേഴ്‌സിറ്റിയില് വച്ചായിരുന്നു പ്രഥമ ഖേലോ യൂണിവേഴ്‌സിറ്റി ഗെയിംസ് സംഘടിപ്പിച്ചത്. 17 സ്വര്‍ണവും 18 വെള്ളിയും 10 വെങ്കലവുമായി 45 മെഡലുകള് നേടിയാണ് പഞ്ചാബ് സര്‍വകലാശാല വിജയികളായത്. 37ഉം 32ഉം മെഡലുകള് നേടിയ സാവിത്രിഭായ് ഫൂലെ പുണെ സര്‍വകലാശാല, പട്യാലയിലെ പഞ്ചാബി യൂണിവേഴ്‌സിറ്റി എന്നിവ രണ്ടും മൂന്നും സ്ഥാനങ്ങളിലെത്തി.\n46. പുതുതായി സംരക്ഷണപ്പട്ടികയില് ഉള്‍പ്പെടുത്തിയ ദേശാടന ജീവികളില് പെടാത്തതേത്?\nദേശാടനംനടത്തുന്ന ഏഴ് ജീവികളെക്കൂടി സംരക്ഷണപ്പട്ടികയില് ഉള്‍പ്പെടുത്താന് കണ്‍സര്‍വേഷന് ഓഫ് മൈഗ്രേറ്ററി സ്പീഷീസ് ഓഫ് വൈല്‍ഡ് ആനിമല് (സി.എം.എസ്.) സമ്മേളനത്തിലാണ് തീരുമാനമായത്. ഏഷ്യന് ആന, ജാഗ്വാര്, ഗ്രേറ്റ് ഇന്ത്യന് ബസ്റ്റാര്‍ഡ്, ബംഗാള് ഫ്‌ളോറിക്കന്, ലിറ്റില് ബസ്റ്റാര്‍ഡ്, ആന്റിപോഡിയന് ആല്‍ബട്രോസ്, ഓഷ്യാനിക് വൈറ്റ് ടിപ് ഷാര്‍ക് എന്നിവയെയാണ് ഗുജറാത്തിലെ ഗാന്ധിനഗറില്‍നടന്ന സമ്മേളനത്തില് അതീവശ്രദ്ധ വേണ്ട ഒന്നാംപട്ടികയില് ഉള്‍പ്പെടുത്തിയത്. ഇവയില് പലതും നേരത്തേതന്നെ ഐ.യു.സി. എന്നിന്റെ ചുവപ്പുപട്ടികയില് ഉള്‍പ്പെട്ടവയാണ്. ഫെബ്രുവരി 17 മുതല് 22 വരെ നടന്ന സമ്മേളനത്തില് 131 രാഷ്ട്രങ്ങളിലെ വിവിധ സ്ഥാപനങ്ങളില്‍നിന്നും ഐക്യരാഷ്ട്രസഭയുടെ പരിസ്ഥിതി സംഘടനകളില്‍നിന്നുമായി 263 പ്രതിനിധികള് പങ്കെടുത്തു.\n47. 2020ലെ ദേശീയ ശാസ്ത്രദിനത്തിന്റെ പ്രമേയ വിഷയമെന്തായിരുന്നു?\nഉത്തരം: Women in Science\n1986 മുതല് വര്‍ഷവും ഫെബ്രുവരി 28നാണ് ദേശീയ ശാസ്ത്രദിനമായി ആചരിക്കുന്നത്. പ്രമുഖ ഭൗതികശാസ്ത്രജ്ഞന് സി.വി. രാമന് 1930 ഫെബ്രുവരി 28ന് നൊബേല് സമ്മാനം ലഭിച്ചതിന്റെ സ്മരണാര്‍ഥമാണ് ശാസ്ത്രദിനം ആചരിക്കുന്നത്. 'രാമന് പ്രഭാവം' കണ്ടെത്തിയതായിരുന്നു അദ്ദേഹത്തെ പുരസ്‌കാര നേട്ടത്തിനര്‍ഹനാക്കിയത്.\n48. അടുത്തിടെ വിരമിച്ച ടെന്നീസ് പ്ലെയര് മരിയ ഷറപ്പോവയുമായി ബന്ധപ്പെട്ട് തെറ്റായ പ്രസ്താവനയേത്\nഉത്തരം: 2017ല് ഓസ്‌ട്രേലിയന് ഓപ്പണ് ജേതാവ്\nറഷ്യന് ടെന്നിസ് പ്ലെയറായ മരിയ ഷറപ്പോവ 32-ാം വയസ്സിലാണ് ടെന്നീസിനോട് വിടപറഞ്ഞത്. രണ്ട് തവണ ഫ്രഞ്ച് ഓപ്പണ് (2012, 2014), ഓസ്‌ട്രേലിയന് ഓപ്പണ് (2008), യു.എസ്. ഓപ്പണ് (2006), വിംബിള്‍ഡണ് (2004) എന്നിവ ഓരോ തവണയും ഷറപ്പോവ സ്വന്തമാക്കിയിട്ടുണ്ട്.\n49. ഫെബ്രുവരി 26ന് അന്തരിച്ച ഹൊസ്‌നി മുബാറക്ക് ഏത് രാജ്യത്തിന്റെ മുന്‍പ്രസിഡന്റായിരുന്നു?\nഈജിപ്തിന്റെ മുന് പ്രസിഡന്റായിരുന്ന ഹൊസ്‌നി മുബാറക്ക് 1928 മേയ് നാലിനാണ് ജനിച്ചത്. 1981 മുതല് 2011 വരെ നീണ്ട 30 വര്‍ഷത്തോളം പ്രസിഡന്റ് പദവി നിര്‍വഹിച്ചു. 2020 ഫെബ്രുവരി 26നാണ് അന്തരിച്ചത്.\n50. ട്രിപ്പ് അഡൈ്വസര് തിരഞ്ഞെടുത്ത 2020ലെ ലോകത്തെ ഏറ്റവും മികച്ച ട്രെന്‍ഡിങ് വിനോദസഞ്ചാര കേന്ദ്രം?\nയാത്രക്കാര് ഇഷ്ടപ്പെടുന്നതും കൂടുതലായി ആളുകള് എത്തിക്കൊണ്ടിരിക്കുന്നതും തലേ വര്‍ഷത്തെ അപേക്ഷിച്ച് അവലോകനങ്ങളിലും റേറ്റിങ്ങുകളിലും മുന്നിട്ടുനില്‍ക്കുന്ന വിനോദ സഞ്ചാര കേന്ദ്രങ്ങളാണ് പ്രമുഖ ട്രാവല് സൈറ്റായ ട്രിപ് അഡൈ്വസറിലെ ട്രെന്‍ഡിങ് വിഭാഗത്തില് ഉള്ളത്. ഫിലിപ്പീന്‍സിലെ ലുസോന്, പോര്‍ച്ചുഗലിലെ പോര്‍ട്ടോ എന്നിവയാണ് യഥാക്രമം രണ്ട്, മൂന്ന് സ്ഥാനത്തുള്ളത്.


റഫീഖ് എറവറാംകുന്ന് Archives - athma online\nTags റഫീഖ് എറവറാംകുന്ന്\nTag: റഫീഖ് എറവറാംകുന്ന്\nathmaonline - 1st June 2020 0\nഓർമ്മക്കുറിപ്പുകൾ റഫീഖ് എറവറാംകുന്ന് പതിവ് പോലെ ജൂൺ ഒന്നിന് സ്കൂളുകൾ തുറന്നു. എന്നാൽ മുൻ വർഷങ്ങളെ പോലെ ഇത്തവണ പ്രവേശനോത്സവം ഇല്ല. പണ്ടൊന്നും അത് ഉണ്ടായിരുന്നില്ല. സാധാരണ അഞ്ചു വയസ് പൂർത്തിയായാൽ സ്കൂളിൽ ചേർക്കും. ചിലർക്ക്...\nPEOPLE athmaonline - 19th May 2018 0\nStage designer, Make-up Man, Program Designer Villiappally, Vadakara Kozhikode Sreejith Urumandy is famous in make up, stage designing and program designing for dramas. Since last 28 years...


Emalayalee.com - വാഹനാപകടം കുറക്കാന് പൊലീസിന്റെ എസ്.എം.എസ്. നിര്‍ദേശങ്ങള്\nവാഹനാപകടം കുറക്കാന് പൊലീസിന്റെ എസ്.എം.എസ്. നിര്‍ദേശങ്ങള്\nമസ്‌കത്ത്: പെരുന്നാള് അവധി ദിനങ്ങളില് ഒമാനിലെ റോഡുകള് വീണ്ടും ചോരക്കളമായ പശ്ചാത്തലത്തില് മൊബൈല് എസ്.എം.എസ്. വഴിയുള്ള റോയല് ഒമാന് പൊലീസിന്റെ ട്രാഫിക് സുരക്ഷാ നിര്‍ദേശങ്ങള് കൂടുതല് സജീവമായി. പെരുന്നാള്‍ദിനം എത്തുന്നതിന് മുമ്പേ ഒമാനിലെ മൊബൈല് ഉപഭോക്താക്കള്‍ക്ക് െ്രെഡവിങ് സുരക്ഷിതമാക്കണമെന്നും, അപകടരഹിത ഈദ്ദിനങ്ങള്‍ക്കായി ജാഗ്രതവേണമെന്നും നിര്‍ദേശിച്ച് പൊലീസ് എസ്.എം.എസ്. സന്ദേശങ്ങള് അയച്ചിരുന്നു.\nപക്ഷെ, സലാലയിലേക്കും തിരിച്ചുമുള്ള യാത്രകള് നിരവധിപേരുടെ ജീവനെടുത്ത വാര്‍ത്തകളാണ് പിന്നീട് പുറത്തുവന്നത്. അഞ്ചു കുരുന്നുകളടക്കം 12 മലയാളികളാണ് കഴിഞ്ഞ നാലുദിവസത്തിനിടെ തുംരൈത്ത്, ഹൈമ എന്നിവിടങ്ങളിലുണ്ടായ അപകടങ്ങളില് കൊല്ലപ്പെട്ടത്. ചെറുതും വലുതുമായ വാഹനാപകടങ്ങള് വേറെയും നടന്നു. ഈ സാഹചര്യത്തിലാണ് പൊലീസ് വീണ്ടും എസ്.എം.എസ്. പ്രചാരണം ശക്തമാക്കുന്നത്. വേഗതകുറച്ച് വാഹനമോടിക്കണമെന്നും, ധൃതി അരുതെന്നും മുന്നറിയിപ്പ് നല്‍കുന്ന പൊലീസ് വീട്ടില് നിങ്ങളെ കുടുംബം കാത്തിരിക്കുന്നു എന്ന് പ്രത്യേകം ഓര്‍മിപ്പിക്കുന്നുമുണ്ട്.\nഓരോ റോഡിലും നിശ്ചയിച്ച വേഗപരിധി പാലിക്കാത്തതാണ് മിക്ക അപകടങ്ങള്‍ക്കും കാരണമാകുന്നതെന്ന് പൊലീസ് പറയുന്നു. ഇരുവശത്തേക്കും വാഹനസഞ്ചാരമുള്ള സലാലയിലേക്കുള്ള ടുവേ റോഡുകളില് അശ്രദ്ധമായി വാഹനങ്ങളെ മറി കടക്കുന്നതും അപകടങ്ങള്‍ക്ക് കാരണമാകുന്നുണ്ട്. ദീര്‍ഘദൂര യാത്രകള്‍ക്ക് പുറപ്പെടുന്നതിന് മുമ്പ് വാഹനത്തിന്റെ ടയറുകള് സുരക്ഷിതമാണെന്നും ടയറിലെ വായുസമ്മര്‍ദ്ദം കൃത്യമായ അളവിലാണെന്ന് ഉറപ്പുവരുത്തേണ്ടതുമുണ്ട്.


ജീവിതത്തിന്റെ കണക്കുപുസ്തകം | chintha\nജീവിതത്തിന്റെ കണക്ക് കൂട്ടലുകള് തെറ്റിയപ്പോഴാണ് ഹബീസ് റഹ്മാന് നാടുവിട്ടതെന്ന കാര്യം നാട്ടുകാര്‍ക്കും ചങ്ങാതിമാര്‍ക്കും കുടുംബക്കാര്‍ക്കും ഭാര്യക്കും സിദ്ധീഖുല് അക്ബര് കമ്പനി മുതലാളിയായ ഹാജിക്കാക്കും അറിയാവുന്ന സംഗതിയാണ്. അവന് കൂട്ടുന്ന കണക്കുകളൊക്കെ തെറ്റിപ്പോവുന്നുവെന്നതാണ് കാരണം. എത്ര കൂട്ടിയിട്ടും ശരിയാകുന്നില്ല. കൂട്ടിയും കിഴിച്ചും കിട്ടുന്ന ഉത്തരം വിചാരിച്ച രീതിയില് എത്തുന്നുമില്ല.\nഅങ്ങനെ തെറ്റിയ കണക്ക് പുസ്തകവുമായി മുതലാളിയുടെ ഓഫീസ് മുറിയിലേക്ക് കയറുമ്പോള് ഹബീബീന്റെ നെഞ്ച് പിടച്ചിരുന്നു.\nമുതലാളി നോക്കുമ്പോള് കണക്കുകളൊക്കെ ശരിയായതായി തോന്നണേയെന്ന് ഉടയതമ്പുരാനോട് പ്രാര്‍ത്ഥിച്ചിരുന്നു.\nകണക്ക് പുസ്തകം മുതലാളിക്ക് കൊടുത്തു. മുതലാളി വാങ്ങി. മുന്നിലെ കസേരയില് ഇരിക്കാന് പറഞ്ഞു. ഇരുന്നു. കണക്ക് നോക്കിക്കൊണ്ടിരിക്കുന്ന മുതലാളി ഒരു വട്ടം തല ഉയര്‍ത്തി ഹബീബീനെ നോക്കി ഒന്നമര്‍ത്തി മൂളി. മുതലാളിയുടെ മുഖത്ത് വിരിയുന്ന വിവിധ ഭാവങ്ങള് കൃത്യമായും സൂക്ഷ്മമായും ഹബീബ് ശ്രദ്ധിക്കുന്നുണ്ടായിരുന്നു. ചില അക്കങ്ങളില് ചുകന്ന വൃത്തങ്ങള് വരച്ചു. വരച്ച അക്കങ്ങള് തല ഉയര്‍ത്തി ഹബീബിനെ നോക്കി.\n"എന്താണ് കാര്യം" അക്കങ്ങളോട് ഹബീബ് ചോദിച്ചു.\n"ഇനിയൊരിക്കലും ചുകന്ന വരക്കുള്ളില് നിന്നും പുറത്തേക്ക് കടക്കാനാവില്ല"\nകണക്ക് പുസ്തകത്തിലെ എല്ലാ പേജുകളിലും മുതലാളി ചുകന്ന വൃത്തങ്ങള് വരച്ചിരുന്നു.\nപുസ്തകം മടിയില് വെച്ച് മുതലാളി ചോദിച്ചു.\n"അതെനിക്കറിയാം. നീയെന്നെ പഠിപ്പിക്കേണ്ട" മുതലാളിയുടെ ഒച്ച ഉയര്‍ന്നു.\nഹബീബ് തിരിച്ച് ചോദിച്ചപ്പോള് കണക്ക് പുസ്തകം അവന്റെ നേരെ മുതലാളി എറിഞ്ഞു.\nനിലത്തുവീണ അക്കങ്ങളെയൊക്കെ പെറുക്കിയെടുത്ത് കണക്ക് വീണ്ടും കൂട്ടിനോക്കി. ശരിയാണ് കണക്കില് തെറ്റുണ്ട്.\n"കൂട്ടിതെറ്റിപ്പോയി" സങ്കടത്തിന്റെ തല കുനിച്ച് ഹബീബ് ഒച്ചതാഴ്ത്തി പറഞ്ഞു.\n"കൂട്ടുന്നയിടത്ത് കണക്ക് കിഴിച്ചിടരുത്. കിഴിച്ചിടേണ്ടയിടത്ത് കൂട്ടിയിടരുത്. കണക്ക് തെറ്റും. കണക്ക് തെറ്റിയാല് നിനക്ക് നഷ്ടമൊന്നുമില്ല. ലക്ഷങ്ങളാണ് എനിക്ക് നഷ്ടമാകുക. കൃത്യമായ കണക്ക് എന്തിനും ഏതിനും വേണം. കണക്ക് തെറ്റിച്ചെഴുതിയവന് ഒരിക്കലും രക്ഷപ്പെടാനാവില്ല. കാരണം തെറ്റിയ കണക്കുകള് മനഃസമാധാനം തരില്ല, തിരിഞ്ഞുകുത്തും. അത് കണക്കിന്റെ സ്വഭാവമാണ്. വൃത്തിയായും കൃത്യമായും കണക്കെഴുതുമ്പോഴാണ് ജീവിതത്തില് മനഃസമാധാനമുണ്ടാകുക. മനഃപൂര്‍വ്വം തെറ്റിച്ചെഴുതിയാല് ജീവിതത്തിന്റെ ഗതി തെറ്റും. എല്ലാ കണക്കുകളും ശരിയുത്തരമായിരിക്കണം അവസാനിപ്പിക്കേണ്ടത്. ചോദ്യചിഹ്നങ്ങളോ ആശ്ചര്യ ചിഹ്നങ്ങളോ സംശയങ്ങളോ ഉണ്ടാകരുത്. ശാന്തമായ മനസ്സിന് മാത്രമേ കൃത്യമായ കണക്കെഴുതാന് കഴിയൂ. അതുകൊണ്ട് ഒന്ന് രണ്ടു ദിവസം ലീവെടുത്ത് വീട്ടില് ഇരുന്ന് കണക്കൊക്കെ ശരിയാക്കിയിട്ട് വാ..."\nവീട്ടില് ഇരുന്ന് പല പ്രാവശ്യം കണക്കുകള് മാറ്റിയും തിരുത്തിയും എഴുതി. കണക്ക് പുസ്തകവുമായി വീണ്ടും മുതലാളിയുടെ ഓഫീസ് മുറിയിലേക്ക് കയറി. കണക്കിനകത്തെ കള്ളക്കളികള് എത്ര പെട്ടെന്നാണ് മുതലാളി പിടിച്ചതെന്നറിയ്‌വോ... ചുകന്ന വൃത്തങ്ങള് അനവധി വരച്ചു.\n"എന്താടാ ഇത്. നീയെന്നെ പറ്റിക്കുകയാ... ചോറ് തന്ന കൈക്ക് തന്നെയാ കടിച്ചത്"\nകണക്ക് പുസ്തകം ഹബീബിനു നേരെ എറിഞ്ഞു. കണക്ക് പുസ്തകവും കണക്ക് അക്കങ്ങളും നിലത്തുനിന്നും വാരിയെടുക്കുമ്പോള് കരച്ചില് വന്നു.\nകണക്കെഴുത്തുകാരന് കണക്കിന്റെ കുറുക്കുവഴികള് കണ്ടെത്തണം. തെറ്റിച്ചെഴുതിയ കണക്കുകള് മുതലാളിക്ക് ശരിയായ കണക്കുകളാണെന്ന് തോന്നണം. തോന്നിക്കണം. അതാണ് മിടുക്ക്. അതിന് സൂത്രവാക്യങ്ങള് അറിയണം; പഠിക്കണം, എല്ലാ സൂത്രവാക്യങ്ങളും വഴികളാണ്. വഴിതെറ്റിയാല് കണക്ക് തെറ്റും.\nവഴി തെറ്റിയപ്പോഴാണ് ഗോവിന്ദന് മാഷ് കഴുത്തിന് പിടിച്ചത്. ഗോവിന്ദന് മാഷ് വീട്ടു കണക്ക് തരും. കണക്കിന്റെ വഴികളറിയാത്തവന് വീട്ട് കണക്ക് ചെയ്യാനാവില്ല. ഉത്തരം കിട്ടില്ല. കിട്ടിയ ഉത്തരം തെറ്റായിരിക്കും.\nഅതുകൊണ്ട് ചങ്ങാതിയുടെ പുസ്തകം നോക്കി പകര്‍ത്തിയെഴുതും. ചുകന്ന മഷിയില് പത്തില് പത്ത് മാര്‍ക്ക് കിട്ടും.\nകണക്ക് തെറ്റിച്ചഴുതി. അതേപടി പകര്‍ത്തിയ കണക്ക് മാഷിനെ കാണിച്ചു.\nഹബീബീന്റെ കഴുത്ത് പിടിച്ച്, ഗോവിന്ദന് മാഷ് ചോദിച്ചു. അപ്പോള് തല കുമ്പിട്ട് ചങ്ങാതി ചിരിക്കുന്നത് കണ്ടു.\nഅതിന് ശേഷം ഓരോ കണക്കും ഹബീബിന് കഴുത്ത് പിടിക്കലാണ്. പിന്നെ കണക്കഴുതാന് സ്കൂളിലേക്ക് പോയില്ല. പുസ്തകക്കെട്ടുകള് നിലത്തുവെച്ച് പുഴ വക്കത്തിരിക്കും. സ്കൂള് സമയം കഴിഞ്ഞാല് വീട്ടിലേക്ക് നടക്കും.\nഇനി പഠിച്ചിട്ട് വലിയ കാര്യമില്ലായെന്ന് മനസ്സിലാക്കിയ ഹബീബിന്റെ ഉപ്പ അവനേയും കൂട്ടി ഹാജിക്കയുടെ ഓഫീസിന്റെ പടി കയറി. ഹാജിക്കോട് ഉപ്പ കാര്യം പറഞ്ഞു.\n"അതിനെന്താ അവന് ഇവിടെ നില്‍ക്കട്ടെ. എനിക്കൊരു സഹായവുമാകും."\nഅങ്ങനെയാണ് സിദ്ധിഖ് ഹാജിയുടെ സെയില്‍സ് എക്സിക്യൂട്ടീവായി ഹബീബ്, മാറുന്നത്. മൊത്തക്കച്ചവടക്കാരനാണ് ഹാജീക്ക. ഹോള്‍സെയ്‌ല്, റീട്ടെയ്‌ല് കടകളില് സാധനങ്ങള് എത്തിച്ചുകൊടുക്കുകയെന്നതാണ് ഹബീബിന്റെ പണി. വലിയ വണ്ടിയുണ്ട് അതിന് ഡ്രൈവറുണ്ട്. അച്ചാര്, മസാലപ്പൊടികള് വണ്ടിയില് കയറ്റിയ ശേഷം ഹബീബും കയറും. ഓരോ കടകളിലും ആവശ്യമുള്ള സാധനങ്ങള് നല്‍കി ബില്ല് കൊടുക്കും. അവര് തരുന്ന പണം വരവ് വെക്കണം.\nആഴ്ചക്കൊരു ദിവസം മുതലാളിയുടെ ഓഫീസിലാണ് പണി. ഒരാഴ്ച മുഴുവന് കിട്ടിയ പണവും കണക്കും മുതലാളിക്ക് നല്‍കണം. കണക്കുകള് ഒന്നോടിച്ച് നോക്കും അത്രതന്നെ. അങ്ങനെ വര്‍ഷങ്ങളോളം പണിയെടുത്ത ഹബീബ് മുതലാളിയുടെ വിശ്വസ്തനായി.\n"നിങ്ങള് ശ്രദ്ധിക്കണം. ആരാന്റെ പൈസയാ"\nനോട്ടുകെട്ടുകള് അലമാരയില് അടുക്കിവെക്കുമ്പോള് വേവലാതിയോടെ അവള് പറയുമ്പോള് ഹബീബിന് ചിരിവരും.\n"ആരെങ്കിലും കട്ട് കൊണ്ടുപോയാലും നിങ്ങള് എടുത്തുവെന്നാണ് മുതലാളി പറയുക"\nഒരു ദിവസം അയല്‍പക്കത്തെ ഖാദര്‍ക്ക വീട്ടില് വന്നു. മകളുടെ കല്യാണമാണ് ഞായറാഴ്ച. സ്ത്രീധനത്തുക ഇന്ന് കൊടുക്കണം. ബാങ്ക് അവധിയാണ്. നാളെ ബാങ്കില് നിന്നും എടുത്ത് പണം തരാം. ഒരു ലക്ഷം രൂപ കടം വേണം. അല്ലെങ്കില് ചെക്ക് തരാം"\nപ്രശ്നമൊന്നുമില്ല. തിങ്കളാഴ്ചയാണ് കണക്കുകൂട്ടി പണം മുതലാളിക്ക് നല്‍കേണ്ടത്. ഇനിയും ദിവസങ്ങള് ബാക്കിയുണ്ട് വെറുതെ കിടക്കുന്ന പണം ആര്‍ക്കെങ്കിലും ഉപകാരമാകട്ടെ.\nഅങ്ങനെ ഒരു ലക്ഷം രൂപ ഖാദര്‍ക്കാക്ക് കടം കൊടുത്തു. ശനിയാഴ്ചയും ഞായറാഴ്ചയും കഴിഞ്ഞു. ഖാദര്‍ക്ക പണം മടക്കി തന്നിട്ടില്ല. കണക്ക് കൊടുക്കേണ്ട ദിവസമായി. ഖാദര്‍ക്കയോട് ചോദിച്ചപ്പോള് വിചാരിച്ചത് പോലെ പണം കിട്ടിയില്ലായെന്ന് ഒന്ന് രണ്ട് ദിവസം കൊണ്ട് തരാമെന്നും പറഞ്ഞു.\n"ഇന്ന് കണക്ക് കൊടുക്കേണ്ട ദിവസമാണ്"\n"അതിനെന്താ... ഒന്ന് രണ്ട് കലക്ഷന് കിട്ടിയിട്ടില്ലായെന്ന് പറഞ്ഞാല് മതി. ആരറിയാന്. അടുത്ത ആഴ്ച കൊടുക്കാമല്ലോ..."\nഎത്ര ലളിതമായിട്ടാണ് ഖാദര്‍ക്ക പറഞ്ഞത്. ചങ്കിടിക്കുന്നുണ്ട്. തെറ്റാണ് ഒരഞ്ചു പൈസ ആരുടേയും ഇതുവരെ എടുത്തിട്ടില്ല. കളവ് പറയാതെ രക്ഷയില്ല. അടുത്താഴ്ച ഖാദര്‍ക്ക തന്നാല് ഒപ്പിച്ച് കൊടുക്കണം.\nമുതലാളിക്ക് കണക്ക് കൊടുത്തപ്പോള് വിറച്ചു.\nവേറെ ഒന്നും മുതലാളി ചോദിക്കാത്തത് ഭാഗ്യം. ആരൊക്കെയോ പുറത്ത് കാത്തുനില്‍ക്കുന്നുണ്ട്. മുതലാളിക്കും ധൃതിയുണ്ട്.\nഒരാഴ്ച കഴിഞ്ഞിട്ടും ഖാദര്‍ക്ക പണം തന്നില്ല. ഇന്ന് നാളെയെന്ന് പറഞ്ഞ് ഉരുട്ടിക്കളിച്ചു. എങ്ങനെ പറഞ്ഞിട്ടും ഖാദര്‍ക്ക കുലുങ്ങിയില്ല.\nഒരു ദിവസം ഖാദര്‍ക്ക ബോംബയ്ക്ക് പോയി.\nവീട്ടുകാരിയോട് ചോദിച്ചപ്പോള് കൈമലര്‍ത്തി.\n"ഞങ്ങളോട് ചോദിച്ചിട്ടൊന്നുമല്ലല്ലോ പണം കടം കൊടുത്തത്. ഇതൊന്നും ഇവിടെ പറയേണ്ട" വീട്ടകാര് വാതില് അടച്ചു.\nഎല്ലാ കണക്കുകളും എടുത്ത് കൊണ്ടുവരാന് മുതലാളി പറഞ്ഞു. സാധനങ്ങള് കൊടുക്കുന്ന കടക്കാരെ ഫോണ് വിളിച്ച് കാര്യങ്ങള് ഉറപ്പുവരുത്തി. ഡ്രൈവറെ വിസ്തരിച്ചു. വേറൊരാളെ പകരക്കാരനാക്കി.\nഅന്ന് മുതലാളിയും ചങ്ങാതിമാരും പോലീസുകാരനും ഓഫീസിലുണ്ടായിരുന്നു.\nഅവര് കണക്കുകൂട്ടി. പത്ത്ലക്ഷം രൂപ കുറവുണ്ടെന്ന് ഒരേ സ്വരത്തില് പറഞ്ഞു.\nഇല്ല. ഒരു ലക്ഷം ഖാദര്‍ക്കാക്ക് സഹായിച്ചതാണ്. അയാള് നാട് വിട്ടു. എങ്ങനെയങ്കിലും തിരിച്ചു തരാം. പത്ത് ലക്ഷമൊന്നും ഞാന് എടുത്തിട്ടില്ല.\n"എന്നാല് കൂട്ടി കാണിക്ക്"\nഎത്ര കൂട്ടിയിട്ടും കണക്ക് ശരിയാകുന്നില്ല. കണക്കിനകത്ത് അവര് എന്തൊക്കെയോ തിരുകി കയറ്റിയിട്ടുണ്ട്.\nഅവര് കാണിച്ചയിടത്തൊക്കെ ഒപ്പിട്ട് കൊടുത്തു. വെറെ വഴി ഇല്ല. അല്ലെങ്കില് പോലീസ് സ്റ്റേഷന്, ജയില് എന്നൊക്കെ പറഞ്ഞ് പേടിപ്പിച്ചു.\n"തരാനുള്ള പൈസ മുഴുവന് നാളെ തരണം. അല്ലെങ്കിലിവിടെ ജീവിക്കാനാവില്ല."\nജീവിതകാലം മുഴുവന് പണിയെടുത്താലും പത്ത്ലക്ഷം രൂപ കൊടുക്കാനാവില്ല.\nതല കുനിച്ചിട്ടാണ് വീട്ടിലേക്ക് കയറിയത്. അവളോട് കാര്യം പറഞ്ഞു. അവള് പൊട്ടിക്കരയുകയാണ്. എന്ത് പറഞ്ഞിട്ടാണ് സമാധാനിപ്പിക്കുക. തിരിച്ചു കൊടുക്കാന് കാശില്ല. ഒരു തരി സ്വര്‍ണ്ണം പോലുമില്ല. മൂന്ന് പിഞ്ചുമക്കള്. ഒന്നുമറിയാതെ അവര് ഉറങ്ങുന്നതും നോക്കി കട്ടിലില് ഇരുന്നു. എല്ലാവരും ഉറങ്ങുമ്പോഴാണ് കിട്ടിയ വസ്ത്രങ്ങളൊക്കെ എടുത്ത് ബാഗിലിട്ട് വീട് വിട്ടിറങ്ങിയത്. ഒളിച്ചോടുകയായിരുന്നു. എവിടെയാണെന്നറിയില്ല. വേറെ വഴി ഇല്ല.\nതീവണ്ടിയില് കയറി. ടിക്കറ്റൊന്നും എടുത്തില്ല. എന്തിന്? ദിക്കറിയാത്ത യാത്ര... എവിടെയോ ഇറങ്ങി. സ്ഥലപ്പേര് പോലും നോക്കിയില്ല. സ്ഥലപ്പേരുകള് എത്തിച്ചേരലിന്റെ അടയാളമാണ്. ഇനി സ്ഥലത്തിന്റെ ആവശ്യമില്ല. ആരും കാണാതെ, ആരും അറിയാതെ ജോലി ചെയ്ത് ജീവിക്കണം. മകളുടെയും ഭാര്യയുടെയും കാര്യം ഓര്‍ത്തപ്പോള് നെഞ്ച് പിടച്ചു.\nഹാജീക്കയുടെ പണം കട്ട കള്ളന്. മക്കളുടെയും അവളുടെയും തലയില് നിന്നും ആ പേര് ഇനി മായ്ക്കാനാവില്ല. ഹാജീക്കയുടെ പണം മുക്കിയ ഹബീബിന്റെ ഓളും മക്കളുമല്ലേ അത്? നെഞ്ച് കത്തിപ്പോയി. അവരുടെ ജീവിതകാലം മുഴുവന് ആ വിളിപേര് പിന്തുടരും. എന്നെ മക്കള് വെറുക്കും. അവളും വെറുക്കും. വെറുക്കപ്പെട്ടവനായി മാറും. ഹറാം പിറന്നവന് എന്റെ മകനല്ലെന്ന് ഉപ്പ പറയും. ഹോ.. എന്തൊരു നെഗളിപ്പാ... അനിയന്മാരും ഏട്ടന്മാരും കളിയാക്കി ചിരിക്കും.\nഅറിയുന്നവരൊക്കെ മൂക്കത്ത് വിരല് വെക്കും.\n"ഹബീബ് അങ്ങനെ ചെയ്‌വോ"\n"ചക്കരക്കുടം കണ്ടാല് ആരാ കയ്യിടാത്തത്"\nതളര്‍ന്നു പോയി. തല ചുറ്റുന്നുണ്ട്. ഇനി ഒരടി നടക്കാനാവില്ല.\n"ഹേയ് ഹാജീക്ക കളവ് പറയില്ല"\nആരോ പിറകില് നിന്നും വിളിക്കുന്നുണ്ട്.\nചുമലില് തൊട്ട് ചോദിക്കുന്നു.\n"നിന്റെ മുതലാളി പറഞ്ഞ കാര്യങ്ങളൊക്കെ ശരിയാണോ..."\nആരും ഇല്ല പിറകില്. തോന്നുന്നതാണ്. പേടിച്ചിട്ടാണ്.\nപിടിക്കപ്പെടുന്നതിന് മുമ്പ് ഇവിടെ നിന്നും രക്ഷപ്പെടണം. തിരിച്ചറിയാത്ത ഒരിടത്തേക്കായിരിക്കണം യാത്ര. രാത്രിവണ്ടിക്ക് കയറണം.\nചുറ്റുപാടുമുള്ളവരൊക്കെ തുറിച്ചു നോക്കുന്നുണ്ട്.\nഅപരിചിതരായ ഇവരൊക്കെ എങ്ങനെയാണ് കാര്യങ്ങള് അറിഞ്ഞത്. പത്രത്തില് ഫോട്ടോ വന്നിട്ടുണ്ടാകുമോ?\n"കള്ളന്... കള്ളന്" ആരോ വിളിച്ചു പറയുന്നത് കേട്ടു.\nആള്‍ക്കാരൊക്കെ ആര്‍ത്ത് വിളിച്ച് പിറകില് നിന്നും ഓടി വരികയാണ്\nതിരിഞ്ഞുനോക്കാതെ ഹബീബ് ഓടി.\nപിറകില് മുതലാളിയുടെ ചങ്ങാതിമാരും നാട്ടുകാരും പോലീസുകാരും ഉപ്പയും അനിയന്മാരും ഏട്ടന്മാരും ഖാദര്‍ക്കയുടെയും ഒച്ച കേള്‍ക്കുന്നുണ്ട്.\nപത്ത് ലക്ഷം കട്ടവനാണവന്... പിടിക്ക്..\nതിരിഞ്ഞുനോക്കാതെ ഹബീബ് ഓടുകയാണ്.\nഓടാന് കഴിയാതെ, കാലുകള് തളര്‍ന്ന്, കിതപ്പോടെ മണ്ണിലേക്ക് അവന് വീണു ചുറ്റുപാടുകളില് നിന്നും വിജയികളുടെ ആര്‍പ്പുവിളി കേള്‍ക്കും.\nPrevious story: മൃണാള് വെറും ഗവേഷകയല്ല\nNext story: മറവി


അവസാനം ആതിര ആ വാര്‍ത്ത അറിഞ്ഞു; ചേതനയറ്റ നിതിനെ കാണാൻ വീൽചെയറിൽ മോര്‍ച്ചറിക്കരികിലേക്ക് | nidhin s deadbody reach kozhikkode\nഅവസാനം ആതിര ആ വാര്‍ത്ത അറിഞ്ഞു; ചേതനയറ്റ നിതിനെ കാണാൻ വീൽചെയറിൽ മോര്‍ച്ചറിക്കരികിലേക്ക്\nKozhikode, First Published 10, Jun 2020, 10:30 AM\nഡോക്ടര്‍മാരുടെ സംഘം ഐസിയുവിൽ എത്തിയാണ് നിതിന്‍റെ വിയോഗ വാര്‍ത്ത ആതിരയെ അറിയിച്ചത്\nകോഴിക്കോട്: ഒരു നാടിനെയാകെ കണ്ണീരിലാഴ്ത്തിയ ആ ദുഖ വാര്‍ത്ത ഒടുവിൽ ആതിര അറിഞ്ഞു. പ്രസവ ശേഷം കോഴിക്കോട്ടെ സ്വകാര്യ ആശുപത്രിയിൽ കഴിയുന്ന ആതിരയെ ഡോക്ടര്‍മാരുടെ സംഘം ഐസിയുവിൽ എത്തിയാണ് നിതിന്‍റെ വിയോഗ വാര്‍ത്ത അറിയിച്ചത്. നിതിനെ അവസാനമായി ഒന്ന് കാണണമെന്ന് ആതിര ആവശ്യപ്പെട്ടു. വീൽചെയറിൽ ആതിരയെ മോര്‍ച്ചറിക്ക് സമീപം എത്തിച്ച് മൃതദേഹം കാണിക്കാനാണ് ബന്ധുക്കളും ആശുപത്രി അധികൃതരും ചേര്‍ന്ന് സൗകര്യം ഒരുക്കിയിരുന്നത്.\nകൊവിഡ് കാലത്ത് ഗൾഫിൽ കുടുങ്ങിയ ഗര്‍ഭിണികളെ നാട്ടിലെത്തിക്കാൻ നടത്തിയ നിയമ പോരാട്ടത്തിലൂടെയാണ് ആതിരയും നിതിനും വാര്‍ത്തകളിൽ ഇടം നേടുന്നത്. ആദ്യ വിമാനത്തിൽ തന്നെ ആതിര നാട്ടിലെത്തുകയും ചെയ്തു. അതിനിടെയാണ് നിതിന്‍റെ നിതിന്റെ അപ്രതീക്ഷിത വിയോഗ വാര്‍ത്ത എത്തുന്നത്. നിതിന്‍റെ മരണം അറിയിക്കാതെയാണ് ആതിരയെ ആശുപത്രിയിലാക്കിയത്. ഇന്നലെ ഉച്ചക്ക് പെൺകുഞ്ഞിന് ജൻമം നൽകിയ ആതിരയെ പുറത്ത് നടക്കുന്ന വാര്‍ത്തകൾ അറിയാക്കാതെ ബന്ധുക്കളും ആശുപത്രി അധികൃതരും കരുതലെടുത്തിരുന്നു. ഫോണോ ടിവിയോ എല്ലാം ഒഴിവാക്കിയാണ് ബന്ധുക്കൾ ആതിരയെ സംരക്ഷിച്ചത്.\nമോര്‍ച്ചറിക്ക് സമീപത്ത് ആംബുലൻസ് എത്തിച്ചാണ് ആതിരക്ക് നിതിനെ കാണാൻ അവസരം ഒരുക്കിയത്. രാവിലെ ഡോക്ടര്‍മാരുടെ സംഘം ആതിരയെ നിതിന്‍റെ മരണ വിവരം അറിയിച്ചത്. ആദ്യം ജീവനില്ലാതെ നിതിനെ കാണേണ്ടെന്ന് പറഞ്ഞ ആതിര പിന്നീട് ഒരു നോക്ക് കണ്ടാൽ മതിയെന്ന് അറിയിക്കുകയായിരുന്നു .ഇതനുസരിച്ചാണ് ആശുപത്രിക്ക് സമീപം അവസാന കൂടിക്കാഴ്ച്ചക്കുള്ള സൗകര്യം ഒരുക്കിയത്.\nരാവിലെയാണ് നിധിന്‍റെ മൃതദേഹം കൊച്ചിയിലെത്തിച്ചത്. നെടുമ്പാശ്ശേരി എയര്‍പോര്‍ട്ടിൽ നിന്ന് റോഡ് മാര്‍ഗ്ഗമാണ് കോഴിക്കോട്ടേക്ക് എത്തിച്ചത്. ആദ്യം ആതിരയെ കാണിക്കാൻ ആശുപത്രിൽ എത്തിക്കുകയായിരുന്നു. പ്രസവശേഷം ആശുപത്രിയിൽ കഴിയുന്ന ഭാര്യ ആതിരയെ കാണിച്ചതിനു ശേഷം പേരാമ്പ്രയിലെ കൊണ്ടുപോകാനാണ് തീരുമാനം. വൈകീട്ടാണ് സംസ്കാര ചടങ്ങുകൾ തീരുമാനിച്ചിട്ടുള്ളത്.\nനാട്ടിലും വീട്ടിലും എല്ലാം ഏറെ പ്രിയപ്പെട്ടവനായിരുന്നു നിതിൻ. ആതിരയുടെ പ്രസവത്തിന് നാട്ടിലെത്തുമെന്ന് ബന്ധുക്കളോടും സുഹൃത്തുക്കളോടും എല്ലാം നിതിൻ പറ‍ഞ്ഞിരുന്നു. വിയോഗ വാര്‍ത്ത വലിയ ആഘാതമായി നാടിനും. ഒട്ടേറെ പേരാണ് പേരാമ്പ്രയിലെ വീടിന് പരിസരത്ത് രാവിലെ മുതൽ എത്തിയിട്ടുള്ളത്.\nതുടര്‍ന്ന് വായിക്കാം: നിധിൻ മരിച്ചതറിയാതെ ആതിര പ്രസവിച്ചു; അച്ഛന്റെ നോവോർമ്മകളിലേക്ക് പെൺകുഞ്ഞ്.....\nAlso Read: ഒപ്പമുള്ളവര്‍ക്കായി മാത്രം ജീവിച്ച നിധിന്റെ വേര്‍പാട് വിശ്വസിക്കാനാവാതെ പ്രവാസികള്\nഏഴ് മാസം ഗര്‍ഭിണിയായിരുന്ന ആതിരയ്ക്ക് ബന്ധുക്കളുടെ പരിചരണം ലഭിക്കുന്നതിനായാണ് നാട്ടിലേക്ക് പോകുന്നതെന്ന് അന്ന് നിതിന് പറഞ്ഞിരുന്നു. പ്രത്യേക വിമാന സര്‍വീസ് ആരംഭിച്ചപ്പോള് ആദ്യ വിമാനത്തില് തന്നെ ആതിരയ്ക്ക് നാട്ടിലേക്ക് പോകാനുള്ള അവസരം ലഭിച്ചു. അന്ന് ഭാര്യയ്ക്കൊപ്പം നാട്ടില് പോകാന് നിതിനും അനുമതി ലഭിച്ചിരുന്നെങ്കിലും അത് മറ്റൊരാള്‍ക്ക് നല്‍കുകയായിരുന്നു അദ്ദേഹം ചെയ്തത്.\nAlso Read: ആതിര നാട്ടിലേക്ക് മടങ്ങി, നിധിന് മരണത്തിലേക്കും; പ്രവാസി മലയാളി സമൂഹത്തിന് നൊമ്പരമായി യുവാവിന്‍റെ മരണം\nസുപ്രീം കോടതിയെ സമീപിച്ച് അനുകൂല ഇടപെടലുണ്ടാക്കിയതിനുള്ള നന്ദി സൂചകമായി ഷാഫി പറമ്പിൽ എം.എൽ.എ ആതിരക്ക് വിമാന ടിക്കറ്റ് സംഭാവന ചെയ്തിരുന്നു. എന്നാൽ ടിക്കറ്റ് വാങ്ങാനുള്ള പണം ഉണ്ടെന്ന് വ്യക്തമാക്കിയ ആതിരയും നിതിനും പകരം രണ്ടു പേർക്ക് ടിക്കറ്റ് സമ്മാനിക്കുകയും ചെയ്തു. അച്ഛനാകാന് പോകുന്ന സന്തോഷത്തോടെ സാമൂഹിക പ്രവര്‍ത്തനങ്ങളില് മുഴുകിയിരിക്കുന്നതിനിടെയാണ് 28കാരനായ അദ്ദേഹത്തെ അപ്രതീക്ഷിതമായി മരണം തേടിയെത്തിയത്.\nLast Updated 10, Jun 2020, 11:13 AM\nnidhin s deadbody\nആതിര ആ വാര്‍ത്ത\nനിധിനെ കാണാൻ ആതിര


എഴുത്തുകാരനും നടനുമായ മാടമ്പ് കുഞ്ഞുകുട്ടൻ അന്തരിച്ചു – Trueline News\nഎഴുത്തുകാരനും നടനുമായ മാടമ്പ് കുഞ്ഞുകുട്ടൻ അന്തരിച്ചു. 81 വയസായിരുന്നു. കോവിഡ് ചികിത്സയിലിരിക്കെ തൃശൂരിലെ സ്വകാര്യ ആശുപത്രിയിലായിരുന്നു അന്ത്യം. പ്രശസ്തനായ മലയാള സാഹിത്യകാരനും തിരക്കഥാകൃത്തും അഭിനേതാവുമാണ് മാടമ്പ് കുഞ്ഞുകുട്ടൻ എന്ന പേരിൽ അറിയപ്പെടുന്ന മാടമ്പ് ശങ്കരൻ നമ്പൂതിരി. 1941ൽ തൃശ്ശൂർ ജില്ലയിലെ കിരാലൂരിലാണ് ജനനം.\nചലച്ചിത്ര സംവിധായകൻ ജയരാജ് സംവിധാനം ചെയ്ത കരുണം എന്ന ചിത്രത്തിന്റെ തിരക്കഥയ്ക്ക് 2000ൽ മികച്ച തിരക്കഥാകൃത്തിനുള്ള ദേശീയ ചലച്ചിത്ര പുരസ്‌കാരം ലഭിച്ചു. 2001ൽ ബിജെപി ടിക്കറ്റിൽ കൊടുങ്ങല്ലൂർ മണ്ഡലത്തിൽനിന്ന് നിയമസഭയിലേക്ക് മത്സരിച്ചു പരാജയപ്പെട്ടു. അശ്വത്ഥാമാവ്, മഹാപ്രസ്ഥാനം, അവിഘ്‌നമസ്തു, ഭ്രഷ്ട്, എന്തരോ മഹാനുഭാവുലു, നിഷാദം, പാതാളം, ആര്യാവർത്തം എന്നിവ നോവലുകളാണ്.\nആനച്ചന്തം, പോത്തൻ വാവ, വടക്കുംനാഥൻ, അഗ്നിനക്ഷത്രം, കാറ്റുവന്നു വിളിച്ചപ്പോൾ, കരുണം, അഗ്നിസാക്ഷി, ചിത്രശലഭം, ദേശാടനം, ആറാംതമ്പുരാൻ, അശ്വത്ഥാമാവ് തുടങ്ങിയ ചിത്രങ്ങളിൽ നടനായി വേഷമിട്ടു. മകൾക്ക്, ഗൗരീശങ്കരം, സഫലം, കരുണം, ദേശാടനം തുടങ്ങിയ ചിത്രങ്ങളുടെ തിരക്കഥ നിർവഹിച്ചു.


ടോമിന് തച്ചങ്കരിയെ തിരിച്ചെടുക്കും\nWednesday6July 2011 7:29 pm IST\nതിരുവനന്തപുരം: അനുമതിയില്ലാതെ വിദേശയാത്ര നടത്തിയതിന്റെ പേരില് സസ്‌പെന്‍ഷനില് കഴിയുന്ന ഐ.ജി.ടോമിന് തച്ചങ്കരിയെ തിരിച്ചെടുക്കാന് സര്‍ക്കാര് തീരുമാനിച്ചു. സസ്‌പെന്‍ഷന് കാലാവധി തീരും മുറയ്ക്കു തിരിച്ചെടുക്കും. എന്.ഐ.എ, കേന്ദ്ര ആഭ്യന്തര സെക്രട്ടറി, ചീഫ് സെക്രട്ടറി എന്നിവരടങ്ങിയ സമിതിയുടെ ശുപാര്‍ശ പ്രകാരമാണ് സര്‍ക്കാര് ഈ തീരുമാനം കൈക്കൊണ്ടതെന്നും മുഖ്യമന്ത്രി ഉമ്മന്‍ചാണ്ടി വിശദീകരിച്ചു. ജൂലായ് പത്തിനാണ് തച്ചങ്കരിയുടെ സസ്‌പെന്‍ഷന് കാലാവധി അവസാനിക്കുന്നത്. എന്നാല് തച്ചങ്കരിക്കെതിരായി ഇപ്പോള് നടന്നു കൊണ്ടിരിക്കുന്ന കേസും, അന്വേഷണങ്ങളും തുടരുമെന്ന് മന്ത്രിസഭായോഗ തീരുമാനങ്ങള് വിശദീകരിക്കവെ മുഖ്യമന്ത്രി വ്യക്തമാക്കി. പ്രതിപക്ഷ നേതാവ് വി.എസ്.അച്യുതാനന്ദന് തച്ചങ്കരിയെ തിരിച്ചെടുക്കരുതെന്ന് ആവശ്യപ്പെട്ട് കത്തു നല്‍കിയിരുന്ന കാര്യം ചൂണ്ടിക്കാട്ടിയപ്പോള്, മുഖ്യമന്ത്രിയായിരുന്ന കാലത്ത് വി.എസ്. നിയമത്തിനുള്ളില് നിന്നാണ് പ്രവര്‍ത്തിച്ചതെന്നും, ഇപ്പോഴും അങ്ങനെ തന്നെയാണെന്ന് ഉമ്മന്‍ചാണ്ടി മറുപടി നല്‍കി.\nതച്ചങ്കരിയെ മാര്‍ക്കറ്റ് ഫെഡ് എം.ഡിയായി നിയമിച്ചു\nതച്ചങ്കരിയെ പ്രോസിക്യൂട്ട് ചെയ്യാന് അനുമതിയുണ്ടോന്ന് അറിയിക്കാന് കോടതി നിര്‍ദ്ദേശം\nതച്ചങ്കരിയെ പുറത്താക്കാന് എന്തിന് വൈകണം?\nതച്ചങ്കരി സ്ഥാനം ഒഴിയുന്നതിനു മുന്‍പു അടുപ്പക്കാരെ സ്ഥലം മാറ്റി\nതച്ചങ്കരിയെ പിരിച്ചുവിടണമെന്ന ഡിജിപിയുടെ നിര്‍ദ്ദേശം അവഗണിച്ചു


Oct 27, 2020, 12:29 am IST\nന്യൂഡല്‍ഹി: ആഗോള തലത്തില് പാകിസ്താന് സാമ്പത്തിക തിരിച്ചടി നല്‍കി ഇന്ത്യ. ബസ്മതി അരിക്ക് ഭൗമ സൂചികാ പദവി കിട്ടുന്നതിനുള്ള നീക്കമാണ് ഇന്ത്യ നടത്തുന്നത്. ഇതിനായി യൂറോപ്യന് യൂണിനെ സമീപിച്ചിരുക്കുകയാണ് ഇന്ത്യ.\nബസ്മതി അരിയുടെ ജന്‍മദേശം ഇന്ത്യയിലാണെന്ന് സെപ്റ്റംബറില് യൂറോപ്യന് യൂണിയനില് സമര്‍പ്പിച്ച അപേക്ഷയില് ഇന്ത്യ വ്യക്തമാക്കിയിരുന്നു. ഇന്ത്യന് ഉപഭൂഖണ്ഡത്തിലെ പ്രത്യേക പ്രദേശത്ത് ഉല്‍പാദിപ്പിക്കപ്പെടുന്ന സുഗന്ധമുള്ള പ്രത്യേക തരം അരിയാണ് ബസ്മതി. ഉത്തരേന്ത്യയില് ഹിമാലയന് താഴ്‌വരയില് ഉള്‍പ്പെടുന്ന ഗംഗ സമതലത്തിന്റെ ഭാഗമാണ് ഈ പ്രദേശമെന്നും യൂറോപ്യന് യൂണിയന് നല്‍കിയ അപേക്ഷയില് പറയുന്നു. പഞ്ചാബ്, ഹരിയാന, ഡല്‍ഹി, ഹിമാചല് പ്രദേശ്, ഉത്തരാഖണ്ഡ്, ഉത്തര്‍പ്രദേശ്, ജമ്മു കശ്മീര് എന്നീ സംസ്ഥാനങ്ങളില് ഈ നെല്ലിനം കൃഷിചെയ്യുന്നുണ്ടെന്നും ഇന്ത്യ അപേക്ഷയില് വ്യക്തമാക്കിയിട്ടുണ്ട്.\nഇന്ത്യയുടെ അപേക്ഷ അംഗീകരിച്ച് ബസ്മതി അരിക്ക് ഭൗമ സൂചിക പദവി ലഭിച്ചാല് അത് പാകിസ്താന് വലിയ തിരിച്ചടിയാകും. യൂറോപ്യന് യൂണിയനില് ഉള്‍പ്പെടെയുള്ള രാജ്യങ്ങളിലേക്ക് പാകിസ്താനും നിലവില് ബസ്മതി കയറ്റി അയക്കുന്നുണ്ട്. ഈ വര്‍ഷം മാര്‍ച്ചില് ഭൗമ സൂചിക നിയമം പാകിസ്താന് പാര്‍ലമെന്റ് പാസാക്കിയിരുന്നുവെങ്കിലും അത് ഇതുവരെ നടപ്പിലാക്കിയിരുന്നില്ല. അതിനാല് യൂണിയനില് എതിര്‍പ്പ് അറിയിക്കാന് പാകിസ്താന് സാങ്കേതിക തടസങ്ങളുണ്ട്. ഈ സാഹചര്യത്തിലാണ് ഇന്ത്യയുടെ നിര്‍ണ്ണായക നീക്കം.


ഭ്രമണപഥത്തിൽ ‘മഞ്ചം’ തീർക്കാൻ ഐഎസ‌്ആർഒ; പരീക്ഷണം നാളെ | Technology | Deshabhimani | Wednesday Jan 23, 2019\nദിലീപ‌് മലയാലപ്പുഴUpdated: Wednesday Jan 23, 2019\nതിരുവനന്തപുരം> ഭ്രമണപഥത്തിൽ പരീക്ഷണങ്ങൾക്കായി താൽക്കാലിക ‘മഞ്ചം’ തീർക്കാൻ ഐഎസ‌്ആർഒ. റോക്കറ്റിന്റെ അവശിഷ‌്ടങ്ങളെ ബഹിരാകാശത്ത‌് ഉപയോഗപ്പെടുത്തുന്ന ആദ്യ സാങ്കേതിക ക്ഷമതാ പരിശോധന വ്യാഴാഴ‌്ച നടക്കും. പിഎസ‌്എൽവി സി–44 വിക്ഷേപണത്തിലൂടെയാകുമിത‌്. ശ്രീഹരിക്കോട്ടയിലെ സതീഷ‌്ധവാൻ സ‌്പേയ‌്സ‌് സെന്റെറിൽ നിന്നാണ‌് വിക്ഷേപണം.\nഒന്നാമത്തെ വിക്ഷേപ്ണത്തറയിൽ നിന്ന‌് രാത്രി പന്ത്രണ്ടിന‌് രണ്ട‌് ഉപഗ്രഹങ്ങളുമായി പിഎസ‌്എൽവി റോക്കറ്റ‌് കുതിക്കും. സൈനിക ആവശ്യത്തിനുള്ള മൈക്രോസാറ്റ‌്–-ആർ, പരീക്ഷണ ഉപഗ്രഹമായ കലാംസാറ്റ‌് എന്നിവയാണിവ. വിക്ഷേപണത്തിന്റെ പതിനാലാം മിനിട്ടിൽ മൈക്രോസാറ്റ‌് റോക്കറ്റിൽ നിന്ന‌് വേർപെട്ട‌് ലക്ഷ്യത്തിലെത്തും. തുടർന്ന‌് റോക്കറ്റിന്റ നാലാം ഘട്ടം(പിഎസ‌്–-4) പരീക്ഷണതട്ടകമായി മാറും. 450 കിലോമീറററിനു മുകളിലുള്ള ഭ്രമണപഥത്തിലേക്ക‌് കലാംസാറ്റ‌ുമായി കുതിക്കുന്ന ഈ തട്ടകം ഉപഗ്രഹവുമായി ഭൂമിയെ ചുററും.\nവിക്ഷേപണത്തിന‌് ശേഷം ബഹിരാകാശത്ത‌് അവശേഷിക്കുന്ന ഉപഗ്രഹഭാഗങ്ങ(ബഹിരാകാശ മാലിന്യം)ളെ ഉപയോഗപ്പെടുത്തുന്ന ആദ്യ പരീക്ഷണമാണിത‌്. ഭാരംകുറഞ്ഞ ചെറിയ ഉപഗ്രഹങ്ങളെ റൊക്കറ്റ‌് ഈ ഭാഗങ്ങളിൽ നിലനിർത്തിയാണിത‌്. ഫലത്തിൽ ഉപഗ്രഹത്തിന്റെ ‘മഞ്ച’മായി റോക്കറ്റ‌് ഭാഗം മാറും. ഇതിനായി ഈ ഭാഗത്ത‌് പ്രത്യേക സാങ്കേതിക സംവിധാനങ്ങൾ ഒരുക്കിയിട്ടുണ്ട‌്. ഐഎസ‌്ആർഒ വികസിപ്പിച്ച ലിഥിയം ബാറ്ററി ഉപയോഗിച്ചാണ‌് ഇവ പ്രവർത്തിക്കുക.\nഭാവിയിൽ റോബോട്ടുകളെയടക്കം ഇത്തരത്തിൽ എത്തിച്ച‌് പരീക്ഷണം നടത്താനും ആലോചിക്കുന്നുണ്ട‌്. ഗവേഷണസ്ഥാപനങ്ങൾ, സർവകലാശാലകൾ, കോളജുകൾ തുടങ്ങിയവയെ ഇത്തരം പരീക്ഷണങ്ങളിൽ പങ്കാളികളാക്കും. സ‌്റ്റാർട്ടപ്പുകൾക്കും ഗുണകരമാകും. കുറഞ്ഞ ചെലവിൽ .ബഹിരാകാശ പരീക്ഷണങ്ങൾ നടത്തുന്നതിനുള്ള വലിയ ചുവടുവയ‌്പാകുമിതെന്ന‌് വിഎ‌സ‌്എസ‌്സി ഡയറക്ടർ ഡോ എസ‌് സോമനാഥ‌് പറഞ്ഞു.\nപുതുതായി കണ്ടെത്തിയ നക്ഷത്രങ്ങള്‍ക്ക് ഷെയ്‌ഖ് സായിദിന്റെ പേര് നല്‍കി


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: ദോഹയില് മാപ്പിളപ്പാട്ട് സെമിനാറും ഗാനമേളയും സംഘടിപ്പിക്കുന്നു.\nദോഹയില് മാപ്പിളപ്പാട്ട് സെമിനാറും ഗാനമേളയും സംഘടിപ്പിക്കുന്നു.\nദോഹ: മാപ്പിളപ്പാട്ടിന്റെ പ്രചാരം നിലനിര്‍ത്തുവാന് ദോഹയില് മാപ്പിളപ്പാട്ട് സെമിനാറും ഗാനമേളയും സംഘടിപ്പിക്കുന്നു.\nമലപ്പുറം ജില്ലാ മുസ്‌ലിം വെല്‍ഫെയര് അസോസിയേഷന് (മംവാഖ്) ആണ് സെമിനാര് സംഘടിപ്പിക്കുന്നത്.\nകേരളത്തില് സാമൂഹ്യ, സാംസ്‌കാരിക, രാഷ്ട്രീയ നവോത്ഥാനത്തില് മാപ്പിളപ്പാട്ട് വഹിച്ച പങ്ക് വലുതാണെന്ന് മംവാഖ് പ്രസിഡന്റ് യു. ഹുസൈന് മുഹമ്മദും സംഘാടക സമിതി ജനറല് കണ്‍വീനര് കെ. മുഹമ്മദ് ഈസ്സയും പത്രസമ്മേളനത്തില് പറഞ്ഞു.\n20ന് നടക്കുന്ന മാപ്പിളപ്പാട്ട് സെമിനാറില് ടി.കെ. ഹംസ എം.പി., പ്രശസ്ത മാപ്പിളപ്പാട്ട് ഗായകന് വി.എം. കുട്ടി, യതീന്ദ്രന്‍മാസ്റ്റര്, മാപ്പിള കലാ സാഹിത്യ രംഗത്തെ ഗവേഷകരായ കെ.എം. അഹമ്മദ്, ഫൈസല് എളേറ്റില്, എസ്.എ. ജമീല് എന്നിവര് വിവിധ വിഷയങ്ങളെക്കുറിച്ച് സംസാരിക്കും.\n21-നു ദോഹാ സിനിമയില് നടക്കുന്ന മാപ്പിള ഗാനമേളയില് പ്രശസ്ത ഗായകരായ മൂസ്സ എരഞ്ഞോളി, കണ്ണൂര് ഷരീഫ്, വിളയില് ഫസീല, ഐ.പി. സിദ്ദീഖ്, ബന്‍സീ റഷീദ് തുടങ്ങിയവര് പങ്കെടുക്കുമെന്ന് സംഘാടകര് അറിയിച്ചു.\nഗാനമേളയ്ക്കുള്ള പ്രവേശനം ടിക്കറ്റ് മൂലമാണ്.\nടിക്കറ്റ് വില്പന ക്വാളിറ്റി ഗ്രൂപ്പ് മാനേജിങ് ഡയറക്ടര് ഷംസുദ്ദീന് ഒലകരയ്ക്ക് നല്കി സിറ്റി എക്‌സ്‌ചേഞ്ച് ജനറല്‍മാനേജര് ഷറഫ് പി. ഹമീദ് ഉദ്ഘാടനം ചെയ്തു.ഹോട്ടല് ഷാലിമാര് പാലസില് നടന്ന പത്രസമ്മേളനത്തില് മംവാഖ് ഭാരവാഹികളായ സുഹൈല്, പി. മുഹമ്മദ് അലി, മുസ്തഫ, കെ. ഹുസൈന്, കെ. ഉസ്മാന് എന്നിവര് പങ്കെടുത്തു.\nഎഴുതിയത് Muhammed Sageer Pandarathil at 11:41:00 PM\nമാപ്പിളപ്പാട്ടിന്റെ പ്രചാരം നിലനിര്‍ത്തുവാന് ദോഹയില് മാപ്പിളപ്പാട്ട് സെമിനാറും ഗാനമേളയും സംഘടിപ്പിക്കുന്നു.


നോര്‍ക്ക: വിദേശ പ്രവാസി രജിസ്‌ട്രേഷന് 3.8 ലക്ഷം; കൂടുതലും യുഎഇ, സൗദി എന്നിവിടങ്ങളില്‍നിന്ന്\nMon Jun 21 2021 22:34:43 GMT+0530 (India Standard Time)\nമടക്കയാത്രയ്‌ക്കൊരുങ്ങുന്ന വിദേശപ്രവാസികളുടെ എണ്ണത്തില് മലപ്പുറം ജില്ലയാണ് മുന്നില്. 63,839 പേരാണ് ഇന്നുവരെ രജിസ്റ്റര് ചെയ്തത്.\nNSH1 May 2020 5:05 PM GMT\nതിരുവനന്തപുരം: കൊവിഡ് ലോക്ക് ഡൗണിനെത്തുടര്‍ന്ന് വിദേശരാജ്യങ്ങളില്‍നിന്നും ഇതരസംസ്ഥാനങ്ങളില്‍നിന്നും കേരളത്തിലേക്ക് മടങ്ങിവരുന്നതിനായി നോര്‍ക്ക ഏര്‍പ്പെടുത്തിയ സംവിധാനത്തില് രജിസ്റ്റര് ചെയ്തവരുടെ എണ്ണം മൊത്തം അഞ്ചുലക്ഷം കവിഞ്ഞു. 203 രാജ്യങ്ങളില്‍നിന്നായി 3,79,672 വിദേശ മലയാളികളും ഇതരസംസ്ഥാനങ്ങളില്‍നിന്നായി 1,20,887 പേരും ഉള്‍പ്പെടെ മൊത്തം 5,00,059 പേരാണ് രജിസ്റ്റര് ചെയ്തത്. മടക്കയാത്രയ്‌ക്കൊരുങ്ങുന്ന വിദേശപ്രവാസികളുടെ എണ്ണത്തില് മലപ്പുറം ജില്ലയാണ് മുന്നില്. 63,839 പേരാണ് ഇന്നുവരെ രജിസ്റ്റര് ചെയ്തത്.\nതൃശൂര്, കോഴിക്കോട് ജില്ലകളിലുള്ള 47,000 ലധികം പ്രവാസികള് രജിസ്റ്റര് ചെയ്തിട്ടുണ്ട്. ഇതരസംസ്ഥാന പ്രവാസി രജിസ്‌ട്രേഷനില് കണ്ണൂര് ജില്ലയില്‍നിന്ന് 15,279 പേര് രജിസ്റ്റര് ചെയ്തു. മലപ്പുറവും പാലക്കാടുമാണ് തൊട്ടുപിന്നില്. മടങ്ങിവരുന്നതിന് ഏറ്റവും കൂടുതല് പ്രവാസികള് രജിസ്റ്റര് ചെയ്തിട്ടുള്ളത് യുഎഇ, സൗദി അറേബ്യ എന്നിവിടങ്ങളില്‍നിന്നാണ്. കര്‍ണാടക, തമിഴ്‌നാട് മഹാരാഷ്ട്ര എന്നിവിടങ്ങളില്‍നിന്നാണ് കൂടുതല് ഇതരസംസ്ഥാന പ്രവാസികള് രജിസ്റ്റര് ചെയ്തിട്ടുള്ളത്.\nമടങ്ങിവരാന് ആഗ്രഹിക്കുന്ന വിദേശപ്രവാസികളുടെ ജില്ല തിരിച്ചുള്ള കണക്ക്\nഇതരസംസ്ഥാന പ്രവാസികളുടെ ജില്ല തിരിച്ചുള്ള കണക്ക്\nNORKA Foreign nationals register for 3.8 lakh Mostly from UAE and Saudi Arabia


കോവിഡ് മരണം: മാര്‍ഗ്ഗനിര്‍ദ്ദേശങ്ങള് ലംഘിച്ചെന്ന് വി ഡി സത\nകോവിഡ് മരണം: മാര്‍ഗ്ഗനിര്‍ദ്ദേശങ്ങള് ലംഘിച്ചെന്ന് വി ഡി സതീശന്\nകോവിഡ് മരണം നിശ്ചയിക്കുന്നതില് അപാകത; മാര്‍ഗ്ഗനിര്‍ദ്ദേശങ്ങള് ലംഘിച്ചെന്ന് വി.ഡി സതീശന്\nകേരളത്തില് കോവിഡ് രോഗികളുടെ മരണം നിശ്ചയിക്കുന്നതില് ഐസിഎംആറിന്റെ മാര്‍ഗ്ഗനിര്‍ദ്ദേശങ്ങള് ലംഘിക്കപ്പെടുന്നുവെന്നും സര്‍ക്കാര് നിശ്ചയിച്ച മാനേജ്‌മെന്റ് സമിതിയല്ല, പകരം ചികില്‍സിക്കുന്ന ഡോക്ടര്‍മാരാണ് രോഗികളുടെ മരണകാരണം തീരുമാനിക്കേണ്ടതെന്നും പ്രതിപക്ഷ നേതാവ് വി.ഡി സതീശന്. ഡബ്ല്യുഎച്ച്ഒയുടെ മാര്‍ഗ്ഗനിര്‍ദ്ദേശത്തിന്റെ അടിസ്ഥാനത്തില് തന്നെയാണ് ഐസിഎംആര് മാനദണ്ഡവും തയാറാക്കിയിരിക്കുന്നത്. കോവിഡ് മരണ പട്ടികയില് നിന്ന് ഒഴിവാക്കപ്പെടുന്നത് മൂലം അര്‍ഹരായ കുടുംബങ്ങള്‍ക്ക് ആനുകൂല്യം നിഷേധിക്കപ്പെടുന്ന സാഹചര്യം ഉണ്ടാകരുതെന്നും നിയമസഭയില് വി.ഡി സതീശന് വ്യക്തമാക്കി.\nസാംക്രമിക രോഗം കൊണ്ടുണ്ടാകുന്ന മരണം നിശ്ചയിക്കേണ്ടത് ചികില്‍സിക്കുന്ന ഡോക്ടറാണ്. രോഗിയെ കാണാത്ത ഒരു മാനേജിങ് കമ്മിറ്റിയല്ല മരണകാരണം നിശ്ചയിക്കേണ്ടത്. എത്രയോ രോഗികള് സീരിയസായി ആശുപത്രിയില് കിടന്നു മരിക്കുന്നു. ഇതിനിടയില് നടത്തപ്പെടുന്ന ഏതെങ്കിലും ആന്റിജന് ടെസ്റ്റില് അവര് നെഗറ്റീവായാല് കോവിഡ് മരണത്തിന്റെ പട്ടികയില് നിന്ന് അവര് ഒഴിവാക്കപ്പെടുന്ന സാഹചര്യമാണ്. ഡിവൈഎഫ്‌ഐ നേതാവ് ബിജുവിന്റെ മരണം പോലും കോവിഡ് പട്ടികയില് വന്നിട്ടില്ല. തലയില് ചക്ക വീണിട്ടല്ല, പോസ്റ്റ് കോവിഡ് പ്രശ്‌നങ്ങളെ തുടര്‍ന്നാണ് അദ്ദേഹം മരിച്ചത്. ബ്ലാക്ക് ഫംഗസ് വരുന്നത് കോവിഡ് രോഗികള്‍ക്കാണ്. അവര് മരിച്ചാലും കോവിഡ് മരണപ്പട്ടികയില് വരുന്നില്ല. ഈ വിഷയങ്ങളെല്ലാം ഐസിഎംആറിന്റെ മാര്‍ഗ്ഗനിര്‍ദ്ദേശത്തില് പറയുന്നുണ്ട്. സംസ്ഥാനത്തെ മാനേജിങ് കമ്മിറ്റി മരണം നിശ്ചയിക്കുന്നത് ഐസിഎംആര് മാര്‍ഗനിര്‍ദ്ദേശത്തിന് വിരുദ്ധമായാണ് -സതീശന് ചൂണ്ടിക്കാട്ടി.\nകാന്‍സര്, വൃക്ക, പക്ഷാഘാതം, ഹൃദയരോഗങ്ങള് എന്നിവയുള്ളവര് കോവിഡ് ബാധിച്ച് മരിച്ചാല് പട്ടികയില് ഉള്‍പ്പെടുത്തുന്നില്ല. കോവിഡ് വന്നില്ലായിരുന്നുവെങ്കില് അവര് കുറേക്കാലം കൂടി ജീവിച്ചിരിക്കുമായിരുന്നു. കുഴഞ്ഞു വീണ് മരിച്ചവരെയും രക്തം ഛര്‍ദ്ദിച്ചവരെയും തലച്ചോറില് ബ്ലീഡിങ് ഉണ്ടായവരെയും കോവിഡ് പോസിറ്റീവാണെന്ന് കണ്ടിട്ടും പട്ടികയില് പെടുത്തുന്നില്ല. ഡെത്ത് കണ്‍ഫര്‍മേഷന് പ്രോട്ടോക്കോള് മാറ്റണം. ചികില്‍സിക്കുന്ന ഡോക്ടര് ഐസിഎംആര് ഗൈഡ്‌ലൈന് അനുസരിച്ച് മരണകാരണം തീരുമാനിക്കണമെന്നും അദ്ദേഹം പറഞ്ഞു. ഒരുപാട് ആളുകള് മരിക്കുന്നുവെന്ന് വരുത്തിത്തീര്‍ത്ത് സര്‍ക്കാരിനെ അപമാനിക്കാന് പ്രതിപക്ഷം ശ്രമിക്കുന്നില്ല. എന്നാല്, മരണ നിരക്ക് കുറച്ച് കാണിച്ചാല് സര്‍ക്കാരിന്റെ ആനുകൂല്യം അര്‍ഹര്‍ക്ക് കിട്ടാതെ പോകും. മാറി മാറി വരുന്ന പ്രോട്ടോക്കോളിന്റെ അടിസ്ഥാനത്തിലുള്ള ചികില്‍സകളാണ് ഇപ്പോള് നടക്കുന്നത്.\nഅതിനാല്, മരിച്ചവര് എത്രയെന്ന് കൃത്യമായി രേഖകളിലുണ്ടാകണം. ഓരോ പ്രായത്തിലുമുള്ള എത്രപേര് മരിച്ചുവെന്ന് ആധികാരികമായി അറിയണം. കോവിഡിനെ സംബന്ധിച്ച് കേരളത്തിന്റെ പശ്ചാത്തലത്തിലുള്ള ഒരു ഗവേഷണം സര്‍ക്കാര് നടത്തണം. അതിനായി ഒരു സംഘത്തെ ചുമതലപ്പെടുത്തണം.\nസംസ്‌കാര ചടങ്ങിന്റെ പ്രോട്ടോക്കോളിലും മാറ്റം വരണം. എബോള രോഗത്തിന്റെ പ്രോട്ടോക്കാളാണ് ഇപ്പോഴും കോവിഡ് രോഗിയുടെ സംസ്‌കാര ചടങ്ങിന് തുടരുന്നത്. തിരുവനന്തപുരത്ത് മാര്‍ച്ച് 18 വരെ 1,23,000 കേസുകള് റിപ്പോര്‍ട്ടു ചെയ്തപ്പള് മലപ്പുറത്ത് 1,41,000 കേസുകളായിരുന്നു. എന്നാല്, മലപ്പുറത്ത് മരിച്ചവര് 114ഉം തിരുവനന്തപുരത്ത് 585 പേരുമെന്നാണ് കണക്ക്. മലപ്പുറത്തുണ്ടായ മരണത്തിന്റെ അഞ്ചിരട്ടിയാണ് തിരുവനന്തപുരത്ത് ഉണ്ടായതെന്നാണ് രേഖ.\nമരണ നിരക്ക് കണക്കാക്കുന്നതിലെ അപാകതയാണ്. കോവിഡ് ബാധിച്ച് മാതാപിതാക്കള് മരിച്ച് അനാഥരായ കുട്ടികള്‍ക്ക് മാത്രമല്ല, വീട്ടിലെ വരുമാന സ്രോതസായ അംഗം മരിച്ചാലും ആനുകൂല്യം നല്‍കണം. ദാരിദ്ര്യരേഖയ്ക്ക് താഴെയുള്ളവര്, സാമൂഹികവും സാമ്പത്തികവുമായി പിന്നോക്കം നില്‍ക്കുന്നവര് എന്നിവര്‍ക്കെല്ലാം ആനുകൂല്യം വേണം. കേരളത്തില് കോവിഡ് ഉയര്‍ത്തിയ സാമ്പത്തിക സാമൂഹിക പ്രത്യാഘാതങ്ങള് പഠിച്ച് ജനങ്ങളെ സഹായിക്കാനുള്ള പദ്ധതികള് ബജറ്റില് ഉള്‍പ്പെടുത്തണമെന്നും അദ്ദേഹം ആവശ്യപ്പെട്ടു.